
e C-pol. — Canoanele Sinodului al VII-lea local de la Constantinopol (394); 

e Enciclica lui Tarasie — Enciclica lui Tarasie, patriarhul Constantinopolului 
(1806), Roma cea nouă, către Adrian, papa Romei celei vechi; 

e Teodor Studitul — Scrisoarea lui Teodor Studitul către călugărul Metodiu 
(7826); 

e Teofil Alex. — Canoanele Sf. Teofil al Alexandriei (t412); 

e Tim. Alex. — Canoanele Sf. Timotei al Alexandriei (7385); 

e Vasile cel Mare — Canoanele Sf. Vasile cel Mare (1379); 

e Vasile cel Mare, Cuminecare — Rânduială pentru timpul şi chipul cuminecării 
(Sf. Vasile cel Mare); 

e Vasile cel Mare, Episcopi — Cei rânduiți necanonic nu sunt episcopi (Sf. Vasile 
cel Mare); 

e Vasile cel Mare, Povăţuire — Povăţuire către preoţi pentru slujirea Sfintei 
Liturghii şi pentru cuminecare (Sf. Vasile cel Mare). 


Introducere 


Prezenţa şi lucrarea Bisericii în lume ca extindere a lui Hristos în umanitate! este 
mărturisitoare prin persoane — mădulare vii —, comunități şi tot ceea ce exprimă dimensiunea 
instituită şi instituțională’. 

Aşa cum în Hristos se întâlnesc cele două firi: dumnezeiască şi omenească 
(neîmpărţite şi nedespărțite, neamestecate şi neschimbate), în Biserică se întâlnesc dimensiunea 
eshatologică-sacramentală şi cea instituţională”. În acelaşi mod manifestat şi în Taina Întrupării, 
între cele două există un echilibru rânduit de Dumnezeu. Instituţionalul nu îngrădeşte Taina, iar 
identitatea eshatologică-sacramentală, nu ne ţine departe de realitate. Echilibrul dintre cele 
două dimensiuni este unul inspirat de perihoreza treimică. Fără acesta, dacă s-ar accentua 
dimensiunea instituţională, atunci ar fi exacerbat lumescul şi Biserica ar pierde consistenţa 
spirituală şi eficacitatea mărturiei *, iar dacă s-ar accentua dimensiunea sacramental- 
eshatologică, atunci s-ar ajunge la o diminuare a contactului cu realitatea cotidiană. 

Biserica are vocaţia de a transmite lumii fermentul Împărăției lui Dumnezeu”, dar 
nu trebuie să pierdem din vedere că şi lumea exercită o influenţă secularizantă asupra Bisericii. 
Ceea ce asigură echilibrul în aceste raporturi este conştiinţa de sine a Bisericii, vector de 
coerență şi unitate. 

Atunci când ne referim la unitatea Bisericii, înţelegem manifestarea comunională 
izvorâtă din taina iubirii dumnezeieşti”, care se manifestă atât în planul credinţei, cât şi în 
planul vieții, şi astfel subliniem comuniunea dogmatică, liturgică şi canonică. 


! Dumitru STĂNILOAE, „Sinteză eclesiologică”, în Studii Teologice, 5-6/1955, p. 262. 
? Nicolai AFANASIEV, Biserica Duhului Sfânt, trad. de Elena Derevici, Ed. Patmos, Cluj- 
Napoca, 2008, p. 23. 

* Yves Congar face o sinteză a concepției teologice conform căreia Biserica este continuatoare 
a Întrupării şi Învierii lui Hristor. Vezi Alain NISUS, L'Eglise comme communion et comme 
institution, Ed. du Cerf, Paris, 2012, p. 58. 

4 Justin POPOVICH, L'homme et le Dieu-homme, Ed. L'Âge d'Homme, Lausanne, 1989, p. 70-1. 

5 Vezi Christos YANNARAS, Abecedar al Credinței, trad. de Constantin Coman, Ed. Bizantină, 
Bucureşti, 2007, pp. 154-6. 

é Jean ZIZOULAS, L"Eglise et ses institutions, Ed. du Cerf, Paris, 2011, pp. 125-6. 

7 Boris BOBRINSKOI, Le mystère de P'Eglise, cours de Théologie dogmatique, ITO Paris, Paris, 
2000, p. 14. Perspectiva aceasta este aprofundată în Boris BOBRINSKOI, Le mystère de l’ Eglise, 


Ed. du Cerf, Paris, 2003, pp. 36-7. A 


Comuniunea dogmatică exprimă manifestarea unităţii de credinţă şi, pentru 
concretizarea acesteia, Biserica face lucrătoare sensibilitatea faţă de doctrina adevărată, pusă în 
valoare de conştiinţa doctrinară. 

Comuniunea liturgică exprimă modul în care cultul ne ajută să fim părtaşi 
realităţilor Împărăției Cerurilor încă din lumea aceasta. Sensibilitatea faţă de legătura dintre 
doxologie şi teologie este pusă în valoare de conştiinţa liturgică. 

Comuniunea canonică exprimă manifestarea organică a celor care mărturisesc 
credinţa, care, împreună cu sensibilitatea faţă de întâlnirea dintre credinţă şi viaţă, este pusă în 
valoare de conştiinţa canonică:. 

Distingerea în cadrul conştiinţei bisericeşti a dimensiunilor doctrinare, liturgice şi 
canonice are menirea de a ne ajuta să înţelegem mai bine mecanismele prin care este slujită 
unitatea Bisericii şi modul în care se exprimă echilibrul dintre dreapta credinţă şi dreapta 
vieţuire, dintre ortodoxie şi ortopraxie”. 

Prezenţa persoanelor într-un context social, viaţa în comunitate, nevoia de coerență 
în trăirea credinţei, toate acestea impun o structurare a resurselor şi mijloacelor, o organizare, 
precum şi acceptarea unor repere şi reguli pentru ca drumul spre mântuire să fie parcurs în pace 
şi în armonie personală şi comunitară’. 

Conştiinţa canonică, parte din conştiinţa de sine a Bisericii'!, este cea care stă la 
temelia tuturor elementelor de rânduială canonică, forme de receptare a experienţei bisericeşti 
în vederea consolidării comuniunii şi dezvoltării slujirii pastoral-misionare. 


8 Părintele Liviu Stan arată că putem vorbi despre conştiinţă canonică atunci când ne referim la 
ceea ce exprimă modul de trăire a credinţei. Vezi Liviu STAN, Biserica şi Dreptul, Studii de 
drept canonic ortodox, Ed. Andreiana, Sibiu, 2012, p. 111. 

? Pentru a înţelege mai bine raportul dintre credință şi viaţă la nivel bisericesc, vezi Patriciu 
VLAICU, „Raportul dintre Principiile canonice şi misiunea Bisericii” în Actele Congresului 
internaţional al Profesorilor de Drept canonic ortodox, Arad, 2008. 

19 Pentru a înţelege importanţa dimensiunii de reglementare în Biserică, ne putem imagina un 
drum folosit de mii de persoane în acelaşi timp, cu sau fără mijloace de transport, dar fără 
semne de circulație, fără un marcaj al sensurilor, fără linii de departajare a benzilor de 
circulaţie, fără restricţii, fără semnalizarea pericolelor, pe care fiecare circulă cu toată viteza, 
în toate sensurile, fiecare după bunul plac. În acele condiţii drumul respectiv nu ar mai duce 
la destinaţia prevăzută, ci la un dezastru public. La un moment dat nici cei mai bine 
intenţionaţi şi mai responsabili participanţi la trafic nu ar avea posibilitatea să avanseze în 
siguranţă, deoarece dezordinea este contagioasă şi distructivă, iar accidentul nu mai ţine de 
probabilitate, ci este absolut inevitabil. Dacă înţelegem necesitatea structurării, în cadrul unui 
sistem, a reperelor în parcursul vieţii, înţelegem şi importanţa dreptului canonic în viaţa 
Bisericii. 


1! Liviu STAN, Biserica şi Dreptul..., p. 110. 


Cu toate că legea este în primul rând semnul conştientizării efectului nerânduielii, 
aspectele de ordin canonic sunt pentru Biserică nu doar semnul înţelegerii slăbiciunilor cu care 
se confruntă umanitatea, ci şi dovada trezviei şi preţuirii locului credinţei în viaţa de zi cu zi. 

Cultivarea şi asumarea tezaurului canonic al Bisericii, tezaur de experienţă 
mântuitoare, este calea prin care Biserica, în dimensiunea ei văzută, îşi pune în valoare 
identitatea şi vocaţia. Atitudinea opusă, relativismul canonic, numit de către unii deschidere 
spre lume, duce la intrarea într-o capcană întinsă de adversarii Bisericii, care doresc ca ea să se 
deschidă, să fie în rând cu lumea, nu pentru a-i primi pe cei din lume, ci pentru ca persoanele 
din interior să poată fi mai uşor amăgite şi scoase afară. 

lată de ce este foarte important ca noi să înţelegem modul în care Biserica asumă 
canonicitatea ca pe o împărtăşire continuă din experienţa Bisericii de vieţuire în rânduială. 
Acest proces nu se constituie într-o restrângere a libertăţii, ci într-o responsabilizare în cadrul 
unui dinamism personal şi comunitar, izvorât din dobândirea stării de ucenicie (Mt. 28, 19-20) 
înnoitoare şi mântuitoare. 

În timp Biserica a ajuns să constituie un sistem de valori normative, ce încadrează 
viaţa personală şi comunitară şi asigură o coerenţă dinamicii duhovniceşti. 

Încă din primii ani ai creştinismului, Hristos, apostolii şi apoi celelalte persoane 
învestite cu autoritate au subliniat importanţa rânduielii lăsate de Dumnezeu. Hristos spune în 
Evanghelia după loan: „Eu sunt calea, adevărul şi viaţa” (14, 6) şi, din acest motiv, dreptul 
asumat de Biserică nu poate fi decât cel canonic, raportat la Hristos, măsura lucrurilor, Canonul 
Bisericii, Cel Care face din comunitatea celor ce îl asumă ca şi cap, Biserică vie!?. 

Exprimând modalităţi prin care Biserica a depăşit dificultăţile inerente manifestării 
în lume, marcând cu repere şi rânduieli drumul spre mântuire, domeniul canonic al vieţii 
ecleziale, acestea trebuie să fie valorizate, nu doar pentru că pun în evidenţă un sistem 
normativ, ci în primul rând pentru că au vocaţia de a asigura un cadru de unitate, armonie, şi 
pace pentru cei ce doresc să transpună în viaţă tezaurul de credinţă şi celelalte valori creştine. 

Cu cât este dezvoltată sensibilitatea faţă de Tradiţia canonică şi faţă de modul ei de 
exprimare în cotidian, cu atât drumul spre mântuire este mai accesibil şi obstacolele inerente 
pot fi depăşite. 


1? Biochimiştii arată că diferenţa dintre materia vie şi materia moartă nu este dată, atât de 
conţinut, cât de raporturile existente între molecule. Materia vie este aceea în cadrul căreia 
există un sistem dinamic de încadrare, structurare şi relaţionare a moleculelor. Extrapolând 
această observaţie la comunitatea eclezială, putem spune că rânduiala canonică participă la 
structurarea relaţiilor personale, interpersonale, comunitare, intra şi intercomunitare, susținând 


astfel vitalitatea Bisericii. $ 


Lipsa de sensibilitate faţă de îndepărtarea de canonicitate poate fi asimilată cu lipsa 
de durere a corpului, care poate duce la excese traumatizante şi chiar distrugătoare”. 

În acelaşi timp trebuie să înțelegem că starea de canonicitate nu este una punctuală 
sau ocazională, ci o împărtăşire continuă din izvorul nesecat de experienţă bisericească. 


Dreptul, dreptatea şi canonul Bisericii 


Sfântul Atanasie cel Mare defineşte dreptatea ca fiind virtutea care dă fiecăruia 
ceea ce este al său şi a cărei măsură superioară este adevărul'“, iar Sfântul Vasile cel Mare 
defineşte dreptatea ca virtutea prin care se dă după vrednicie fiecăruia ce este al său, aratând că 
dreptatea şi dreptul sunt contrare răului, dar conforme adevărului, forma lor deplină a acestora 
fiind însuşi Iisus Hristos. 

Hristos spune în Evanghelia după loan: « Eu sunt calea, adevărul şi viaţa »'* şi din 
acest motiv, dreptul asumat de Biserică nu poate fi decât cel canonic, raportat la Hristos, 
măsura lucrurilor, Canonul Bisericii, cel care face din comunitatea celor ce îl asumă ca şi cap, 
Biserică vie. 

În același timp trebuie să înțelegem că atunci când ne referim la Biserică, dreptul 
intern al acesteia este subordonat dimensiunii teologice deoarece dreptul intern al Bisericii 
trebuie să încadreze lucrarea mântuitoare, prezența Bisericii în societate fiind de fapt o 
prelungire în istorie a întrupării Fiului lui Dumnezeu. 

Astfel dreptul canonic ar putea fi definit ca disciplina teologică în cadruo căreia 
sunt expuse metodic şi sunt studiate sistematic elementele după care se organizează şi îşi 
reglementează lucrarea Biserica sub aspectul ei văzut de comunitate creştină, asigurând 
creştinului şi comunităţii o încadrare şi un sprijin pe calea mântuirii împreună cu toţi cei ce 
asumă viața în Hristos şi se împărtăşesc de Sfintele Taine în bună rânduială. 

Deşi în cadrul denumirii disciplinei noastre noţiunea de drept precede şi determină 
atributul adjectival canonic, trebuie să înțelegem că Dreptul canonic este o disciplină 
teologică în cadrul căreia sunt folosite mijloacele pe care le oferă ştiinţa Juridică pentru a 
înţelege şi a prezenta modul de organizarea bisericească şi slujirile specifice . 

Caracterul teologic fundamental al dreptului canonic este dat de obiectivul 
său, acela de a pune la dispoziţia Bisericii mijloace care decurg din experienţa de ei de Trup al 
lui Hristos vieţuitor în această lume. 


'5 Există o boală care prezintă o insensibilitate la durere şi cei afectaţi nu se ştiu proteja de 
mişcări şi acţiuni care le agresează corpul. Consecința este că trupul lor se degradează constant 
şi uneori ireversibil, iar această insensibilitate le pune în pericol viaţa. Boala aceasta este 
numită şi algoataraxie, vezi M. MANFREDI et ali., „Congenital absence of pain”, în Arch 
Neurol, 8/1981, p. 507. 

14 Vezi loan N Floca, Drept canonic ortodox, Vol 1, Editura Institutului Biblic şi de Misiune, 
București 1989, p.24 

"In 14,6 


Importanţa dreptului canonic reiese din faptul că Biserica are misiunea de a 
manifesta Împărăţia lui Dumnezeu în veacul acesta şi astfel este nevoie ca organizarea şi 
manifestările ei să fie coerente, ţinând cont de legătura dintre doctrină şi viaţă şi să răspundă 
exigenţei manifestate de Biserică de la începutul ei: ca Tatăl, Fiul şi Duhul Sfânt să fie slăvit în 
bună-înţelegere spre dreaptă mărturie, aşa cum afirmă canonul 34 apostolic. 

Având în vedere vocaţia practică de trăire a credinţei în lume, dreptul canonic este 
în legătură cu toate disciplinele teologice. În cadrul acestui proces, dreptul canonic foloseşte 
toate resursele pe care teologia le pune la dispoziţie, pentru a consolida lucrarea mântuitoare a 
Bisericii. 

Studiul dreptului canonic se află într-o relaţie privilegiată cu teologia dogmatică şi 
cu teologia pastorală şi nu în ultimul rând cu disciplinele istorice. Legătura primordială cu 
teologia dogmatică decurge din faptul că dreptul canonic se fundamentează pe întâlnirea dintre 
doctrina Bisericii şi viaţa de zi cu zi. Această fundamentare marchează şi raportul dintre dreptul 
canonic şi teologia pastorală, experienţa de viaţă a Bisericii consemnată de Tradiţia canonică 
fiind şi o experienţă pastorală. Această raportare a dreptului canonic la experiența bisericească, 
face ca disciplina noastră să fie în strânsă legătură cu disciplinele istorice și în mod special cu 
istoria bisericească și istoria dreptului. 


1. Construirea Tradiţiei canonice 


Conştiinţa canonică oferă Bisericii un dinamism normativ. Astfel că Biserica asumă 
rânduiala şi buna-înţelegere ca obiectiv important în manifestarea ei vremelnică şi receptează 
experienţele pastorale conforme cu învăţătura de credință şi cu exigenţele sale pastoral- 
misionare în ceea ce numim tradiţie canonică. 


1.1. De la preceptele biblice la normele bisericeşti 


De la începutul creştinismului, pasaje din Sfânta Scriptură au fost considerate ca 
elemente ce structurează viaţa credincioşilor şi viaţa comunitară. Preocuparea pentru a duce o 
viaţă în care Hristos este prezent, aşa cum spune Sfântul Apostol Pavel în Epistola către 
Galateni (2, 2010) a făcut ca Hristos Însuşi să fie perceput drept canonul Bisericii, iar cele 
instituite de El să fie asumate ca un angajament, un nou legământ. 

Subliniind câteva pasaje din Noul Testament care arată instituirea unui cadru de 
viaţă rânduit şi structurat, observăm că temelia tradiției canonice este chiar Legământul cel 
Nou. 

Mântuitorul a întemeiat Biserica, manifestare a Împărăției încă din lumea aceasta, şi a 
instituit-o prezentând ca fundament al acestui aşezământ (Mt. 16, 13-20"), reguli de bună- 
rânduială (Mt. 18, 15-20). Biserica este constituită din toţi cei care sunt chemaţi de Hristos şi 
răspund la această chemare (FA. 2, 38-39'5; Evr. 12, 22-29). Iisus Hristos îi reuneşte pe ai Săi 


16 M-am răstignit împreună cu Hristos; şi nu eu mai trăiesc, ci Hristos trăieşte în mine. Şi viaţa 
de acum, în trup, o trăiesc în credinţa în Fiul lui Dumnezeu, Care m-a iubit şi S-a dat pe Sine 
Însuşi pentru mine.” (Ga. 2, 20). 

17 ...Şi le-a zis: Dar voi cine ziceţi că sunt? Răspunzând Simon Petru a zis: Tu eşti Hristosul, 
Fiul lui Dumnezeu Celui viu. Iar lisus, răspunzând, i-a zis: Fericit eşti Simone, fiul lui Iona, că 
nu trup şi sânge ţi-au descoperit ţie aceasta, ci Tatăl Meu, Cel din ceruri. Şi Eu îţi zic ţie, că tu 
eşti Petru şi pe această piatră voi zidi Biserica Mea şi porțile iadului nu o vor birui. Şi îţi voi 
da cheile împărăției cerurilor şi orice vei lega pe pământ va fi legat şi în ceruri, şi orice vei 
dezlega pe pământ va fi dezlegat şi în ceruri...” (Mt. 16, 13-20). 

'5 Iar Petru a zis către ei: Pocăiţi-vă şi să se boteze fiecare dintre voi în numele lui lisus 
Hristos, spre iertarea păcatelor voastre, şi veți primi darul Duhului Sfânt. Căci vouă este dată 


făgăduinţa şi copiilor voştri şi tuturor celor de departe, pe oricâţi îi va chema Domnul 


Dumnezeul nostru.” (FA. 2, 38-39). 9 


la nivel local (Rm. 16, 5, 1 Co. 16, 19; 2 Co. 12, 13) şi regional (FA. 8, 1; 11, 22-26; 13,1; 
Ga. 1, 13%), conducând Biserica prin episcopi şi propovăduitori (FA. 14, 23; 20, 17-31; Ef. 4, 
11-15%; 1 Tim. 3, 1-7; Tit 1, 5). Cei responsabili, uniţi în acelaşi gând şi ţel, au autoritatea de a 
se pronunţa în numele Bisericii (FA. 15; 16, 4; Mt. 18, 15-17, dar autoritatea Bisericii îşi are 
izvorul în întruparea Fiului lui Dumnezeu şi se exprimă prin călăuzirea celor păstoriți pentru a 
învăţa să împlinească cele rânduite de Hristos (Mt. 18, 19-20%). 

Biserica este organizată în formă văzută (1 Co. 1, 2; 1 Tes. 1, 1; 2 Tes. 1, 1; Apoc. 
1, 4, 11%) şi în această organizare toţi credincioşii sunt mădulare vii, împreună-responsabili 
(Rm. 12, 4-8%). 


19 Şi Biserica din casa lor. Îmbrăţişaţi pe Epenet, iubitul meu, care este pârga Asiei, în 
Hristos.” (Rm. 16, 5). 

20 Căci aţi auzit despre purtarea mea de altădată întru iudaism, că prigoneam peste măsură 
Biserica lui Dumnezeu şi o pustiiam.” (Ga. 1, 13). 

21 Şi el a dat pe unii apostoli, pe alţii prooroci, pe alţii evanghelişti, pe alţii păstori şi 
învăţători, spre desăvârşirea sfinților, la lucrul slujirii, la zidirea trupului lui Hristos, până vom 
ajunge toţi la unitatea credinţei şi a cunoaşterii Fiului lui Dumnezeu, la starea bărbatului 
desăvârşit, la măsura vârstei deplinătăţii lui Hristos. Ca să nu mai fim copii duşi de valuri, 
purtaţi încoace şi încolo de orice vânt al învăţăturii, prin înşelăciunea oamenilor, prin 
vicleşugul lor, spre uneltirea rătăcirii, ci ţinând adevărul, în iubire, să creştem întru toate 
pentru El, Care este capul — Hristos.” (Ef. 4, 11-15). 

2 De-ţi va greşi ţie fratele tău, mergi, mustră-l pe el între tine şi el singur. Şi de te va asculta, 
ai câştigat pe fratele tău. Iar de nu te va asculta, ia cu tine încă unul sau doi, ca din gura a doi 
sau trei martori să se statornicească tot cuvântul. Şi de nu-i va asculta pe ei, spune-l Bisericii; 
iar de nu va asculta nici de Biserică, să-ţi fie ţie ca un păgân şi vameş.” (Mt. 18, 15-17). 

2 „Adevărat grăiesc vouă: Oricâte veţi lega pe pământ, vor fi legate şi în cer, şi oricâte veţi 
dezlega pe pământ, vor fi dezlegate şi în cer. Iarăşi grăiesc vouă că, dacă doi dintre voi se vor 
învoi pe pământ în privinţa unui lucru pe care îl vor cere, se va da lor de către Tatăl Meu, 
Care este în ceruri.” (Mt. 18, 19-20). 

* Ioan, celor şapte Biserici, care sunt în Asia: Har vouă şi pace de la Cel ce este şi Cel ce era 
şi Cel ce vine şi de la cele şapte duhuri, care sunt înaintea scaunului Lui... Care zicea: Ceea 
ce vezi scrie în carte şi trimite celor şapte Biserici: la Efes, şi la Smirna, şi la Pergam, şi la 
Tiatira, şi la Sardes, şi la Filadelfia, şi la Laodiceea.” (Apoc. 1,4, 11). 

25 Ci precum într-un singur trup avem multe mădulare şi mădularele nu au toate aceeaşi 

lucrare, aşa şi noi, cei mulţi, un trup suntem în Hristos şi fiecare suntem mădulare unii altora; 
Dar avem felurite daruri, după harul ce ni s-a dat. Dacă avem proorocie, să proorocim după 


măsura credinţei, Dacă avem slujbă, să stăruim în slujbă; dacă unul învaţă, să se sârguiască în 
10 


Încă din primii ani, înainte de a avea Evangheliile şi epistolele, mărturia directă 
despre viaţa şi învăţătura lui Hristos ca o chemare a constituit ea însăși principiu şi reper”. 
Problemele inerente convieţuirii şi misiunii au suscitat soluţii pastorale, uneori inedite, 
curajoase, dar întotdeauna responsabile. Mustrarea celor care nu erau sinceri în atitudinile lor 
de sărăcire, certarea celor care nu preţuiau înfrânarea, sublinierea raportului dintre libertate şi 
responsabilitate, sunt atitudini pe care le găsim în Evanghelii, Faptele Apostolilor şi Epistole. 
Observăm cum Apostolii şi ucenicii lor devin fondatori de comunităţi şi modele de viaţă”. 
Responsabilitatea acestora ca deschizători de drumuri s-a manifestat şi prin acte îndrăzneţe, 
neobişnuite într-o lume iudaică tradiționalistă. Cine altul decât un iudeu educat în cele mai 
înalte şcoli ale vremii putea să aibă capacitatea de a deschide drumul spre o înţelegere a 
Întrupării Fiului lui Dumnezeu ca un Dar pentru întreagă lumea? 

Fără geniul misionar al Sfântului Apostol Pavel, creştinismul ar fi avut mari 
dificultăți în a depăşi constrângerile unei raportări restrictive la Lege. Pavel vede desluşit 
raportul dintre lege şi libertate, dintre poruncă şi împărtăşirea din izvorul Poruncii. 

Pentru a înţelege modul în care Biserica a început să structureze un sistem de norme 
ce vor fi sintetizate mai târziu în principii, vom observa ceea ce se întâmpla la Ierusalim şi 
Antiohia, două comunităţi cu o viaţă şi un mesaj care au marcat rânduiala bisericească. 

Epistola către Galateni şi Faptele Apostolilor ne arată că de foarte timpuriu, la 
Ierusalim, comunitatea creştină a fost constituită în jurul lui Iacob şi a preoţilor. Iacob apare ca 
un „reprezentant, cel ce încarnează Biserica din Ierusalim”. Putem observa, aşadar, că în 
cetatea unde Biserica s-a constituit ca şi comunitate văzută, foarte devreme, rolul avut iniţial de 
apostoli este transmis unei persoane care împlineşte funcția de „centru al unității în faţa 
credincioşilor şi reprezentant al comunităţii în faţa celor ce o vizitează”. Exegeţii acestei 
perioade arată că putem vorbi despre un oficiu bisericesc de suplinire a apostolilor pentru a 
asigura cârmuirea comunităţii“. Din observarea atitudinii lui Iacob şi a bisericii faţă de Iacob, 


învăţătură; Dacă îndeamnă, să fie la îndemnare; dacă împarte altora, să împartă cu firească 
nevinovăție; dacă stă în frunte, să fie cu tragere de inimă; dacă miluieşte, să miluiască cu voie 
bună!” (Rm. 12, 4-8). 

26 Vezi pentru mai multe aspecte privind rânduielile care îşi au originea în perioada apostolică 
loan MIRCEA, „Apostolatul după Noul Testament”, în Studii Teologice, 7-8/1970, pp. 547-64. 

?7 John ZIZIOULAS, „La continuite avec les origines apostoliques dans la consience teologique 
des Eglises Orthodoxes”, în Istina, 19/1974, p. 77. 

28 Vezi Jean COLSON, L"Ev&que dans les communautés primitives, Ed. cu Cerf, Paris, 1951, p. 
23. 

? Ibidem, p. 24. 

30 Vezi Sabin VERZAN, „Cârmuirea Bisericii în epoca apostolică”, în Studii Teologice, 5- 
6/1955, pp. 336-52; E. LANNE, „L'Eglise locale: sa catholicite et son apostolicite”, în Istina, 
14/1969, pp. 46-66; Iustin MOISESCU, Ierarhia bisericească în epoca apostolică, Ed. Centrului 


Mitropolitan al Olteniei, Craiova, 1955. îi 


înţelegem că el avea competenţe locale, este responsabil față de comunitatea pe care o 
prezidează şi îl putem identifica cu ceea ce mai târziu va fi numit episcop. 

Nu foarte departe de Ierusalim, la Antiohia, comunitatea este formată din exilați din 
Ierusalim, persoane care, fugind de persecuții, şi-au mărturusit credinţa în mediu evreiesc, şi în 
faţa pelerinilor veniţi din Cipru şi din Cirene. În Antiohia nu putem identifica o persoană cu 
responsabilități similare celor asumate de Iacob. La Barnaba se adaugă Pavel, profeţii şi 
didascales. Capitolul al XIII-lea din Faptele Apostolilor ne sugerează că în fruntea acestei 
comunităţi se afla un colegiu de 5 membri: Barnaba, Simeon, Luciu din Cirene, Manain şi Saul:!. 

În timp ce la Ierusalim preoţii sunt ridicaţi la un rol ierarhic în Biserica lor de 
origini, la Antiohia profeţii şi didascalii formează un fel de ierarhie itinerantă care stătea o 
vreme fără a fi sedentară””. Identificăm aici ceea ce am putea numi un grup de misionari, care 
se disting de ceea ce în alte părţi puteau fi numiţi bătrâni ai comunității”. 

Aici, în Antiohia, se dezvoltă sensul unității poporului ales, destinat să înlocuiască 
poporul evreu căzut**. 

Chiar dacă putem observa că această comunitate din Antiohia se manifestă încă 
după schema de raport existent între Templu şi Sinagogă, ea se consideră adunare în Hristos, 
Biserică, cu toate că nu are un reprezentant unic. Colegiul face legătura cu Biserica Mamă din 
Ierusalim, şi prin această legătură se manifestă stabilitatea şi coerenţa. 

Putem vedea aici o manifestare a unei colegialităţi fără vector personal de unitate, 
care veghează la consolidarea comunităţii în buna credinţă şi în bune rânduieli. 

În Antiohia, Apostolul Pavel, ca Apostol al Bisericii, mărturiseşte despre vocaţia 
universală a creştinismului şi împărtăşeşte comunităţii de aici experienţa sa de propovăduitor 
printre neamuri. El a ajuns la concluzia că povara Legii nu trebuie să îngrădească misiunea şi 
că aceia care doresc să-L urmeze pe Hristos se pot împărtăşi deplin de roadele Învierii prin 
Naşterea din apă şi din Duh, fără pecetluirea trupului în rânduiala veche. Prin această atitudine 
Sfântul Apostol Pavel pune în aplicare o convingere personală, în acord cu propria-i conştiinţă 
şi cu ceea ce el înţelege ca fiind învăţătura Bisericii. 

Unii creştini veniţi în Antiohia din Iudeea erau contrariați de această atitudine pe 
care o considerau nepotrivită şi afirmau că, aceia care nu sunt circumcişi după ritualul lui 
Moise, nu pot dobândi mântuirea”. Textul ne mărturiseşte că Pavel şi Barnaba au avut cu aceştia 
o discuţie aprinsă, iar disputa atingea aspecte foarte sensibile legate de însăşi identitatea 


31 Şi erau în Biserica din Antiohia prooroci şi învățători: Barnaba şi Simeon, ce se numea 
Niger, Luciu Cirineul, Manain, cel ce fusese crescut împreună cu Irod tetrarhul, şi Saul.” (FA. 
13, 1). 

“ Pentru mai multe detalii depre distincţia dintre tipurile de ierarhie bisericească menţionate de 
Sfânta Scriptură, vezi Gheorghe SOARE, Temeiuri scripturistice ale distincției dintre episcop şi 
presbiter, Buzău, 1939. 

33 Jean COLSON, L’Evêque dans les communautés. .., p. 37. 

34 Vasile MIHOC, „Eclesiologia Noului Testament”, în Studii Teologice, 3-4/ 1977, p. 239. 

35 Şi unii, coborându-se din Iudeea, învățau pe fraţi că: Dacă nu vă tăiaţi împrejur, după 


rânduiala lui Moise, nu puteţi să vă mântuiți.” i 15, 1). 


creştină şi vocaţia misionară a creştinului. Conştienţi că misiunea lor este misiunea Bisericii“€, 
Biserica din Antiohia a trimis pe Pavel şi Barnaba la Ierusalim, pentru a da socoteală despre 
evanghelia şi rânduiala propovăduită. Pavel şi Barnaba au mers spre Ierusalim trecând prin 
Fenicia şi Samaria, unde au mărturisit despre experiența misiunii între păgâni. 

Faptele Apostolilor ne arată că la Ierusalim au fost primiţi de Biserică şi de 
Apostoli şi de preoţi şi au vestit „câte a făcut Dumnezeu cu ei”. La Ierusalim, Apostolii, cei 
învestiți de către Hristos cu putere, autoritate şi responsabilitate au luat în discuţie diferitele 
probleme de rânduială bisericească, inclusiv pe cele prezentate de Apostolii Pavel şi Barnaba 
şi, convinşi că lucrarea lor este sub influenţa Duhului Sfânt, au decis ca de acum înainte să nu 
se pună jugul tăierii împrejur peste cei convertiți dintre păgâni, ci să se ceară acestora să nu 
mănânce sânge, animale sugrumate, să nu mănânce carnea jertfită idolilor şi să se ferească de 
desfrânare“t. 

Aceste prescripţii pot fi considerate drept prime norme de viaţă eclezială asumate 
de Biserica întreagă. Observăm din textul prezentat că Pavel şi Barnaba, trimişi de propria 
Biserică, îşi confruntă experienţa pastorală şi misionară cu bisericile din vecinătate, aducând-o 
apoi în faţa celor ce reprezintă Biserica întreagă. Biserica reunită în Sinodul de la Ierusalim 
transmite apoi comunităţilor locale norme pe care le asumă sub inspiraţia Duhului Sfânt. 

Exemplul prezentat de cartea Faptelor Apostolilor a dat roade şi, rând pe rând, s-a 
instaurat o modalitate de comunicare între Bisericile locale, astfel încât căile canonice 
identificate într-un loc să inspire comunitățile învecinate şi chiar Biserica întreagă. 

Decizia luată de cel învestit cu autoritatea Bisericii?’ era confruntată cu părerea 
celorlalți reprezentanţi ai bisericilor din vecinătate şi astfel era statornicită o rânduială 
canonică. Atunci când această rânduială era asumată de un sinod regional, provincial sau 
pluriprovincial, ea devenea canon, iar când acel Sinod ajungea să fie recunoscut prin consensul 
Bisericii întregi ca fiind Sinod Ecumenic, canonul era asumat şi el ca Sfânt canon, fiind integrat 
în colecţia fundamentală de canoane. 

Această paradigmă a fost repetată în istorie şi a fost model pentru asumarea la nivel 
eclezial general a experienţelor canonice din bisericile locale. Unul dintre cele mai evidente 
momente de acest fel a fost Sinodul de la Sardica (343), în cadrul căruia, în mai multe rânduri, 
Osius din Cordoba supune propria experienţă canonică Bisericii reunite în Sinod, iar Sinodul 


* Vezi pentru mai multe detalii Ioan MIRCEA, „Organizarea Bisericii şi viaţa primilor creştini 
după Faptele Apostolilor”, în Studii Teologice, 1-2/1955, p. 78-9. 

37 Si făcându-se pentru ei împotrivire şi discuţie nu puţină cu Pavel şi Barnaba, au rânduit ca 
Pavel şi Barnaba şi alți câțiva dintre ei să se suie la apostolii şi la preoții din Ierusalim pentru 
această întrebare. Deci ei, trimişi fiind de Biserică, au trecut prin Fenicia şi prin Samaria, 
istorisind despre convertirea neamurilor şi făceau tuturor fraţilor mare bucurie. Şi sosind ei la 
Ierusalim, au fost primiţi de Biserică şi de apostoli şi de preoţi şi au vestit câte a făcut 
Dumnezeu cu ei.” (FA. 15, 2-4). 

38 Ci să le scriem să se ferească de întinările idolilor şi de desfrâu şi de (animale) sugrumate şi 
de sânge.” (FA. 15, 20). 

* Vezi Dumitru GĂINĂ, „Sfinţii Apostoli şi episcopii”, în Studii Teologice, 9-10/1962, p. 589. 


asumă calea propusă de Osius drept cale a întregii Biserici, iar în momentul în care prin 
Sinodul Trulan, canoanele de la Sardica sunt receptate de Biserică, acelea sunt recunoscute 
drept Sfinte Canoane. Astfel Sfântele canoane pot fi înţelese ca expresii ale experienţei 
ecleziale formulate şi receptate sinodal. 


1.2. Colecţia de canoanea Bisericii Ortodoxe 


Colecţia de canoane a Bisericii Ortodoxe este constituită din 770 sau 790 (în unele 
ediţii) de canoane. Diferenţa este dată de modul în care au fost împărțite unele texte zise 
apostolice sau patristice. Având în vedere că principalele colecții în limba română prezintă o 
clasificare similară celei realizate de Zonara, vom rămâne şi noi la această metodă. Astfel, 
Colecţia de canoane a Bisericii Ortodoxe este constituită din: 

Canoanele Apostolice — 85 canoane (sec IV-V); 

Canoanele sinoadelor ecumenice: 

e Niceea I (325) — 20 canoane; 

e Constantinopol I (381) — 7 canoane; 
e Efes (431) -— 8 canoane; 

e Calcedon (451) — 30 canoane; 

e Trullan (690-691) — 102 canoane; 

e Niceea II (787) — 22 canoane. 

Canoanele sinoadelor locale: 

e Cartagina I (256) — 1 canon; 

e Ancira (314) — 25 canoane; 

e Neocezarea (314-319) — 15 canoane; 
e Gangra (340) — 21 canoane; 

e Antiohia (341) — 25 canoane; 


4 Canonul 10 Sardica: „Episcopul Osiu zise: «Socotesc că este de trebuinţă şi aceea ca să se 
cerceteze cu toată grija şi sârguinţa că, dacă vreun bogat sau scolastic din for s-ar învrednici a 
se face episcop, să nu se aşeze în episcopat mai înainte, până nu va fi îndeplinit slujba de 
citeţ, şi de diacon, şi de presbiter, ca prin fiecare treaptă, de s-ar socoti vrednic, să poată păşi 
progresând spre înălțimea episcopiei. Şi va avea gradul fiecărei trepte lungime de vreme, 
fireşte, nu prea mică, prin care să se poată cunoaşte credinţa lui şi felul onestităţii moravurilor 
şi statornicia şi buna cuviinţă a lui; şi socotindu-se el vrednic de preoţia cea dumnezeiască, să 
se bucure de cinstea cea mai mare. Căci nici nu se cuvine şi nici priceperea, nici bunele 
moravuri nu admit a se tinde la aceasta, la episcopie, cu îndrăzneală şi cu uşurinţă, încât ori 
episcopul, ori presbiterul, ori diaconul să se pună în chip uşuratic, că aşa cu drept cuvânt s-ar 
socoti neofit; fiindcă chiar şi preafericitul Apostol, care a fost şi învățătorul neamurilor, se 
vede că a oprit să se facă prea degrabă aşezările în treptele ierarhice; fiindcă cercetarea făcută 
într-un timp mai îndelungat va putea arăta după cuviinţă vieţuirea şi moravurile fiecăruia». 


Zis-au toţi că sunt de acord şi nicidecum nu tebunie să se desființeze acestea.”. 


e Sardica (343-344) — 21 canoane; 

e Laodiceca (sfârşitul sec. IV) — 60 canoane; 

e Constantinopol (394) — 1 canon; 

e Cartagina II (419) — 133 canoane; 

e Constantinopol I-II (861) — 17 canoane; 

e Constantinopol Sf. Sofia (879) — 3 canoane. 
Canoanele patristice: 

e Sf. Dionisie al Alexandriei (1264) — 4 canoane extrase dintr-o 
epistolă adresată în anul 260 lui Vasile episcopul Libiei; 

e Sf. Grigore al Neocezareei (t270) — 11 canoane extrase dintr-o 
enciclică scrisă în anul 258; 

e Sf. Petru al Alexandriei (311) — 15 canoane extrase dintr-o 
scrisoare pastorală din anul 306 referitoare la primirea în Biserică a celor care au 
părăsit-o; 

e Sf. Atanasie al Alexandriei (t373) — 3 [5] canoane extrase din 3 
epistole; 

e Sf. Vasile cel Mare (379) — 92 [96] canoane extrase din 8 epistole 
ale sale şi din lucrarea Despre Sfântul Duh; 

e Sf. Timotei al Alexandriei (t385) — 18 [29] canoane; 

e Sf. Grigore de Nazianz (t390) — 1 canon; 

e Sf. Amfilohie de Iconiu (t403) — 1 canon; 

e Sf. Grigore de Nyssa (t395) — 8 canoane extrase din epistola către 
episcopul Melitenei din Armenia scrisă în 390; 

e Sf. Teofil al Alexandriei (t412) — 14 canoane; 

e Sf. Chiril al Alexandriei (444) — 5 [8] canoane; 

e Ghenadie al Constantinopolului (f471) — 1 canon (scrisoare 
enciclică către toți mitropoliţii — 459); 

e Tarasie al Constantinopolului (t806) — 1 canon (scrisoare despre 
simonie). 


În unele colecții, pe lângă aceste Sfinte canoane sunt adăugate şi Canoanele 
întregitoare, numite aşa deoarece ele nu au fost receptate formal de vreun sinod general. 
Însumând un număr de 132 de canoane, acestea sunt atribuite unor Părinţi ai Bisericii şi, de 
obicei, sunt aşezate la sfârşitul colecțiilor canonice. Sunt considerate canoane întregitoare: 

e Sf. Ioan Ajunătorul (7595) — 65 canoane; 
e Sf. Nichifor Mărturisitorul (7829) — 49 canoane; 
e Nicolae Grămăticul (ł1111)— 11 canoane; 
e Sf. Vasile cel Mare (t379) — 3 canoane; 
+ Sf. Ioan Gură de Aur (1407) — 3 canoane; 
e Sf. Anastasie al Antiohiei (7600) — 1 canon; 
e Scrisoarea Sfântului Teodor Studitul către monahul Metodie”. 


41 A A e S 3 ET y 
Pentru a înțelege rolul acestor canoane în viața canonică a Bisericii, vezi loan COZMA, 


Canoanele întregitoare ale patriarhilor de í E onisfantilopol loan Ajunătorul, Nichifor 


Receptarea Colecţiei de canoane a Bisericii a fost un proces complex, mai ales 
datorită dificultății cu care textele puteau fi multiplicate. Cu toate acestea, colecţiile de canoane 
au fost alături de Sfânta Scriptură, textele cu cea mai mare circulaţie în vremurile respective. 
Canoanele au fost păstrate şi transmise prin colecţii elaborate în Bisericile locale, cele mai 
importante fiind cele editate în limba greacă şi în limba slavonă, din care au fost traduse şi în 
limbile altor popoare ortodoxe. În cele ce urmează vom arăta care sunt principalele colecţii de 
limbă greacă, slavă şi română. 


2. Autoritatea normelor canonice, 


problematica interpretării şi ierarhiei lor 


Atunci când vorbim despre norme canonice în general, prin această noţiune 
înţelegem tot ceea ce este normativ în Biserică. Biserica nu a formulat în mod sistematic reguli, 
norme canonice sau principii, pentru a anticipa situaţii cu care ea ar putea fi confruntată şi nu a 
formulat canoane pentru problemele pe care le-a rezolvat deja convenabil pe cale de obicei”. 
Astfel, Biserica ortodoxă cunoaşte obiceiul canonic, o trăire a conştiinţei bisericeşti fără o 
formulare scrisă, recunoscut ca normativ de către Sinoadele ecumenice”, Sfintele canoane și 
normele Bisericilor locale. 


2.1. Sfintele canoane şi autoritatea lor 


Sfintele Canoane ale Bisericii sunt o manifestare istorică a revelaţiei în Hristos, 
fiind şi o expresie a consensului bisericesc privitor la modul în care se întâlneşte credinţa cu 
viaţa. Profesorul Vlasios Phidas arată că ele nu sunt doar o sursă autentică a înţelegerii modului 
în care este trăit adevărul revelat, ci sunt şi o cale prin care acest mesaj pătrunde în viaţa 
credincioşilor şi a comunităţilor, în sânul Bisericii”. 

Având în vedere că Biserica nu a elaborat canoanele ca simple texte juridice, ci 
acestea sunt o întrupare a conştiinţei doctrinare, este necesar să fie interpretate în contextul 
deplinătăţii lucrării sacramentale şi pastoral-misionare a Bisericii. Modul în care Biserica 
înţelege şi trăieşte experienţa eclezială cuprinsă de Sfintele canoane, ilustrează prezenţa 


Mărturisitorul şi Nicolae Gramaticul. Studiu istoricocanonic, Ed. Reîntregirea, Alba-Iulia, 
2010. 

42 P, COMAN, „Problema obiceiului de drept în sfintele canoane”, în Studii Teologice, 5-6/1969, 
pp. 399-409. 

4 Canonul 7 Sinodul VII Ecumenic: „...Căci precum au luat (scos) din biserică chipul 
cinstitelor icoane (sfintelor icoane), au părăsit şi alte oarecare obiceiuri, care trebuiesc să fie 
înnoite şi ţinute întocmai după aşezământul (legea) scris şi nescris.”. 

^4 Profesorul Vlassios Phidas face o analiză mai detaliată a acestei problematici în lucrarea 


Drept canonic..., pp. 39-41. i 


conştiinţei canonice în comunitatea celor care constituie Trupul tainic al lui Hristos. Din acest 
motiv, atunci când vorbim despre autoritatea şi interpretarea canoanelor, trebuie să înţelegem 
că autoritatea lor constă în faptul că ele constituie o receptare la cel mai înalt nivel a modului în 
care se manifestă conştiinţa canonică a Bisericii. Fiind o expresie a manifestării conştiinţei 
canonice, ele devin un patrimoniu canonic manifestat într-un context istoric şi pastoral misionar 
determinat. 


2.2. Interpretarea Sfintelor canoane 


Interpretarea unui canon are ca prim obiectiv luarea în considerare a tuturor 
elementelor constitutive ale sfintelor canoane la justa lor valoare”. Elementul istoric pune în 
evidenţă contextul în care au fost elaborate, elementu pastoral ne arată exigenţele pastorale care 
au fost scoase în evidenţă, elementul normativ ne arată soluţia pastorală identificată de autorul 
canonului respectiv, dar toate aceste elemente au vocaţia de a sprijini un element de conştiinţă 
canonică, element esenţial de întâlnire a convingerilor de credinţă cu problema de viaţă la care 
acesta răspunde. Pentru a ajunge la o interpretare corectă a unui sfânt canon, este necesar să fie 
identificate cele patru elemente constitutive, iar apoi să recompunem elementul de manifestare 
a conştiinţei canonice împreună cu elementele care marchează problema concretă la care 
trebuie să răspundem. 

Contextul istoric şi pastoral îngemănat cu experienţa pastorală acumulată, face ca, 
în momente istorice diferite, Biserica să identifice soluţii canonice diferite, dar care au ca punct 
comun elementul de manifestare a conştiinţei canonice. La un conţinut canonic fundamental 
neschimbător, pot fi găsite soluţii pastorale diferite care nu aduc atingere conţinutului doctrinar, 
ci îl întrupează, ţinând cont de contextul istoric şi de experienţa pastorală acumulată. 

În cadrul procesului de interpretare a canoanelor suntem sprijiniți şi de diversitatea de 
exprimare canonică regăsită în colecţia de canoane şi în Tradiţia canonică în general, pentru 
probleme similare. Atunci când există mai multe formulări canonice legate de acelaşi subiect, 
este necesar să identificăm nivelele istorice şi pastoral-misionare distincte pentru a putea distinge 
esenţa elementului comun de manifestare a conştiinţei canonice. 

Atunci când se subliniază aspectele contradictorii din cadrul canoanelor, se manifestă 
o insuficientă distingere a nivelului istoric şi a celui pastoral-misionar. Diferitele formulări 
aparent contradictorii sunt de fapt întrupări ale conştiinţei doctrinare în planuri istorice şi 
pastoral-misionare distincte, dar echilibrate de aceeaşi conştiinţă canonică. 


2.3. Obiceiul canonic 


Aşa cum am arătat deja, Sfintele canoane nu acoperă toate aspectele vieţii 
bisericeşti, prin ele se poate observa doar în parte modul în care Biserica a răspuns provocărilor 


45 Părintele Afanasieff arată că valoarea unui canon constă în modul în care el este o receptare a 
elementului de conştiinţă canonică. Vezi N. AFANASSIEFF, „The Canons of the Church: 


Changeable or Unchangeable?”, în St. a Șerninat Quarterly, 11/1967, pp. 54-8. 


vremii"S, dar ele oferă şansa de a identifica manifestări ale conştiinţei canonice care, împreună 
cu elementele obiceiului de drept canonic şi normele Bisericilor locale, ne ajută să aducem 
rezolvări canonice pentru situaţiile cu care se confruntă Biserica. 

Astfel, având în vedere că nu există criterii absolute de evaluare a conştiinţei 
canonice, pentru a înţelege dimensiunea canonică a vieţii şi lucrării Bisericii, trebuie să ne 
raportăm la întreaga tradiție canonică care „exprimă nu doar o dezvoltare independentă sau 
orizontală a unui pozitivism Juridic în viaţa istorică a Bisericii, ci autenticitatea verticală a 
raportului său istoric cu adevărul trăit şi deţinut de Biserică în Sfântul Duh”. 

Tradiţia canonică este şi expresie a dinamismului lucrării mântuitoare, manifestat în 
cursul vremii dincolo de textele reținute de colecția de canoane. Pe măsură ce evoluează 
condiţiile concrete în care Biserica îşi desfăşoară lucrarea, Tradiţia canonică a Bisericii ne pune 
la dispoziție noi mijloace canonice autentice, corespunzătoare nevoilor comunităților şi 
credincioşilor şi, de aceea, experienţele de viaţă bisericească asumate prin consensul Bisericii ca 
fiind canonice, îşi au un loc de frunte în tezaurul canonic. 

Nu este întâmplător faptul că foarte multe aspecte ale vieţii Bisericii nu sunt 
reglementate prin canoane, ci ele şi-au găsit în timp o rezolvare conformă cu conştiinţa 
canonică a Bisericii, fiind validate ca soluţionări sau practici canonice. Şi din acest motiv, 
Biserica nu a considerat potrivit să intervină prin canoane în cazul unor aspecte rezolvate deja 
corespunzător prin cutumă, dar în acelaşi timp, atunci când au fost întrunite condiţiile pentru o 
exprimare sinodală în domeniul canonic, nu a ezitat să o facă. 

Obiceiul canonic poate fi înţeles ca fiind expresia experienţei ecleziale receptată 
tacit prin consensul unanim al Bisericii. Canonul 39 Trulan, întăreşte valoarea obiceiului de 
drept, subliniind ca ceea ce Bisericile locale au socotit ca fiind vrednic de cinstire, să fie aplicat 
în continuare. 


2.4. Normele bisericilor locale 


Pe lângă obiceiul canonic şi Sfintele canoane, Tradiţia canonică a Bisericii cuprinde 
şi norme bisericeşti prin care Bisericile locale au rezolvat problemele cu care s-au confruntat, 
norme elaborate şi asumate de bisericile locale în temeiul aceleiaşi conştiinţe canonice, în 
temeiul principiului autonomiei şi autocefaliei. Astfel, Carta canonică a Bisericii autonome sau 
autocefale, Statutele de organizare şi funcționare ale Bisericilor autonome sau autocefale, 
hotărârile instanţelor de autoritate bisericească, pot pe drept cuvânt să primească denumirea de 
norme bisericeşti sau legislaţie bisericească, deoarece, fiind învestite cu autoritate de Biserica 
locală, ele sunt texte normative obligatorii în aria de jurisdicție respectivă. 

Legiuirile sau normele bisericeşti sunt supuse criteriilor de interpretare şi de 
aplicare specifice normelor juridice, dar ele sunt condiţionate în aplicarea lor de raportarea 
efectivă şi necondiționată la întreaga Tradiţie canonică a Bisericii. 

O normă bisericească se validează în timp şi este canonică dacă nu contravine 
conştiinţei canonice a Bisericii. În situaţii cu totul excepţionale, unele norme bisericeşti pot să 


46 Valerian ŞESAN, „Revizuirea canoanelor şi a altor norme bisericeşti, precum şi codificarea 
lor”, în Candela, 46/1936, p. 147. 


+7 Vlassios PHIDAS, Drept canonic..., p. 40. ii 


exprime preocuparea fundamentală pentru pace şi bună înţelegere, pentru un timp şi într-un 
cadru determinate şi în acest context, să deroge de la anumite practici consacrate de Tradiţia 
canonică. Pentru ca o astfel de aplicare să rămână în canonicitate, ea trebuie să răspundă unei 
evidente şi excepţionale nevoi pastorale şi să nu ducă la legitimarea unui relativism canonic. 
Altfel, prin perpetuarea nedeterminată a pogorământului canonic, excepţia inițială ajunge să 
devină regulă şi printr-o acumulare a excepțiilor se poate să producă o alterare a conştiinţei 
canonice. 


2.5. Ierarhia normelor canonice 


Având în vedere specificul fiecărei categorii din cadrul normelor canonice, putem să 
facem o ierarhizare a lor, utilă în cadrul procesului de întrupare a normei canonice în viaţa 
Bisericii. 

Toate elementele Tradiției canonice sunt depozitare a manifestărilor concrete a 
conştiinţei canonice. Atunci când vorbim despre aplicarea unui canon, nu putem înțelege prin 
aceasta altceva decât aplicarea elementului de conştiinţă canonică exprimată în acel text. 
Legislaţia bisericească este ea însăşi un act de aplicare a Sfintelor canoane. Din acest motiv în 
viața bisericească primează implementarea legislației bisericeşti, în litera şi spiritul ei“. 
Sfintele canoane şi elementele obiceiului canonic sunt aduse ca argument în sprijinul aplicării 
legislației sau acolo unde legislația este deficitară. 

Aplicarea tradiției canonice a dus la cristalizarea unor principii canonice care 
guvernează organizarea şi misiunea Bisericii. Aceste principii sunt luate în considerare de 
fiecare dată când Biserica este pusă în fața situației de a întrupa tradiția canonică în organizare 
şi în misiune. 


48 Pentru a exemplifica în concret această afirmație, putem observa cum se rezolvă o problemă 
comunitară specifică: Dacă o persoană cu responsabilitate bisericească este învinuită de o 
atitudine nepotrivită, învinuirea se face pe baza conștiinței canonice izvorâtă din cunoaşterea 
Tradiției canonice, dar pentru rezolvarea cazului concret se va face apel la normele bisericeşti 
— elementele de legislație bisericească — valabile în comunitatea ecclezială respectivă: 
articolele din Statut, articolele din Regulamentele bisericeşti, deciziile organismelor de 


autoritate bisericească etc. 

3. Principiile canonice în viaţa Bisericii 


În capitolele anterioare am observat modul de constituire a Tradiţiei canonice 
şi am subliniat faptul că în timp Biserica a cristalizat anumite principii, care-i guvernează 
organizarea şi misiunea. Acestea sunt la temelia vieţii întregii Biserici ortodoxe şi 
constituie unul din elementele de bază în unitatea ortodoxiei, fiind în concordanţă cu 
elementele doctrinare. Principiile canonice s-au născut în temeiul doctrinei, datorită unor 
nevoi organizatorice şi pastoral-misionare. 

Cheia de boltă a organizării şi misiunii Bisericii este canonul 34 Apostolic”. 
Acest canon afirmă că grija principală trebuie să ne fie mărturisirea credinţei în 
Dumnezeu cel Treimic: Tatăl, Fiul şi Sfântul Duh, în bună înţelegere, spre ziditoare 
mărturie. Acest deziderat poate fi atins dacă persoanele învestite cu autoritatea Bisericii 
îşi exercită slujirea în frăţietate, fără ambiţii lumești şi atitudini de înfruntare. 

Cunoaşterea principiilor canonice ne poate ajuta să înţelegem fundamentele 
organizării şi structurării misiunii Bisericii şi să avem o perspectivă pastoral-misionară 
coerentă şi înțelegând modul în care putem folosi mijloacele slujirii bisericeşti. Principiile 
de organizare bisericească nu au o valoare în ele însele, separate de misiune, ci ele sunt 
validate tocmai prin realismul pe care îl exprimă şi prin contribuţia la realizarea slujirii 
pastoral-misionare. 

Pentru a ajunge la o înţelegere a principiilor canonice în viaţa Bisericii 
propunem punerea în evidenţă a unor principii fundamentale, manifestări ecleziologice, 
din care derivă principii canonice. 

Simbolul de credinţă Niceo-Constantinopolitan pune în evidenţă principalele 
atribute ale Bisericii: 


Unitatea 


Sfinţenia 


Sobornicitatea/katholicitatea 


Apostolicitatea 


* Canonul 34 Apostolic: „Se cade ca episcopii fiecărui neam să cunoască pe cel dintâi 
dintre dânşii şi să-l socotească pe el drept căpetenie şi nimic mai de seamă (însemnat) să 
nu facă fără încuviințarea acestuia; şi fiecare să facă numai acelea care privesc (se referă 
la) parohia (eparhia) sa şi satele de sub stăpânirea ei. Dar nici acela (cel dintâi) să nu facă 
ceva fără încuviințarea tuturor, căci numai astfel va fi înţelegere şi se va mări Dumnezeu 


prin Domnul în Duhul Sfânt: Tatăl şi Fiul şi Sfântul Duh.”. 

Sfinţenia Bisericii subliniază dimensiunea eshatologică-sacramentală, iar 
unitatea, sobornicitatea şi apostolicitatea sunt atribute care subliniază dimensiunea 
manifestării de viaţă şi ne pot indica fundamentele pe care este aşezată organizarea 
instituțională şi misiunea Bisericii Ortodoxe. 

Conştiinţa că fiecare Biserică locală este Biserica deplină, atâta vreme cât se 
manifestă în comuniune cu celelalte Biserici locale este exprimată de 
sobornicitate/katholicitate. 

Manifestarea legăturii dintre Biserica locală şi ecumenicitatea Bisericii ca 
expresie a unităţii, este subliniată de autonomie şi subsidiaritate. 

Buna chivernisire a slujirii Bisericii şi luarea în considerare a faptului că toată 
manifestarea bisericească are ca obiectiv lucrarea mântuitoare este exprimată de 
iconomie. 

În cele ce urmează vom aborda fiecare principiu fundamental şi principalele 
principii canonice care decurg din acestea, subliniind faptul că această clasificare oferă o 
perspectivă asupra principiilor canonice şi nu epuizează problematica generală”. 


3.1. Sobornicitatea Bisericii 


Sobornicitatea Bisericii reflectă modul unitar de asumare a manifestării 
Bisericii lui Hristos în întreaga creație. Chiril şi Metodiu şi urmaşii acestora au tradus 
termenul grec katholiki din Simbolul de Credinţă niceo-constantinopolitan, prin 
sobornuiu, acest termen având menirea de a face legătura între katholicitate şi 
conciliaritate. Părintele Dumitru Stăniloae subliniază că traducerea a fost făcută probabil 
şi din resentiment față de Biserica din Apus, dar şi pentru că sensul de universală dat de 
această Biserică termenului katholiki nu redă într-un mod adecvat şi fidel sensul şi 


50 În Biserica Ortodoxă nu există o uniformitate în clasificarea principiilor canonice. Cele 
mai importante analize vizează unele principii şi le vom evidenția la momentul protrivit. 
În Biserica Ortodoxă Română, cea mai importantă lucrare de sistematizare şi de 
clasificare a principiilor a fost realizată de către părintele profesor Liviu Stan, Iorgu Ivan 
şi de către părintele profesor loan Floca. Vezi Iorgu IVAN, „Importanţa principiilor 
fundamentale canonice de organizaţie şi administrație ale Bisericii”, în Mitropolia 
Moldovei şi Sucevei, 3-4/1969, pp. 155-65; loan FLOCA, Drept canonic ortodox. 
Legislaţie şi administraţie bisericească, vol. I, EIBMO, Bucureşti, 1990; Liviu STAN, 
Biserica şi Dreptul, studii de drept canonic ortodox — Principiile dreptului canonic 


ortodox, Ed. Andreiană, Sibiu, 2012. 

înţelesul acestuia”! Traducerea românească a adoptat şi din aceste motive termenul slav, 
dar alte Biserici Ortodoxe locale de tradiție greacă şi cele de limbă franceză şi engleză au 
păstrat termenul grec. 

Între teologi există o opinie destul de răspândită conform căreia Biserica 
katholică ar desemna Biserica ecumenică sau universală. Această concepţie îşi are 
rădăcinile în epoca şi în teologia Fericitului Augustin care a dat caracterul universal 
eccleziologiei”?. loan Zizioulas arată că nicio sursă din primele trei secole nu vorbeşte 
despre katholicitate în sens cantitativ sau geografic. El consideră că în principiu 
katholicitatea Bisericii nu poate fi legată de ecumenicitatea acesteia. Adjectivul catholic 
derivă din aristotelicianul to katholou folosit în acea vreme pentru a desemna calitatea. El 
înţelege prin katholou ceea ce există într-un mod absolut. Ceea „ce există în particular, nu 
este în niciun caz o parte din ceea ce este în general, ci reprezintă forma sa concretă”. 

Sfântul Ignatie al Antiohiei (107) foloseşte termenul de katholic când 
vorbeşte despre Biserica cea katholică drept adunarea unde este prezent Hristos, legând 
katholicitatea de prezenţa euharistică şi de ortodoxia credinţei. 

Uneori termenii de catolicitate, sobornicitate şi ecumenicitate sunt folosiţi 
pentru a exprima conţinutul şi modul de manifestare a Bisericii, deplinătatea Bisericii, dar 
folosirea acestor termeni necesită precizări de ordin ecleziologic şi canonic pentru a evita 
confuziile care pot duce la distorsionări. 

Articularea dintre ecumenicitate şi katholicitatea Bisericii locale este făcută 
de Sfântul Ignatie,” arătând că Biserica locală este adevărată Biserică a lui Hristos. El 
vorbeşte despre Biserica ce se găseşte într-un loc determinat, arătând că ecumenicitatea 
Bisericii se manifestă în fiecare creştin care are conştiinţa apartenenţei depline la Trupul 
mistic al lui Hristos. Pentru el, Biserica ce săvârşeşte local Euharistia este Biserica lui 
Dumnezeu, în veşnicia, integritatea şi totalitatea atributelor ei, Euharistia găsindu-se în 
centrul concepţiei lui despre Biserică. În Euharistie se manifestă unitatea, sfinţenia, 
katholicitatea, apostolicitatea şi ecumenicitatea Bisericii. 

Părintele loan N. Floca arată că, din punct de vedere canonic sobornicitatea 
Bisericii se manifestă prin katholicitate şi ecumenicitate“5. El distinge katholicitatea de 
ecumenicitate şi prezintă aceşti termeni ca exprimând împreună plenitudinea Bisericii — 
Trup Tainic al lui Hristos. 


” Părintele Stăniloae arată raportul dintre catoliki şi sobornuiu în Dumitru STĂNILOAE, 
Teologia Dogmatică Ortodoxă, vol. 2, EIBMO, Bucureşti, 1978, p. 283. 

5? Jean ZIZIOULAS, Eucharistie, 1’ Evêque et 'Eglise durant les trois premiers siècles, trad. 
par Jean-Luis Palerne, Ed. Desclée de Brouwer, Paris, 1994, p. 120. 

53 loan Zizioulas face o analiză detaliată a acestei problematici în opera citată la p. 121. 

54 Jean COLSON, L"Evâque dans les communautés. .., pp. 27-32. 

55 loan FLOCA, „Sobornicitatea (sinodalitatea sau catolicitatea, ecumenicitatea) Bisericii. 


Poziţii critice”, în Ortodoxia, 3/1982, pp. 408-14. 

În acelaşi timp, este evident că unitatea Bisericii nu poate fi numai spirituală. 
Biserica locală este Biserica în deplinătatea ei, deoarece ea este Trupul istoric al lui 
Hristos, iar trupul istoric al lui Hristos este primit în Sfânta Euharistie“. Şi din acest 
motiv, Sfânta Liturghie este o manifestare a Bisericii în deplinătatea ei. Biserica Trup al 
lui Hristos nu este constituită dintr-o mulțime de persoane, ci din comunitatea celor 
îmbrăcaţi în Hristos şi care se împărtăşesc încă din această viaţă cu Tainele Împărăției. 
Biserică este fiecare comunitate structurată canonic şi care primeşte Sfintele Taine 
confirmând ortodoxia învăţăturii de credinţă în viaţa sacramentală şi în mărturie ziditoare. 

În cadrul Bisericii Ortodoxe s-au dezvoltat mai multe curente care doresc să 
clarifice raportul dintre Biserica locală şi ecumenicitatea Bisericii. Nicolae Afanasieff, 
părintele ecleziologiei euharistice, a insistat asupra Bisericii locale ca Biserică katholică, 
dar subliniind importanța Bisericii locale el a ajuns să vorbească despre independenţa 
acesteia şi despre manifestarea Bisericii katholice prin receptarea vieţii Bisericii locale”. 
Zizioulas, a corectat ecleziologia lui Atanasieff, arătând că eclezialitatea actului euharistic 
se manifestă prin comuniune. Euharistia este o manifestarea deplină a Bisericii lui Hristos 
atâta vreme cât există garanţia comuniunii cu întreg trupul lui Hristos trăitor în 
„oecumene” şi în slava lui Dumnezeu. Părintele Dumitru Stăniloae vorbeşte despre o 
sobornicitate deschisă a Bisericii”, asumând katholicitatea în dimensiunea eschatologică, 
eliberată de clişee care intervin aproape chirurgical pentru a identifica Taina Bisericii. 

Niciuna dintre concepțiile amintite nu poate avea pretenţia de a exprima 
deplin Taina Bisericii în katholicitatea şi ecumenicitatea ei şi nici nu putem pretinde ca 
una dintre acestea, o alta sau toate împreună să exprime în mod absolut ceea ce nu poate 
fi încăput deplin în de mintea omenească. Sobornicitatea Bisericii este o realitate 
fundamentală, o temelie pe care este zidit, atât edificiul instituțional al Bisericii, cât şi 
comuniunea în slujire şi în responsabilitate. 

În acest principiu fundamental al sobornicităţii îşi găsesc izvorul principiul 
ierarhic-sinodal şi principiul organic. 


a. Principiul ierarhic-sinodal 


56 SF, IGNATIE AL ANTIOHIEI, Către Smirneni, 7, 1. Cf. Jean ZIZIOULAS, Euchgristie..., p. 
127. 

57 Nicolae AFANASIEV, „L'Eglise orthodoxe dans le Christ”, în La Pensée orthodoxe, 
2/1968, pp. 1-38. Cf. Nicolae AFANASIEV „L'Eglise qui préside dans l'amour,” în 
Nicolae Afanasieff et ali. (eds), La Primaute de Pierre dans l’Eglise orthodoxe, Ed. 
Delchaux et Niestlé, Neuchâtel/ Paris, 1960, pp. 57-110. 

58 Dumitru STĂNILOAE, „Sobornicitate deschisă”, în Ortodoxia, 2/1971, pp. 165-80. Cf. 
Dumitru STĂNILOAE, „Biserica universală şi sobornicească”, în Ortodoxia, 2/1966, p. 


169 şi Dumitru STĂNILOAE, „Teologia euharistică”, în Ortodoxia, 3/1969, p. 361. 

Am văzut că Biserica se manifestă în katholicitatea şi ecumenicitatea sa cu 
deosebire în viaţa sacramentală şi în special în Sfânta Liturghie. Trebuie să precizăm însă 
că unitatea şi ecumenicitatea Biericii nu este numai de natură euharistică. Ea devine şi 
ierarhică prin raportul episcopului şi prin el a clerului cu Biserica locală ca şi comunitate 
euharistică. După Sfântul Ignatie, Biserica filadelfienilor îşi manifestă unitatea atunci 
când este împreună cu episcopul, cu preoţii şi diaconii care îl înconjoară”. Acelaşi Sfânt 
Ignatie arată că este imposibil să calificăm o comunitate Biserică dacă nu are în mijlocul 
ei presbiteriumul adică episcopul, preoţii şi diaconii. Unitatea Bisericii în jurul 
episcopului nu este un aspect ce ţine doar de voinţa umană, ci este voia lui Dumnezeu. 

Biserica în ecumenicitatea ei este Trup tainic pentru că îl are cap pe Hristos şi 
prin analogie, Biserica locală este katholică în cadrul ecumenicității pentru că îl are în 
fruntea ei pe episcop care dă slujirii şi în principal slujirii sacramentale caracterul de 
Taină a comuniuni ecleziale. 

Unitatea Bisericii în ecumenicitatea ei este realizată şi ca o unitate prin 
episcop, iar locul creştinului în Biserica răspândită în oecumene este determinat de locul 
pe care Biserica prin episcop îl recunoaşte persoanei respective în Biserica locală. Doar în 
funcție de modul în care persoana este primită în comuniunea bisericii locale, ea poate fi 
primită într-o altă Biserică locală. Canonul 12 Apostolic“ precizează că acel laic sau 
cleric care este afurisit, dacă se duce în altă eparhie şi acolo e primit fără scrisori de 
recomandare, să se afurisească cel ce l-a primit, iar canonul 13 Apostolic“! cere ca în 
acest caz afurisitului să i se prelungească afurisirea. Cel ce a fost excomunicat de 
episcopul său nu poate fi primit de alt episcop, până când nu i se ridică pedeapsa de către 
cei în drept (episcopul sau Sinodul)”. 

În teologia canonică ortodoxă nu poate fi vorba de un principiu ierarhic ce ar 
structura într-un mod piramidal organizarea şi lucrarea Bisericii, dar putem vorbi despre 
un principiu ierarhic ce se manifestă în cadrul sobornicităţii Bisericii prin sinodalitate. 


” Ignatie face această precizare în preambulul scrisorii către Filadelfieni. 

% Canonul 12 Apostolic: „Dacă vreun cleric sau laic afurisit, sau (încă) neprimit (în 
comuniune), mergând în altă cetate ar fi primit fără scrisori de recomandare 
(încredințare), să se afurisească şi cel care l-a primit, şi cel primit.” Textul acestui canon 
are corespondențe în canoanele 32 şi 33 Ap.; 11 şi 13 Sin. IV ec; 17 Sin. VI ec; 6, 7,8 şi 
11 Antioh.; 41 şi 42 Laod.; 9 Sard.; 23 şi 106 Cartag. Cf. loan FLOCA, Canoanele 
Bisericii Ortodoxe, note şi comentarii, Ed. Deisis, Sibiu, 2005, p. 15. 

ĉl Textul canonului 13 Apostolic continuă sentința canonului anterior astfel: „lar dacă 
(cineva) ar fi afurisit, aceluia să i se prelungească afurisirea, ca unuia care a minţit şi a 
amăgit Biserica lui Dumnezeu.” şi are conespondenţe în canoanele 33 Ap. şi 17 Sin. VI 
ec. Vezi loan FLOCA, Canoanele Bisericii..., p. 16. 


62 Ibidem. Cf. can. 16 şi 32 Ap.; 5 Sin. I ec; 3 şi 6 Antioh., 13 Sard. 

Fiecare mădular al Bisericii se află în purtarea de grijă a proestosului, dar 
această relaţie este cu dublu sens. O comunitate nu are caracter eclezial fără episcop, dar 
nici episcopul nu are plenitudinea slujirii sale decât în comuniune cu poporul şi ceilalți 
episcopi, în cadrul sinodalităţii. 

În sinod, episcopul nu se află în nume propriu, ci poartă cu el întreagă 
comunitatea ce îi este încredinţată. Din acest motiv în Sinod se manifestă nu doar 
comuniunea sinodală a episcopilor, ci şi a Bisericilor păstorite de aceştia”. 

Episcopul este icoana prezenţei şi lucrării lui Hristos în Biserică şi de aceea 
toate slujirile din biserică se exercită din încredințarea episcopului. Comuniunea cu 
episcopul şi prin el cu Biserica în ecumenicitatea ei face din lucrarea preotului sau a 
credinciosului o lucrare a Bisericii, acest aspect fiind marcat în ectenia la care este 
menţionat episcopul locului. 


Sinodalitatea — cadrul de împlinire a comuniunii ierarhice 


Sinodalitatea este cadrul în care se confirmă faptul că Bisericile locale sunt pe 
aceeaşi cale“ având aceleaşi fundamente şi că acestea se află într-un raport de 
interdependenţă, trăind o comuniune ce poate fi înţeleasă ca o icoană a perihorezei 
treimice“5, arhetipul unităţii sinodale“. 


“% Un semn al acestei constiinţe este faptul că fac parte din Sinodul unei Biserici locale 
doar episcopii în funcţie, cei ce au încredinţat un popor spre păstorire. 

“* Etimologic sinod provine de la cuvintele syn = împreună şi 0500 = cale. Syntodos 
înseamnă deci a merge împreună pe aceeaşi cale. Ulterior, termenul sinodos a fost tradus 
în latină cu sinodus, iar termenul grec voulas a fost tradus prin concilia. Uneori synodos a 
fost tradus cu concilia, aşa cum a fost cazul la traducerea canonului 19 Antiohia. Nicolae 
DURĂ, Le régime de la Sinodalite selon la législation canonique conciliaire oecumenique 
du Ier siècle, Ed. Ametist 92, Bucureşti,1999, p. 108. 

6 Profesorul Arhim. Grigorios Papathomas arată că acest termen nepwopno care 
defineşte modul în care este manifestată comuniunea în cadrul Sfintei Treimi poate fi 
folosit şi pentru a prezenta modul în care se manifestă comuniunea dintre Bisericile 
locale. Grigorios PAPATHOMAS, Cours de Droit Canon, Introduction aux Sources de la 
Tradition canonique de l'Eglise, Institut de Théologie Orthodoxe Saint Serge, Paris, 
1995, p. 235. 

“ Ibidem, p. 987. 

Pentru înţelegerea rolului sinodalităţii în viaţa Bisericii, un text foarte important 
este canonul 34 Apostolic“. Acest canon stă la baza organizării sinodale la nivel regional, 
dar în acelaşi timp el arată modalitatea în care se manifestă comuniunea ierarhic-sinodală şi 
obiectivul acesteia. Cheia de interpretare a canonului 34 Apostolic se descoperă în ultima 
parte, unde este prezentată ca grijă principală a Bisericii comuniunea cu Dumnezeu cel 
Treimic: Tatăl, Fiul şi Sfântul Duh, în bună înţelegere, comuniunea bisericească afirmându- 
se şi exprimându-se în primul rând în cadrul comuniunii episcopal-sinodale“ă. 

Sinodalitatea exprimă şi împreuna-lucrare a bisericilor locale, dar organizarea 
sinodal-ierarhică a Bisericii nu este similară cu o organizare instituţională de federare sau 
confederare, ea este un mod de manifestare a împreună-slujirii şi a coresponsabilităţii şi 
în cadrul sinodalităţii se echilibrează raportul dintre particular şi multiplu. 

Elementul colegial-ierarhic face parte integrantă din principiul sinodal, 
neputând vorbi despre sinodalitate fără colegialitate episcopală şi nici de colegialitate 
episcopală care s-ar manifesta exclusiv în afara sinodalității. Există o diferență majoră între 
participarea unui episcop în cadrul unui sinod şi participarea unui episcop la o conferință 
episcopală. În cadrul unei conferinţe episcopale, episcopul participă în nume propriu, pe 
când atunci când participă la Sinod, participă în calitatea lui de întâistătător corpului 
eclezial din eparhia sa“, eparhia fiind prezentă cu el în manifestarea unităţii în sinodalitate. 


67 Canonul 34 Apostolic: „Se cuvine ca episcopii fiecărui neam să cunoască pe cel dintâi 
dintre dânşii şi să-l socotească pe el drept căpetenie, şi nimic mai important să nu facă 
fără încuviințarea acestuia; şi fiecare să facă numai cele ce privesc parohia (eparhia) sa 
şi satele din cuprinsul ei. Dar nici acela să nu facă ceva fără încuviințarea tuturor, căci 
numai astfel va fi înţelegere şi se va slăvi Dumnezeu prin Domnul în Duhul Sfânt: 
Tatăl, Fiul şi Duhul Sfânt.”. 

68 Ibidem, p. 988. 

Vezi şi Grigorie MARCU, „Ideea de sinodalitate şi prioritate apostolică în Noul 


Testament”, în Studii Teologice, 7-8/1974, pp. 522-32. 

Sinodalitatea - cale pentru așezarea principiilor canonice în acord cu vocaţia 
pastoral-misionară a Bisericii 


Sinodalitatea ca manifestare a comuniunii şi a dialogului dintre Bisericile 
locale prin episcopi, garanţii unității”, este cea care poate oferi soluţii viabile şi pentru 
faptul că sinodalitatea este izvor de canonicitate. Pentru a putea trăi sinodalitatea în 
deplinătatea ei, este nevoie să se revină la principiul sinodal în starea lui nealterată de 
politica bisericească piramidală. Autocefaliile regionale sunt cele care au vocaţia de a 
pune în valoare acest principiu. 

Biserica Ortodoxă are nevoie să revalorizeze sinodalitatea, dar acest proces 
nu trebuie să neglijeze etapele fireşti pe care viaţa bisericească le-a validat în timp în 
cadrul cristalizării acestui principiu. În primele secole, sinodalitatea mitropolitană, 
regională era cea care exprima conştiinţa comuniunii şi a coresponsabilității Bisericilor 
locale. Atunci când apăreau probleme care depăşeau nivelul regional, erau organizate 
sinoade la care participau şi episcopi din vecinătate. Sinodul general a apărut ca o 
oportunitate în contextul organizării politice a Imperiului Roman. Biserica nu a avut ea 
însăşi inițiativa organizării lor, deoarece complexitatea unui astfel de demers o depăşea 
pur şi simplu din punct de vedere organizatoric, dar atunci când contextul şi condiţiile 
lumeşti puse la dispoziţia ei făceau posibilă manifestarea sinodalităţii la nivel general, 
Biserica a folosit această oportunitate. 

Unele sinoade generale au fost asumate de către Biserică, prin consens, ca 
Sinoade ecumenice, acestea bucurându-se de cea mai mare autoritate. Cu toate acestea, 
Instituţia Sinodului ecumenic nu este indispensabilă vieţii Bisericii. Ea este o formă de 
suscitare a consensului care face mai uşoară proclamarea receptării unor elemente de 
ordin doctrinar sau canonic. Din acest motiv analizând modul de organizare şi de 
desfăşurare a lucrărilor Sinoadelor generale receptate apoi ca ecumenice, constatăm că 
preocuparea lor nu a fost să decidă asupra unor proiecte de politică bisericească, să 
organizeze distribuţia puterii, ci să găsească cele mai potrivite căi pentru ca situaţiile deja 
validate ca fiind canonice, prin consensul tacit exprimat, să fie generalizate în pace şi 
bună-înţelegere. 

Considerăm că Biserica se află într-o perioadă în care se impune revalorizarea 
sinodalităţii în dimensiunea ei trans-naţională”!. Acest lucru nu poate fi făcut însă decât 
prin depăşirea orgoliilor etnice şi manifestarea coresponsabilităţii regionale, atunci când 
aceasta se impune. Ar fi deosebit de util ca atunci când o Biserică dintr-o regiune se 


7 Vezi Grigorie MARCU, „Principiul sinodalităţii în viaţa bisericească a veacului 
apostolic”, în Telegraful Român, 34-36/1951. 

7! Pentru a înţelege reflecţiile care s-au dezvoltat în teologia romano-catolică vezi J. 
RATZINGER, „La collegialite episcopale. Le développement théologique”, în L Eglise de 
Vatican IL Etudes autour de la Constitution conciliaire sur 1 Eglise, vol. III, G. Barauna 


(ed.), Paris, 1966, pp. 763-90. 

confruntă cu probleme pastoral-misionare specifice unui spațiu mai larg transfrontalier, 
episcopii din vecinătate să se întâlnească să discute problemele respective, creând astfel 
premizele pentru a ajunge la soluţii pastoral-misionare şi bisericeşti eliberate de fantoma 
egoismului local, iar pe de altă parte, episcopii invitaţi ar putea da o mărturie vie în 
propriul Sinod despre viaţa bisericească din vecinătate. Şi nu în ultimul rând, prin 
reactivarea unei astfel de practici, validate timp de secole în Biserică, s-ar crea premizele 
unei reactivări a instituţiilor de manifestare permanentă a intercomuniunii dintre bisericile 
autocefale. 

În ziua de azi este posibil ca în câteva ore să se ajungă dintr-o parte în alta a 
lumii şi trebuie să recunoaştem că este mult mai simplu să se participe la o reuniune 
sinodală în orice parte a lumii decât era în secolul al IV-lea pentru manifestarea 
sinodalităţii la nivel provincial-mitropolitan. Este important ca Biserica să aibă curajul de 
a redescoperi mijloace canonice care să asigure manifestarea deplinei comuniuni sinodale 
punând astfel principiile de organizare bisericească în acord cu vocaţia pastoral- 
misionară”, pentru ca „Tatăl, Fiul şi Duhul Sfânt să fie slăvit în bună înţelegere spre 


ste y i 73 
ziditoare mărturie.” 7. 


b. Principiul organic 


În Biserică, Trup al lui Hristos, se manifestă coresponsabilitatea organică a 
întregului corp ecclezial, clerici şi laici, şi această realitate este exprimată din punct de 
vedere canonic drept principiu organic”. 

Armonia comuniunii ecleziale se manifestă în sinoadele episcopale, dar şi în 
organisme mixte constituite din episcopi, ceilalți clerici şi laici”. În cadrul acestei 


72 Pentru a înțelege evoluția acestui principiu în Biserica răsăriteană vezi P. 
RODOPOULOS, „Sinodality — Collegiality — in the Eastern Tradition. The Endemousa 
Synod”, în L'Année Canonique, 2/1992, pp. 229-48. 

73 Canonul 34 Apostolic. 

74 Ecleziologia organică îşi are originile în scrierile patristice, dar ea este pusă în valoare 
în secolele XIX-XX, când în teologia ortodoxă s-a dezvoltat un curent care a pus în 
evidență dimensiunea comunională a vieții bisericeşti. Vezi O. (CLEMENT, 
„L'ecclésiologie orthodoxe comme ecclésiologie de communion”, în Contacts, 61/1968, 
pp. 10-36. 

75 Vezi şi Johann SCHNEIDER, Ecleziologia organică a mitropolitului Andrei Şaguna şi 
fundamentele ei biblice, canonice şi moderne, trad. de Ioan I. Ică jr., Ed. Deisis, Sibiu, 


2008. 

corespnsabilităţi primatul sau proestosul are roul de exarh în sensul iniţial al termenului’, 
acela de conducător al unui cor în care toate vocile sunt valorizate şi sunt puse în 
armonie. Protosul, clericul care este învestit cu autoritatea Bisericii nu-şi poate exercita 
slujirea de unul singur, aşa cum un dirijor nu se poate exprima fără orchestră. În acelaşi 
timp, fiecare stare bisericească trebuie să-şi cunoască rolul şi vocaţia pentru a asigura o 
manifestare în armonie. 

Participarea clericilor şi laicilor alături de episcopi la luarea deciziilor care 
privesc Biserica este o lucrare fundamentală care ajută la exprimarea harismelor şi 
vocaţiilor fiecărui creştin în parte şi a comunităţilor. Această coresponsabilitate este 
guvernată de conştiinţa bisericească în legătură cu doctrina Bisericii şi nu poate fi resusă 
la o coresponsabilitate după modelul de manifestare a democraţiei populare. 

Părintele Liviu Stan, cel care a susținut cu determinare împreună-lucrarea 
episcopilor, clerului şi a credincioşilor în Biserică spunea: „orice corporație sau sinod 
mixt pe lângă episcop sau pe lângă episcopat trebuie considerat ca un for consultativ” şi 
tot el afirmă: „Episcopatul rămâne autoritatea supremă în Biserică, sinodul mixt nu-şi 
trece asupra sa această autoritate, ci rămâne principalul for consultativ”. Acelaşi 
canonist afirmă: „nu se poate tolera egalitatea de voturi dintre episcopi şi alţi 
reprezentanţi laici, deoarece am ajunge la anticanonica aberaţie, ca o adunare compusă din 
episcopi şi laici în care laicii ar fi majoritari, episcopii să fie constrânşi să execute unele 
hotărâri împotriva voinţei lor canonice şi astfel caracterul episcopal al organizaţiei 
bisericeşti ar fi desfiinţat.” "5. În Biserică „fiecare parte trebuie să fie la locul ei, 
observându-şi rostul şi atribuţiunile şi neîncercând vreo arogare de atribuţii străine, căci 
aceasta ar produce tulburare şi dezechilibru care nu zideşte Biserica, ci o poate nărui.”?. 

În acelaşi timp această competență episcopală nu poate fi absolutizată, 
deoarece puterea episcopului nu este separată de poporul pe care îl păstoreşte şi nici de 
cea a episcopilor din vecinătatea organizată în cadrul sistemelor mitropolitan sau 
patriarhal. Această echilibrare între autoritatea episcopului locului şi coresponsabilitatea 
organică a Bisericii“ face ca, atât slujirea episcopului cât şi a fiecărui cleric sau mirean să 
fie o slujire a Bisericii. 

Asumarea responsabilități episcopale nu-l scoate pe episcop din categoria 
slujitorului. Puterea ce se exercită prin el nu este a lui, ci a lui Hristos. El trebuie să fie 


72 D, BLONDEL, La primauté de l'Eglise, Geneva, 1641, pp. 314-6. 

7 Nicolae DURĂ, Le r&gime..., p. 200. 

78 Ibidem, p. 130. 

? Liviu STAN, „Importanţa mirenilor în Biserică şi participarea lor la exercitarea puterii 
bisericeşti”, în Revista Teologică, 3/1938, p. 119. 

5 Vezi E. SKUBLICS, „The rebirth of communion ecclesiology within orthodoxy: From 
nineteenth century Russians to the twenty-one century Greeks”, în Logos, 46/2005, pp. 
95-124. 

copleşit mai mult decât orice om de faptul că, „fiind prin sine om pieritor ca oricare altul 
sau poate mai slab ca mulți alţii, prin el se săvârşeşte cea mai deplină lucrare mântuitoare 
a lui Hristos”®". 

Slujirea episcopului este deplinătatea slujirii şi, de aceea, el trebuie să fie 
dăruit deplin acesteia. Dacă episcopul şi clericul în general nu slujeşte din tot sufletul şi 
în deplină dăruire Bisericii, nu numai că nu îşi îndeplineşte misiunea, dar o şi împiedică?. 

Episcopul trebuie să fie copleşit de răspunderea pentru Biserică şi să înţeleagă 
că împlinirea acestei răspunderi depinde de modul în care este capabil să-şi înfrâneze 
mândria de a socoti că Biserica depinde de el ca om. 

Episcopii sunt ţinuţi în duhul coresponsabilitații smerite şi prin faptul că 
slujirea lor nu este deplină altfel decât în cadrul coresponsabilitaţii sinodale. Un episcop 
care nu participă la manifestarea sinodală din dezinteres sau din spirit de contradicție față 
de Biserică, acela se autoexclude din slujirea Bisericii şi este supus judecății sinodului. 


3.2. Autonomia şi Subsidiaritatea 


Principiul autonomiei şi subsidiarităţii“ este cel care asigură buna colaborare 
între Bisericile locale în cadrul comuniunii ecleziale regionale, autocefale şi ecumenice. 
Acest principiu porneşte de la distincţia care trebuie să fie făcută între Biserică, comuniune 
eshatologică prezentă la nivel local şi sistemele de organizare bisericească. În principiul 
autonomiei şi subsidiarităţiiS* îşi găsesc sursa principiul autocefaliei — recunoaşterea 
deplinătatea maturității bisericeşti a unei Biserici regionale, principiul teritorial — care dă 
formă organizării bisericeşti prin identificarea teritoriului ca element de stabilitate. 

Eparhia este expresia Bisericii locale, Mitropolia şi Patriarhia, sunt sisteme de 
organizare bisericească ce au ca scop asigurarea bunei înţelegeri, unităţii şi comuniunii 
între bisericile locale. 


*! Dumitru STĂNILOAE, Teologia Dogmatică..., p. 101. 

5 Ibidem, p. 102. 

83 Pentru a înţelege raportul dintre subsidiaritate şi autonomie vezi J. BEYER, „Principe de 
subsidiante ou juste autonomie dans l'Eglise”, în Nouvelle Revue Theologique, 
108/1986, pp. 801-22. 

51 Acest principiu înglobează şi ceea ce unii canonişti numesc principiul autonomiei 
interne — care subliniază deplina responsabilitate a Bisericii locale, principiul 
autonomiei externe — care subliniază autonomia de manifestare a Bisericii în societate, 
şi principiul nomocanonic — care face legătura între administrarea internă a Bisericii 
după norme canonice şi raportarea Bisericii la societate prin respectarea legislației ţării 


în care Biserica se manifestă. Vezi Liviu STAN, Biserica şi Dreptul..., pp. 123. 

a. Autonomia internă şi autonomia externă 


Conform acestui principiu, Biserica locală este învestită cu autoritatea 
Bisericii întregi, beneficiind de o autonomie internă şi externă. 

Autonomia nu înseamnă izolare, ci recunoaşterea competenţelor decizionale 
la nivel local, fără a afecta însă comuniunea la nivelul sistemului de organizare 
bisericească. Astfel, toate aspectele de ordin pastoral misionar şi bisericesc trebuie să-şi 
găsească rezolvarea la nivel eparhial, autoritatea sinodal-ierarhică fiind competentă să 
intervină în subsidiar, atunci când la primul nivel nu pot fi găsite soluţii satisfăcătoare sau 
în domeniile care exprimă manifestarea organică unitară a slujirii bisericeşti". În cadrul 
Bisericii autocefale, Bisericile locale, eparhiile, se conduc prin organisme proprii, deplin 
responsabile, în limitele stabilite de autoritatea ierarhic-sinodală de nivel superior“. 

În decursul vremii s-a simţit nevoia să se distingă mai multe nivele de 
autonomie ca trepte intermediare pentru evoluţia spre autocefalie. Astfel, Patriarhia 
ecumenică a introdus noţiunile de semiautonomie, autonomie extinsă şi autonomie 
bisericească”. O Biserică autonomă se conduce după statute proprii, dar aceste Statute 
trebuie să fie aprobate de către Biserica Autocefală din care face parte. O Biserică 
autonomă îşi alege întâistătătorul după prevederile propriului statut, dar acesta intră în 
funcție numai după confirmarea lui de către Sinodul Bisericii autocefale din care face 
parte®®. 

Subsidiaritatea se manifestă în plan eclezial intern prin raportarea Bisericii 
locale — eparhia la sistemul mitropolitan şi patriarhal; prin raportarea sistemului autocefal 
la comuniunea şi coresponsabilitatea panortodoxă; în plan extern prin asumarea 
autonomiei în cadrul relațiilor dintre Biserică şi Stat“ şi în raporturile dintre Biserică şi 
celelalte instituţii care se manifestă în societate. 

Biserica este autonomă în Stat, dar autonomia se manifestă în cadrul 
legalităţii. Statul nu are competenţa de a interveni în organizarea internă a Bisericii şi nici 
nu poate cenzura activitatea acesteia atâta vreme cât nu sunt puse în pericol legalitatea, 
ordinea publică şi nu se atentează la bunele moravuri. 


a Grigorios PAPATHOMAS, Cours de Droit Canon, Glossaire, Ed. Saint Serge, Paris, 2001. 

5 Vezi Gheorghe SOARE, „Sistemul mitropolitan în dreptul canonic ortodox”, în Raze de 
lumină, 10/1938, pp. 104-43. 

5! Vezi pentru mai multe detalii G. CIUHANDU, „Autochefalie şi autonomie bisericească”, 
în Revistă Teologică, 1/1921, pp. 33-6. 

5 G. GRIGORIŢĂ, „Autonomie et synodalite dans l'Eglise orthodoxe (les prescriptions des 
saints canons et les réalités ecclesiales actuelles”, în Studii Teologice, 5/2009, pp. 141- 
214. 

5 Vezi şi J. BEYER, „Le principe de subsidiante: son application dans l'Eglise”, în 


Gregorianum, 69/1988, pp. 435-59. 

Având în vedere că principiile autonomiei interne, cel al autonomiei externe 
şi cel nomocanonic sunt clarificate prin însăşi noţiunea de autonomie şi subsidiaritate 
evocată mai sus, ne vom opri în cele ce urmează pentru o privire generală asupra 
principiului autocefaliei şi principiului teritorial. 


b. Principiul autocefaliei 


Prin acest principiu se înţelege rânduiala canonică potrivit căreia o unitate 
bisericească ierarhic, sinodal şi teritorial determinată este de sine stătătoare, într-o deplină 
autonomie de organizare şi funcţionare, păstrând şi cultivând unitatea dogmatică, cultică 
şi canonică cu celelalte Biserici ortodoxe autocefale”. Biserica autocefală se organizează 
şi funcţionează după un statut propriu, elaborat fără amestec din exterior. Întâistătătorul 
Bisericii autocefale este ales după modalitatea stabilită de Biserica respectivă şi este 
învestit în acel oficiu de episcopii acelei Biserici constituiți în Sinod”!. Nicio autoritate nu 
este competentă pentru a interveni în organizarea şi funcționarea Bisericii autocefale, dar 
aceasta nu înseamnă că o Biserică autocefală este independentă în sensul secular al 
termenului.  Autocefalia se manifestă în cadrul interdependenței structurate de 
coresponsabilitatea ierarhic-sinodală a întregii Biserici. Din acest motiv aspectele de 
ordin doctrinar, canonic sau liturgic care pot să apară în cadrul unei Biserici autocefale în 
lipsa unei rezolvării convenabile la nivel autocefal, pot să fie rezolvate în cadrul 
sinodalităţii panortodoxe. 

Autocefalia este expresia deplinei responabilități bisericeşti. La începutul 
creştinismului fiecare eparhie era deplin responsabilă pentru tot ceea ce înseamnă viaţă 
bisericească. Din secolele III-IV, a fost structurată coresponsabilitatea regională şi 
structurarea sinodalităţii în jurul problemelor legate de alegerea de noi episcopi şi de 
judecata bisericească. Odată cu organizarea Patriarhatelor, în secolele IV-V, autocefalia a 
cunoscut o nouă etapă de manifestare, în legătură directă cu evoluţiile din Imperiul 
Roman. 

Unii canonişti, în special cei ai Patriarhiei ecumenice, afirmă că autocefalia în 
forma în care a fost ea dezvoltată în secolele XIX-XX pune probleme canonice şi dinsting 
între Bisericile apostolice care în secolul al V-lea au constituit Pentarhia şi celelalte 
Biserici autocefale care au dobândit autocefalia mai târziu. În aceste studii se afirmă chiar 
că autocefaliile moderne sunt rod al manifestării iconomiei bisericeşti ca manifestare a 


” Pentru o înţelegere a conţinutului noţiunii de autocefalie vezi Ilie-Dan CIOBOTEA, 
„Autocefalia bisericească: unitate de credinţă şi libertate responsabilă”, în Mitropolia 
Banatului, 5-6/1985, pp. 290-3. 

”! Vezi Iorgu IVAN, „Raporturile Bisericii Ortodoxe autocefale locale între ele şi faţă de 
Patriarhia Ecumenică după canoane şi istorie”, în Mitropolia Moldovei şi Sucevei, 7- 


8/1973), pp. 465-78. 

pogorământului, excepţie de la rigoarea canonică şi consideră că autocefalia modernă ar 
trebui supusă analizei şi deciziei viitorului Sfânt şi Mare Sinod al Bisericii Ortodoxe”. 

O astfel de abordare este străină de Tradiţia canonică a Bisericii Ortodoxe. 
Autocefalia exprimă deplina maturitate a unei Biserici organizate într-un sistem sinodal 
regional sau pluriregional. Dobândirea autocefaliei nu este altceva decât recunoaşterea 
formală, canonică, a deplinei maturității ecleziale a unei biserici regionale sau 
pluriregionale. Este adevărat că autocefalia este marcată de actul de proclamare dat de către 
Biserica mamă, dar odată emancipată, şi recunoscută ca atare de către celelalte Biserici 
autocefale, Biserica respectivă este integrată în comuniunea ortodoxă ca Biserică soră, cu 
depline drepturi de manifestare în coresponsabilitate cu celelalte Biserici. Ceea ce conferă 
statutul de autocefalie nu este doar actul de proclamare, ci în primul rând receptarea acestui 
act prin consens, consens bisericesc ce este expresia cea mai înaltă a autorităţii. Chiar şi un 
Sinod ecumenic este supus receptării prin consens şi de aceea şi Bisericile apostolice îşi au 
statutul de Biserici autocefale prin receptarea în consens a hotărârilor unor sinoade, care 
astfel au ajuns să fie recunoscute drept ecumenice”. 


c. Principiul teritorial 


Organizarea teritorială este un criteriu important pentru organizarea 
instituțională a Bisericii, deoarece teritoriul oferă un criteriu de stabilitate necesar pentru 
a defini şi a organiza relaţiile şi raporturile între comunităţile locale. În acelaşi timp 
trebuie să observăm că noțiunea de teritoriu este utilizată de canoane în legătură cu 
relaţiile personale şi comunitare”. Toate canoanele care vorbesc de organizarea teritorială 
au ca preocupare să asigure un cadru de comuniune în eparhii şi intercomuniune la nivel 
supraeparhial. 

Responsabilităţile ecleziale sunt repartizate pe criterii de teritorialitate, dar 
această abordare nu are ca obiectiv teritoriul în sens strict al termenului, ci locul în care 
poporul îşi trăieşte legătura cu Hristos”. Astfel teritoriul nu are scop în sine, ci este un 
mijloc şi un cadru în care se realizează misiunea Bisericii. 

În primele două secole Biserica şi-a dezvoltat organizarea pornind de la 
modul în care Apostolii au condus comunitățile, fără a putea vorbi însă de o organizare 
instituțională structurată şi uniformizată pe bază de principii de genul celor pe care noi le 


” Vezi Grigorios PAPATHOMAS, Cours de Droit. Glossaire.... 

” Pentru a înţelege modul în care este proclamată şi recunoscută autocefalia în Biserica 
ortodoxă, vezi Ilie-Dan CIOBOTEA, Autocefalia bisericească..., pp. 293-95. 

%4 Aceste aspecte le-am aprofundat în studiul nostru Patriciu VLAICU, „Les principes 
d'organisation ecclâsiale face aux réalités contemporaines — Territorialite et 
responsabilité pastorale”, publicat în Année Canonique, 49/2007, pp. 181-90. 


“5 Ibidem. 

evocăm azi. În acea perioadă nu se putea vorbi de episcopat monarhic generalizat”, ci de 
episcopat care se manifestă în unitate. Sursele menţionează unitatea episcopatului 
Bisericii locale fără a generaliza unicitatea lui”. 

În cursul evoluţiei organizării bisericeşti s-a dezvoltat o practică ce a revelat 
un caracter de principiu după care fiecare cetate are propriul episcop, dar aceasta nu avea 
un caracter absolut. Unitatea episcopatului nu însemna neapărat un singur episcop într-o 
dioceză. Sursele vorbesc despre faptul că la Roma, într-un prim timp ar fi existat mai 
mulți episcopi în cadrul unui episcopat prezidat de un protos. Roma era o cetate imensă 
pentru acea epocă unde erau comunităţi de cartier, comunităţi de emigranţi cu episcopi- 
prezbiteri proprii. Sfântul Ignatie al Antiohiei se adresează Bisericii Romei şi episcopului 
de acolo ca cel ce prezidează comuniunea. Această adresare este socotită ca fiind un semn 
că la Roma ar fi slujit în comuniune mai mulți episcopi-prezbiteri. Scrisoarea lui Clement 
adresată Corintenilor le reproşează acestora depunerea a doi episcopi. Sfântul Ieronim 
vorbeşte despre unitatea episcopatului Alexandriei şi desemnarea prin aclamare a celui ce 
prezidează”. 

În canonul 8 al primului Sinod Ecumenic” se face referință la unicitatea 
episcopului într-o cetate, dar acest canon afirmă ceea ce pare a fi deja clar în conştiinţa 


% Vezi Hervé LEGRAND, „L’épiscopat: le cahier des charges oecuménique de la théologie 
catholique”, în Oecumenica Civitas, III/1, pp. 529-54. 

” Vezi pentru mai multe detalii despre evoluția organizării bisericeşti în primele două 
secole: Jean COLSON, L'Evâque dans les communautés... 

% Vezi H. LEGRAND, „Dioceses personnels ou diocèses territoriaux”, în La Charge 
pastorale des évêques, Paris, 1969, pp. 195-214; şi IDEM, „One bishop per city. 
Tensions around the Catholicity of the Local Church since Vatican II”, în The Jurist, 
52/1992, pp. 369-400. 

% Canonul 8 Sinodul I ecumenic: „În privinţa celor ce s-au numit pe sine cândva catari 
(curaţi), iar acum (se reîntorc) vin la soborniceasca şi apostoleasca Biserică, i s-a părut 
sfântului şi marelui sinod ca punându-se mâinile asupra lor, să rămână astfel în cler. 
Dar înainte de toate se cuvine ca ei să mărturisească în scris că vor primi (se vor uni, 
vor fi de acord) şi vor urma dogmele bisericii soborniceşti şi apostolice, anume că vor 
avea comuniune (împărtăşire) şi cu cei căsătoriți a doua oară, şi cu cei care au căzut în 
vremea prigoanei (persecuției), cu privire la care s-a rânduit timpul (de pocăință) şi s-a 
hotărât sorocul (termenul de iertare), — aşa încât aceştia (catarii) să urmeze întru toate 
dogmele Bisericii soborniceşti. Prin urmare, aceştia toţi, fie (că sunt) în sate, fie (că 
sunt) în oraşe, numai singuri cei care s-ar găsi hirotoniți, (adică) cei ce se găsesc în cler, 


să rămână în acelaşi chip (în acelaşi cin, în aceeaşi stare). Iar dacă acolo unde (există) 

canonică a Bisericii, afirmaţia nefiind făcută pentru a instaura un principiu, ci pentru a 
rezolva o problemă pastorală specifică, a reintegrării episcopilor catari în Biserică. În 
acelaşi timp observăm că în acelaşi canon se vorbeşte despre horepiscop, şi deci într-o 
episcopie existau şi în acel moment mai mulți episcopi care îşi exercitau misiunea în 
unitatea episcopatului Bisericii locale. 

Putem observa astfel că teritorialitatea nu a fost singurul şi unicul criteriu 
pentru organizarea comuniunii sinodale. Acolo unde exista o organizare seculară cu 
puternice componente etnice, Biserica nu a ezitat să dea acestei realităţi cea mai adecvată 
organizare din punct de vedere al misiunii". Chiar dacă era unanim acceptat că 
apartenenţa etnică nu poate fi un criteriu de separare în Biserică, în textele primelor 
secole găsim referiri la modalităţi de organizare bisericească legată de criteriul etnic. 

Canonul 34 Apostolic, elaborat înainte de organizarea Imperiului Roman în 
provincii, introduce drept criteriu de organizare a misiunii criteriul etnic. În literatura 
canonică a primelor secole găsim noțiunea de sinoade naţionale, fără să putem atribui 
noţiunii de naţional un sens absolut identic cu cel folosit azi. Fericitul Augustin vorbeşte 
despre sinoade generale, naţionale şi provinciale, afirmând că „sinoadele naţionale sunt 
cele care reunesc arhiepiscopii şi episcopii unui regat sau ai unei naţiuni, prezidat de un 
primat sau de un patriarh”. La Sinodul de la Nicea din 325 este prezent Teofil episcopul 
goților şi Ulfila cunoscut pentru misiunea sa printre vizigoții migranţi. 

În Spania sunt menţionate Sinoadele naţionale ale vizigoților şi acelaşi tip de 
sinoade este întâlnit şi la Gali. Yves Congar afirmă: „Convertirea francilor şi vizigoților 
la credinţa creştină ca urmare a convertirii conducătorilor lor a dat naştere la Biserici 
naționale sau etnice (secolele VI-VII). Regimul vizigoților din Spania este reprezentativ, 
cu sinoadele naţionale care reglau în mod autonom şi fără intervenţie romană viaţa 
bisericii naţionale”. Yves Congar este de părere că în Occident sinoadele naţionale nu 
mai sunt de actualitate începând cu secolele VIII-IX." 


episcop sau presbiter al Bisericii soborniceşti se reîntorc (revin) oarecari (dintre clericii 
catari), este învederat că episcopul Bisericii va avea vrednicia de episcop, iar acela ce se 
numeşte episcop la aşa-zişii catari va avea vrednicia de presbiter; afară numai dacă nu 
cumva i s-ar părea episcopului (potrivit) să-l împărtăşească pe acesta la cinstea 
numelui. Iar dacă lui nu i-ar plăcea acest lucru, (atunci) pentru ca totuşi să se vadă că el 
este în cler, să i se găsească un loc, fie de horepiscop, fie de presbiter, ca să nu fie doi 
episcopi într-o cetate.” 

1% vezi M. CIUCUR, „Principiul adaptării unităţilor teritoriale bisericeşti la împărţirea 
administrativ-politică de stat în secolele I-VI”, în Mitropolia Moldovei şi Bucovinei, 7- 
9/1977, pp. 555-66. 

Yves Congar vorbeşte despre aceste aspecte în L’Eglise de Saint Augustin à l’époque 


moderne, CERF, Paris, 1997, p. 51. 

Este evident că Biserica a reţinut ca principiu general de organizare principiul 
teritorial şi că în condiţii normale s-a ajuns la organizarea bisericească în jurul unui 
episcop, dar Biserica nu a ezitat să dea un răspuns corespunzător situaţiilor specifice unui 
loc şi unui timp. Este interesant de observat în acest sens situația prezentată de canonul 
39 Trulan! relativ la prezervarea continuității unei biserici autocefale chiar dacă 
teritoriul său canonic a fost ocupat şi episcopul împreună cu o parte din popor au fost 
nevoiţi să se exileze. 

Astfel, putem spune că organizarea teritorială a fost şi este în serviciu 
misiunii Bisericii dar misiunea bisericii nu poate fi subordonată în mod absolut 
organizării teritoriale. 

Chiar dacă putem constata o diversitate de mijloace puse la dispoziţia 
organizării bisericeşti, nu putem pierde din vedere că orice formă de organizare 
bisericească este şi trebuie să fie subordonată slujirii pastoral-misionare şi este 
determinată în cadrul sinodalităţii în conformitate cu conştiinţa doctrinară şi canonică a 
Bisericii. 

Teritorialitatea a ajuns să fie un principiu ce stă la baza organizării bisericeşti 
clasice, pentru situaţii tipice. În acelaşi timp, pentru situaţiile excepţionale, Biserica are 


102 Canonul 39 Sinodul VI ecumenic: „De vreme ce din pricina năvălirilor 
(împresurărilor) barbare, fratele şi împreună slujitorul nostru loan, înaintestătătorul 
(episcopul) ostrovului (insulei) ciprienilor, ca să se slobozească (elibereze) de robia 
păgână şi pentru a se supune în chip cinstit sceptrelor preacreştinescului stat (stăpânirii 
preacreştineşti) — prin purtarea de grijă a iubitorului de oameni Dumnezeu — şi 
osteneala iubitorului de Hristos şi binecredinciosului nostru împărat s-a mutat (a 
emigrat) împreună cu poporul său din numitul ostrov în eparhia (mitropolia) de 
Helespont — socotim (hotărâm) ca să se păzească fără înnoiri întâietăţile date 
(privilegiile conferite) scaunului mai înainte numitului bărbat de către sinodul de 
Dumnezeu purtătorilor părinţi adunaţi mai demult la Efes; ca noul lustinianopol să aibă 
dreptul Constantinopolului, şi că preaiubitorul de Dumnezeu episcop, aşezat în acea 
(cetate), să fie înainte-stătător tuturor celor din eparhia (mitropolia) helespontinenilor, şi 
după vechea datină să se hirotonească de către propriii săi episcopi. Dar fiindcă şi de 
Dumnezeu purtătorii noştri părinţi au judecat (stabilit) să se păstreze obiceiurile cele din 
fiecare Biserică, şi episcopul cetăţii cizicienilor, spunându-se înaintestătătorului 
pomenitului lustinianopol, asemenea tuturor celorlalți episcopi, de sub numitul de 
Dumnezeu iubitorul înaintestătătorul (episcopul) loan, de către care dacă cere trebuinta, 


să se hirotonească şi episcopul cetăţii acesteia a cizicienilor.” 

capacitatea de a se înzestra cu oficii şi structuri canonice adecvate. Într-o astfel de situaţie 
se găsesc structurile de organizare bisericească extrateritorială. 

Problema organizării bisericeşti din teritoriile ce nu fac parte din organizarea 
bisericilor autocefale teritoriale a făcut să curgă multă cerneală'%. Este evident însă că 
mişcările de populaţii cauzate de diferite probleme survenite în timp şi evoluţiile 
geopolitice trebuie să provoace o reacţie adecvată din partea Bisericii. Manifestarea grijii 
pastorale a Bisericilor autocefale pentru organizarea vieţii religioase a comunităţilor de 
migranţi care se găsesc în afara jurisdicţiilor teritoriale este un lucru firesc ce trebuie însă 
să fie la temelia unei soluţii canonice de lungă durată. 

Nu numai Biserica Ortodoxă se confruntă cu dificultăți specifice epocii 
noastre în care mobilitatea şi dinamismul profesional fac să avem persoane care nu se mai 
simt legate de un teritoriu, ci de o apartenenţă la o comunitate. Biserica catolică se 
confruntă cu o problemă similară: La Cairo sunt şase episcopi catolici de rit diferit care au 
în grijă comunităţi diferite. La New-York, biserica catolică are cinci episcopi diocezani şi 
opt episcopi auxiliari care se manifestă în coresponsabilitate. În contextul complex din 
zilele noastre, sinodalitatea şi corecta ei înţelegere poate şi trebuie să aducă soluţiile 
adecvate, punând în lumină mijloace canonice care să ţină cont de dimensiunea pastoral- 
misionară specifică timpului în care trăim. 


3.3. lconomia 


Dacă primele două principii fundamentale şi principiile canonice conţinute de 
acestea au incidenţă în primul rând asupra organizării bisericeşti şi în plan secund 
aspectele de ordin pastoral, cel de-al treilea principiu, iconomia, priveşte în primul rând 
slujirea pastorală, ca o manifestare a condescendenţei şi milostiviri lui Dumnezeu prin 
acte ecleziale responsabile!” şi în plan secund organizarea instituțională. 

Dimensiunea canonică a iconomiei este dată de faptul că ea este o manifestare 
a convingerii conform căreia credinţa şi comuniunea în Hristos trebuie să guverneze toate 
acţiunile personale şi comunitare, pentru ca ortodoxia să fie trăită în ortopraxie şi astfel să 


1% vezi Grigorios PAPATHOMAS, Essai de bibliographie (ad hoc) pour l'etude des 


questions de l'autocephalie, de 1 'autonomie et de la diaspora, Katerini, 2000; N. 
DALDAS, Le Patriarche cecumenique de Constantinople et le statut canonique de la 
diaspora orthodoxe grecque de langue grecque. Le cas de la France, Katerini, 2001. 
104 pentru înţelegerea sensurilor teologice ale noţiunii de iconomie, vezi K. DUCHATELEZ, 
„La notion d'conomie et ses richesses théologiques”, în Nouvelle Revue Theologique, 


92/1970. 

se ajungă la o bună chivernisire a mijloacelor în vederea împlinirii lucrării mântuitoare în 
timp". 

Iconomia bisericească este înţeleasă, în general, ca o adaptare a slujirii, astfel 
încât să fie luat în considerare obiectivul principal, acela al comuniunii omului cu 
Dumnezeu încă din viaţa aceasta, o manifestare a Bisericii în aspectele legate de 
raporturile canonice şi cele privind viaţa credincioşilor". Ea este prezentată în cele mai 
multe studii ca fiind o derogare, antonimul acriviei, ceea ce poate fi asociat, în sens 
general, dispensei!%. 

Chiar dacă, din punct de vedere canonic, noţiunea de iconomie îşi găseşte 
utilizarea într-o formă precizată în secolul al IV-lea, când canoniştii vorbesc despre o 
formulare canonică a iconomiei, prin scrisorile 188 şi 199 ale Sfântului Vasile cel Mare 
către Amfilohie al Iconiumului'%, bazele ei pot fi identificate încă din scrierile filozofilor 
antici'%, care au împrumutat noţiunea Septuagintei, urmând ca aceasta să evolueze în 
Noul Testament şi în scrierile părinților şi scriitorilor bisericeşti. 

Aristotel şi Xenofon folosesc termenul în sensul de gestiune a afacerilor casei. 
Pornind de la acest sens, Septuaginta îl utilizează de două ori, în cartea Prorocului Isaia 
(22, 19 şi 21), evoluând spre înţelesul de competenţă, putere de a face, autoritate de a 
săvârşi!!%. Acest sens este dezvoltat în Noul Testament. În Evanghelia după Luca (16, 1- 
4), unde cuvântul este folosit pentru a desemna chivernisirea responsabilă, iar Sfântul 


105 Liviu STAN, „Iconomie şi intercomuniune”, în Ortodoxia, 1/1970, p. 6. 


1% Vezi „Document: L"economie dans PEglise orthodoxe. Rapport soumis à la lere 
Conference panorthodoxe preconciliaire”, în Istina, 3/1973, p. 377. 

107 Vezi Pierre Raï, „L"Economie dans le droit canonique byzantin des origines jusqu’au 
XT siècle”, în Istina, 3/1973, p. 260. 

108 A, DE HALLEUX, „L’économie dans le premier canon de Basile”, în ETL, 

62/1986, p. 381. 

19 Aristotel şi Xenonfon utilizează acest termen vorbind despre gestiunea bunurilor 
mobile, imobile şi a întregii gospodării. Vezi, pentru detalii, Tassos ANASTASIADIS, 
„Controverses politiques et tolérance canonique: la relecture au sein de l’Église 
orthodoxe grecque du XX° siècle de la notion patristique d'oixovouia et les relations 
avec les anglicans”, în Études balkaniques, 10/2003, pp. 177-8. 

1 În Is. 22, 19 se spune: „El îţi va lua slujba ta (misiunea ta — tç oikovopuiuc) şi te va 

lipsi de dregătoria ta (or&osoc oov)”, iar în Is. 22, 21 „Şi îl voi îmbrăca cu veşmintele 

tale, îl voi încinge cu brâul tău şi-i voi da în mână iconomia ta (Kpă&rog Koi Tv 


oikovouiav cov Oco sic TAG XEiPAG aùtoð)”. 

Apostol Pavel îl foloseşte asociind iconomia cu misiunea Bisericii de a prelungi în lume 
lucrarea mântuitoare!!!. 

Dincolo de aceste utilizări noutestamentare ale cuvântului iconomie, în 
Evanghelii sunt pasaje care ne arată că Mântuitorul Hristos, prin ceea ce împlineşte, 
prezintă modul în care trebuie să se raporteze discipolii săi la lege, la întâlnirea dintre 
credinţă şi viaţă. Mântuitorul spune: „Aţi auzit că s-a zis celor de demult: (...); eu însă vă 
spun vouă: (...)” (Mt. 5, 21-22). Evanghelistul Matei pune în evidenţă entuziasmul cu care 
a primit omul această iconomie dumnezeiască întrupată prin care sunt iertate păcatele, 
subliniind că „au slăvit pe Dumnezeu, Cel care dă oamenilor asemenea putere” (Mt. 9, 8). 
În altă parte, atunci când arată importanţa Legii, Mântuitorul afirmă că Legea a fost dată 
pentru om, nu omul pentru Lege (Mc. 2, 27), subliniind astfel, în mod iconomic!'?, faptul 
că împlinirea Legii se realizează în urma înţelegerii conţinutului ei fundamental şi a 
obiectivului mântuitor. 

Un text considerat de canonişti ca fiind temei al iconomiei!'5 este cel din 
Matei 18, 18: „Adevărat grăiesc vouă: Oricâte veţi lega pe pământ, vor fi legate şi în cer, 
şi oricâte veţi dezlega pe pământ, vor fi dezlegate şi în cer”. Legarea şi dezlegarea, 
manifestate în sensul cuvintelor Mântuitorului Hristos, arată capacitatea celor trimişi în 
misiune de a chivernisi mijloacele mântuitoare ţinând cont de fiecare persoană şi situație 
în parte. 

Sublinierea fundamentelor biblice ale iconomiei ne ajută să înţelegem 
importanţa şi vechimea noţiunii în cadrul Bisericii. Prin iconomie se ajunge la raportare 
la rânduială dintr-o perspectivă mântuitoare, legea fiind lecturată şi respectată în duhul 
lucrării Harului. 


a. Acrivia şi pogorământul 


11 Sfântul Apostol Pavel foloseşte acest termen în 1 Co. 4, 1-2: „iconom al Tainelor” 
(„oikovóuovs uvornpiov”), iar în epistola către Tit această iconomie este pusă în 
legătură cu misiunea de slujitor al lui Hristos, episcopul fiind iconom al lui Dumnezeu 
— „oikovOuor Osod” (Tit 1, 7). 

112 Sfântul Nicodim Aghioritul foloseşte adesea în Pidalion verbul a iconomisi, care 
exprimă modul iconomic de a găsi o soluţie pastorală de adaptare a legii la o situaţie 
dată. Folosim şi noi acest termen, conştienţi fiind însă de inovaţia lexicală. Vezi NEOFIT 
al Constantinopolului, Pidalionul, Ed. Credinţa Strămoşească, 2007, p. 174. 

113 


Pierre L"HUILLIER, „L'espace du principe d” «économie» dans le domaine 


matrimoniale”, în Revue de Droit Canonique, 28/1978, p. 44. 

Unul dintre cei mai importanţi canonişti ortodocşi ai secolului XX, Pierre 
Huillier, defineşte iconomia ca fiind o atitudine de condescendenţă şi milostivire care se 
manifestă concret prin excepţii punctuale de la normă’ '. 

Având în vedere că iconomia canonică este înţeleasă ca o manifestare 
derogatorie excepţională şi punctuală a Bisericii''*, raportată la situaţii pastorale efective, 
în cele mai multe cazuri ea se concretizează în acte de înţelegere, milostivire, 
pogorământ!!€. Cu toate acestea, viața pune în faţa Bisericii şi situaţii în care atitudinea 
derogatorie se manifestă prin asprime, prin acrivie. 

Din punct de vedere al dreptului canonic, o rânduială este aplicată riguros 
atunci când se ţine cont de vocaţia ei profundă, prin asumarea literei şi spiritului. În 
aplicarea normelor canonice, rigoarea este exprimnată şi prin luarea în considerare a 
situaţiilor specifice, astfel încât aplicarea normei să conducă la atingerea ţelului ei. 
Fiecare circumstanță de aplicare a normei ne pune în faţa unei particularizări a 
manifestării canonice, ce se poate concretiza prin acrivie sau prin îngăduință. Putem vorbi 
astfel de iconomie atunci când, dincolo de sensurile identificate în structura internă a 
normei, Biserica îşi rezervă şi o manifestare excepţională şi punctuală, ca excepţie de la 
normă. 

Astfel, tradiția canonică a Bisericii ne îndreptăţeşte să afirmăm că iconomia 
este un act eclezial complex de particularizare a normelor, un principiu canonic!” care 
are în structura lui acrivia şi pogorământul, acestea manifestându-se, atât în slujirile 
bisericii, cât şi în organizarea acesteia. 


b. Dinamismul instituţional 


Iconomia subliniază şi capacitatea Bisericii de a se înzestra cu noi oficii 
bisericeşti, de a concepe noi structuri de organizarea bisericească, abordând cu serenitate 
şi luciditate încercările la care trebuie să facă faţă, fiind capabilă să identifice noi soluţii 
compatibile cu exigenţele doctrinare şi cu Tradiţia canonică. 

Anumite instituţii canonice au apărut în Biserică prin conştiinţa iconomiei ca 
şi factor de dinamism instituţional. În același timp, nu putem spune că aceste instituţii 
apărute datorită unor noi nevoi ale Bisericii şi datorită unor circumstanțe canonice, 
istorice şi socio-politice specifice nu ar avea o deplină autoritate canonică. Iconomia nu 
relativizează tradiţia canonică, ci dimpotrivă, ea este o trăire a acesteia în circumstanţe 
specifice, pentru ca lucrarea mântuitoare să fie continuu lucrătoare. 


114 Ibidem. 


15 Vezi K. DUCHATELEZ, „L’économie baptismale dans lEglise orthodoxe”, în Istina, 


16/1971, p. 14. 


16 Vezi Pierre RAÏ, L'6conomie dans le droit..., p. 262. 


17 Liviu STAN, Iconomie..., p. 9. 

Dacă în primele secole Biserica a ştiut să se folosească de mecanismele 
existente în vremea respectivă, ba chiar a arătat că este obligatorie folosirea acelor 
mijloace pentru a dinamiza misiunea, de ce nu am avea o atitudine similară în societatea 
contemporană? 

Partea a II-a 
Manifestarea principiilor canonice în organizarea 


Bisericii Ortodoxe Române 

I. Fundamentele organizării canonice a Bisericii Ortodoxe Române 


Documentul fundamental de organizare şi funcţionare a Bisericii Ortodoxe 
Române grupează primele cinci articole sub formularea Dispoziţii generale. În acestea 
este subliniată legătura dintre organizarea bisericească şi elementele de ordin 
ecleziologic. 

Primul articol al Statutului atrage deja atenţia asupra noii perspective asumate 
de Biserică. Dacă până în anul 2008, Biserica Ortodoxă Română era prezentată, în 
statutul în vigoare, ca instituţia ce „cuprinde pe credincioşii de religie creştină ortodoxă 
din România şi diaspora ortodoxă română”!'%, primul articol al Statutului actual defineşte 
Biserica drept: 

„Comunitatea creştinilor ortodocşi, clerici, monahi şi mireni, constituiți 
canonic în parohii şi mânăstiri din eparhiile Patriarhiei Române aflate în interiorul şi în 
afara graniţelor României, care mărturisesc pe Dumnezeu în Sfânta Treime, Tatăl, Fiul şi 
Duhul Sfânt, pe temeiul Sfintei Scripturi şi al Sfintei Tradiţii, şi participă la viaţa Bisericii 
prin aceleaşi Sfinte Taine, slujbe liturgice şi rânduieli canonice”! 

Diferenţa între cele două formulări este capitală. Dacă în prima, exprimarea 
este de tip asociativ, arătând că Biserica îi cuprinde pe credincioşi fără să definească ceea 
ce este Biserica în manifestarea ei, formularea actuală subliniază caracterul comunional al 
Bisericii şi subliniază cele trei criterii ale comuniunii ecleziale: comuniunea doctrinară, 
liturgică şi canonică. 

În acelaşi timp subliniem că pentru prima dată o normă fundamentală a 
Bisericii Ortodoxe Române exprimă clar faptul că apartenenţa la Biserică înseamnă şi o 
angajare continuă în asumarea credinţei, vieţii liturgice şi rânduielii canonice. Articolul 6 
completează această perspectivă comunională. Observăm astfel o punere în evidenţă a 
diferenţei dintre asociaţie de drept comun şi comunitatea bisericească. Dacă o asociaţie 
este constituită din persoane care se asociază pentru a pune în comun mijloacele de care 
dispun în vederea atingerii unor obiective, Biserica este constituită din persoane care se 
manifestă comunitar, în entităţi comunionale care se constituie în Hristos şi avându-L pe 
EI drept Cap. Biserica este comunitatea celor ce trăiesc în Hristos viaţa din această lume, 
având ca fundament mărturisirea de credinţă şi ţinând cont de particularităţile societăţii. 

Statutul Bisericii Ortodoxe Române pune în valoare raportul dintre 
comunitatea realizată în jurul episcopului şi modul de structurare a comuniunii la nivel 
regional, naţional şi panortodox, precizând că „Biserica Ortodoxă Română este 
organizată ca Patriarhie, cu titulatura «Patriarhia Română». Patriarhia Română cuprinde 


115 Articolul 1 din Statutul de organizare şi funcționare a Bisericii Ortodoxe Române, 
Bucureşti, EIBMO, 2005. 
119 Articolul 1 din Statutul de organizare şi funcționare al Bisericii Ortodoxe Române, 


EIBMO, Bucureşti, 2008. 

eparhii (arhiepiscopii şi episcopii) grupate în mitropolii, precum şi alte unităţi în 
interiorul sau în afara graniţelor României”!”. Astfel, în acest articol este clarificată 
distincția dintre Biserica locală (episcopia sau arhiepiscopia) şi sistemul de organizare 
bisericească ce grupează bisericile locale în vederea unei coordonări a comuniunii 
ecleziale (mitropolia şi Patriarhia). 

Manifestarea comuniunii bisericilor locale în cadrul sistemului mitropolitan şi 
patriarhal se realizează cu respectarea principiului autonomiei şi al autocefaliei. 
Autonomia este expresia canonică a recunoaşterii caracterului deplin eclezial pentru 
Biserica locală, iar autocefalia este sistemul de structurare a comuniunii Bisericilor 
locale. În acelaşi timp trebuie să înţelegem că noţiunile de autonomie şi autocefalie nu pot 
fi asociate celor de independenţă sau autosuficiență. Autonomia şi autocefalia subliniază 
de fapt interdependenţa şi coresponsabilitatea. 

Conform principiului autonomiei, Biserica locală este învestită cu autoritatea 
Bisericii întregi, beneficiind de o autonomie internă şi externă. 

Autonomia nu înseamnă izolare, ci recunoaşterea competenţelor decizionale 
la nivel local, fără a afecta însă comuniunea la nivelul sistemului de organizare 
bisericească. Astfel, toate aspectele de ordin pastoral-misionar şi bisericesc trebuie să-şi 
găsească rezolvarea la nivel eparhial, autoritatea sinodal-ierarhică fiind competentă să 
intervină în subsidiar, atunci când la primul nivel nu pot fi găsite soluţii satisfăcătoare sau 
în domeniile care exprimă manifestarea organică unitară a slujirii bisericeşti ”!. 

Articolul 4 precizează şi autonomia externă a Bisericii, Statul şi nici alte 


instituţii neavând competenţa de a interveni în organizarea internă a Bisericii”. 


120 Articolul 6 din Statutul de organizare şi funcționare al Bisericii Ortodoxe Române, 
EIBMO, Bucureşti, 2008. 

121 G. PAPATHOMAS, Cours de Droit Canon, Glossaire, Ed. Saint Serge, Paris, 2001. 

122 Canonul 3 Sinodul VII ecumenic: „Orice alegere de presbiter, sau de diacon, făcută de 
către dregători lumeşti, să rămână fără tărie, după canonul care zice: «Dacă vreun 
episcop, folosind dregători lumești, şi prin aceştia s-ar face stăpân pe o biserică, să se 
caterisească şi să se afurisească (de asemenea) şi toți părtaşii lui». Căci se cuvine ca cel 
ce vrea să fie înaintat la episcopie să se aleagă de către episcopi, după cum s-a orânduit 
(hotărât) de către sfinții Părinţi cei de la Niceea în canonul care zice: «Se cuvine ca 
episcopul să se aşeze mai cu seamă de către toţi (episcopii) cei din eparhie (mitropolie); 
iar dacă ar fi greu vreun lucru ca acesta, fie pentru vreo nevoie strâmtorătoare (presantă), 
fie pentru lungimea drumului, adunându-se în orice chip trei la un loc, împreună alegători 
făcându-se şi cei care lipsesc (absenţi), şi încuviinţând (consimţind) prin scrisori, atunci 
să se facă hirotonia. lar întărirea celor făcute să se dea în fiecare eparhie (mitropolie) 


mitropolitului »”. 

Deja din primul articol al Statutului se precizează că eparhiile sunt în 
interiorul şi în afara granițelor ţării. Această precizare introduce raportarea la 
teritorialitate. Vechiul Statut de organizare folosea în primul articol expresia „din 
România şi diaspora ortodoxă română”!7. Având în vedere contextul socio-cultural 
actual, termenul diaspora nu exprimă suficient de fidel realitatea trăită de comunităţile 
respective. Criteriul teritorial este un criteriu fundamental pentru organizarea 
bisericească, dar viaţa ne pune în faţa unor situaţii ce aşteaptă o rezolvare în conformitate 
cu Tradiţia canonică a Bisericii. 

Fiecare Biserică locală este caracterizată prin criterii de stabilitate care sunt 
date de teritoriu, popor şi organizare. Bisericile autocefale au competenţa organizării şi 
coordonării întregii vieţi ecleziale în cadrele teritoriale respective. Astfel, Biserica 
Ortodoxă Română este în fapt Biserica Ortodoxă din România, aşa cum Biserica 
Ortodoxă Bulgară este Biserica Ortodoxă din Bulgaria etc. Având în vedere că în cadrul 
Tradiţiei canonice a Bisericii Ortodoxe, jurisdicţia este în principiu teritorială, nu s-au 
dezvoltat criterii canonice de extrateritorialitate. Abia în secolele XIX-XX, odată cu 
dezvoltarea fluxurilor de emigrare a populaţiei ortodoxe în Occident, a apărut problema 
raporturilor dintre emigranții ce trăiesc în teritorii în care nu există o Biserică Ortodoxă 
organizată canonic şi Biserica ţării de origine. Termenul folosit pentru a desemna aceste 
comunităţi a fost cel de diaspora, dar el s-a dovedit a fi necuprinzător din mai multe 
puncte de vedere, cel mai important fiind acela că persoanele ortodoxe născute în 
Occident nu mai fac parte din diaspora, ci se identifică cu poporul şi țara unde s-au născut 
şi trăiesc. 

În acelaşi timp, schimbările de frontiere, provocate de reorganizarea 
geopolitică a Europei după evenimentele de la mijlocul secolului al XIX-lea, au făcut ca 
anumite părți din teritoriul canonic al unor Biserici autocefale să nu mai fie încadrate în 
granițele politice de până atunci. Astfel, şi în cazul Bisericii noastre există comunităţi ce 
trăiesc în teritorii din afara graniţelor României, care nu pot fi considerate diaspora. 

Această situaţie a jurisdicției în afara teritoriului canonic propriu-zis pune 
probleme de ordin canonic ce aşteaptă să fie reglementate în cadrul dialogului 
panortodox. Pe de-o parte este nevoie să se clarifice modul de rezolvare a conflictului de 
jurisdicție canonică în cazul în care, datorită evenimentelor de ordin istoric, teritorii 
canonice ale unei Biserici autocefale intră într-un Stat în care există o altă Biserică 
ortodoxă autocefală, iar pe de altă parte este important să se clarifice modul în care 
comunitățile ce trăiesc în teritorii unde nu există o Biserică Ortodoxă autocefală se 
raportează canonic la Biserica din ţara de origine şi la Biserica Ortodoxă în ansamblul ei. 


123 Articolul 1 din Statutul de organizare şi funcţionare a Bisericii Ortodoxe Române, 


Bucureşti, EIBMO, 2005. 

În ceea ce priveşte aspectele amintite mai sus, canonul 17 al Sinodului IV 
Ecumenic "^ şi 38 Trulan!” arată că organizarea bisericească trebuie să urmeze 
organizării politice de Stat. Însă în înţelegerea acestor canoane trebuie făcută distincţia 
între reorganizarea paşnică a Statului şi reorganizarea ostilă. Cel din urmă tip de 
reorganizare aduce în atenţie un factor subiectiv legat de capacitatea comunităţilor care se 


124 Canonul 17 al Sinodului IV ecumenic: „Parohiile cele de la ţară (de pe câmp) sau de 
prin alte sate să rămână nestrămutate la episcopii care le ţin (deţin, stăpânesc) şi mai ales 
dacă, stăpânindu-le pe ele fără silă, le-au cârmuit timp de treizeci de ani. lar dacă în 
cuprinsul (înăuntrul) celor treizeci de ani s-a iscat (născut) sau s-ar putea isca (naşte) vreo 
neînțelegere asupra lor, să fie îngăduit celor ce spun că se nedreptăţesc (năpăstuiesc) să 
facă pâră (să introducă acţiune) despre acest lucru la sinodul eparhiei (mitropoliei). Iar 
dacă cineva s-ar nedreptăți de către mitropolitul său propriu, să se judece de către 
exarhul diecezei sau de către scaunul Constantinopolului, după cum s-a zis mai înainte 
(can. 9 Sin. IV ec.). Iar dacă vreo cetate s-ar fi înnoit prin puterea împărătească sau dacă 
s-ar înnoi de acum înainte (în viitor), atunci alcătuirilor politice şi obşteşti să urmeze şi 
orânduirea parohiilor bisericeşti”. 

125 Canonul 39 Trulan: „De vreme ce din pricina năvălirilor (împresurărilor) barbare 
fratele şi împreună slujitorul nostru loan, înainte stătătorul (episcopul) ostrovului (insulei) 
ciprienilor, ca să se slobozească (elibereze) de robia păgână şi pentru a se supune în chip 
cinstit sceptrelor prea creştinescului stat (stăpânirii prea creştineşti) — prin purtarea de 
grijă a iubitorului de oameni Dumnezeu — şi osteneala iubitorului de Hristos şi 
binecredinciosului nostru împărat s-a mutat (a emigrat) împreună cu poporul său din 
numitul ostrov în eparhia (mitropolia) de Helespont — socotim (hotărâm) ca să se 
păzească fără înnoiri întâietățile date (privilegiile conferite) scaunului mai înainte 
numitului bărbat de către sinodul de Dumnezeu purtătorilor părinţi adunaţi mai demult la 
Efes; ca noul lustinianopol să aibă dreptul Constantinopolului, şi că prea iubitorul de 
Dumnezeu episcop, aşezat în acea (cetate), să fie înainte-stătător tuturor celor din eparhia 
(mitropolia) helespontinenilor, şi după vechea datină să se hirotonească de către propriii 
săi episcopi. Dar fiindcă şi de Dumnezeu purtătorii noştri părinţi au judecat (stabilit) să se 
păstreze obiceiurile cele din fiecare Biserică, şi episcopul cetăţii cizicienilor, spunându-se 
înainte stătătorului pomenitului lustinianopol, asemenea tuturor celorlalți episcopi, de sub 
numitul de Dumnezeu iubitorul înainte stătătorul (episcopul) loan, de către care dacă cere 


trebuinţa, să se hirotonească şi episcopul cetăţii acesteia a cizicienilor”. 

găsesc într-un context nou de a face față acestor schimbări şi modul în care Bisericile în 
cauză sunt capabile să ajungă la o practică rezonabilă în ceea ce priveşte asumarea noului 
context socio-politic. Bisericile în cauză trebuie să aibă grijă ca schimbările de ordin geo- 
politic să nu altereze unitatea Bisericii, dar în acelaşi timp să respecte aspectele 
importante pentru viaţa comunitară. Istoria a dovedit că Bisericile autocefale în cauză nu 
au ajuns la o soluţionare frățească a acestei problematici, disensiunile alterând modul de 
manifestare a unităţii ortodoxe. 

Biserica Ortodoxă Română a optat pentru reactivarea structurilor de 
organizare bisericească din teritoriile care nu mai fac parte din graniţele României, pentru 
a asigura un cadru eclezial care să ia în considerare nevoile spirituale ale comunităţilor 
române din afara graniţelor ţării. Această reactivare este considerată de Biserica Ortodoxă 
Română ca fiind firească, deoarece teritoriile respective au fost sustrase în mod abuziv 
jurisdicției sale canonice şi acest fapt a avut drept consecință pierderea unor drepturi 
fundamentale ale credincioşilor ortodocşi. 

În ceea ce priveşte comunităţile ortodoxe de tradiţie română ce s-au organizat 
şi înrădăcinat în Occident, Biserica Ortodoxă Română se consideră responsabilă pentru a 
le acorda sprijin în vederea manifestării depline a particularităților de limbă şi tradiții. 
Biserica Ortodoxă Română înţelege să îşi exercite acest drept de solicitudine, nădăjduind 
că problematica în ansamblul ei va fi reglementată prin consens panortodox. Teritoriul 
este un cadru în care este structurată misiunea şi rolul lui în organizarea bisericească 
trebuie asumat tot dintr-o perspectivă pastoral-misionară. 


Articolul 1 subliniază, de asemenea, că apartenenţa la Biserică este dată nu 
doar de criterii sociologice, ci în primul rând de mărturisirea de credinţă, de împărtăşirea 
cu Sfintele Taine ale Bisericii şi de articularea, prin ordinea canonică, la Trupul Tainic al 
lui Hristos. 

Afirmându-se în articolul 2 originea apostolică a Bisericii Ortodoxe Române 
şi comuniunea ei cu întreaga Biserică Ortodoxă, se subliniază că originea apostolică a 
Bisericii Ortodoxe Române îi onorează identitatea, dar şi obligă la coresponsabilitate. 
Precizările din acest articol sunt şi o implementare a conţinutului principiului 
sobornicităţii/katholicităţii. 

Pentru a da o mărturie vie a unităţii interne a Bisericii Ortodoxe Române, a 
adoptat o formă de organizare unitară, garantată de comuniunea sinodal-ierarhică. 

Articolul 3 (1) precizează că Biserica Ortodoxă Română are conducere 
sinodală ierarhică, potrivit învăţăturii şi canoanelor Bisericii Ortodoxe şi tradiţiei sale 
istorice. Ea se administrează în mod autonom prin organisme proprii reprezentative, 
constituite din clerici şi mireni, potrivit Sfintelor Canoane, dispozițiilor prezentului Statut 
şi altor dispoziţii ale autorităţii bisericeşti competente. 

Sublinierea prin statut a faptului că organismele Bisericii sunt constituite din 
clerici şi mireni arată ataşamentul față de principiul organic care a marcat organizarea 
Bisericii Ortodoxe Române începând cu Statutul şagunian. 


47 


În cadrul organizării bisericii noastre este afirmat în mai multe rânduri 
raportul dintre Biserica locală şi sistemele de organizare bisericească. Enunţând în acest 
articol principiul sinodal-ierarhic, se subliniază şi raportul dintre ierarhia bisericească şi 
comuniunea sinodală. 

Articolul 5 aduce clarificări în ceea ce priveşte noţiunile enunțate anterior. 
Astfel este precizat modul în care credincioşii sunt integrați în comunitățile Bisericii şi 
este subliniată dimensiunea naţională a misiunii Bisericii. 

În cadrul acestui articol se subliniază că un credincios face parte din Biserica 
Ortodoxă Română dacă este canonic primit într-o comunitate a acesteia'€. Cel ce a fost 
excomunicat de episcopul său nu poate fi primit de alt episcop, până când nu i se ridică 
pedeapsa de către cei în drept (episcopul sau Sinodul)”. Conştiinţa canonică a Bisericii a 
fost deosebit de clară în acest sens şi s-a rânduit la Sinodul I Ecumenic ca episcopii să se 
întrunească regulat şi să cerceteze modul în care a fost exercitată autoritatea Bisericii, 
pentru ca nu cumva slăbiciunile omeneşti să ducă la abuzuri care ar prejudicia conştiinţa 
manifestării lui Hristos în Biserică prin preoția sacramentală pentru care episcopul este 
deplin responsabil. 


126 Este vorba de o trimitere la textul canonului 12 Apostolic: „Dacă vreun cleric sau laic 


afurisit, sau (încă) neprimit (în comuniune), mergând în altă cetate ar fi primit fără 
scrisori de recomandare (încredințare), să se afurisească şi cel care l-a primit, şi cel 
primit”. 

127 Ibidem. Canonul 5 Sinodul I ecumenic: „În privinţa celor ce au fost excomunicați 
(afurisiţi) de către episcopii din fiecare eparhie (mitropolie), fie dintre cei din cler, fie 
dintre cei din starea laică, să se ţină rânduiala cea după canonul care hotărăşte că cei scoşi 
(izgoniți, afurisiţi) de către unii să nu se primească de către alții. Să se cerceteze însă ca 
nu cumva aceştia să fi ajuns excomunicați din împuţinarea sufletului (din micimea de 
suflet) sau din vrajbă sau din vreo altă scădere de acest fel a episcopului. Deci pentru ca 
lucrul acesta să fie cercetat după cuviinţă, s-a socotit (părut) că este bine să aibă loc (să se 
țină) sinoade în fiecare an, de două ori pe an, în fiecare eparhie (mitropolie), pentru ca 
obştea tuturor episcopilor eparhiei (mitropoliei) adunaţi la un loc să cerceteze întrebările 
cele de acest fel şi, astfel, cei care în mod vădit s-au ridicat împotriva episcopului, după 
dreptate să fie socotiți de către toţi excomunicați până când obştei episcopilor i s-ar părea 
(potrivit) să aducă în privinţa acestora o hotărâre echitabilă. Iar sinoadele să aibă loc (să 
se ţină) unul înaintea Patruzecimii, pentru ca înlăturând orice puţinătate de suflet, darul să 
se aducă curat lui Dumnezeu; iar al doilea, cam în vremea toamnei”. Vezi şi canoanele 16 


şi 32 Ap.; 5 Sin. I ec.; 3 şi 6 Ant. şi 13 Sard. 

Articolul 5 (2) precizează că: „Biserica Ortodoxă Română este națională şi 
majoritară potrivit vechimii apostolice, tradiției, numărului de credincioşi şi contribuţiei 
sale deosebite la viaţa şi cultura poporului român. Biserica Ortodoxă Română este 
Biserica neamului românesc.”. Afirmațiile din acest paragraf pot să surprindă, deoarece 
este cunoscut că nu există o categorie canonică a Bisericii naţionale. Însă, sfârşitul 
paragrafului arată destul de clar că apelativul de Biserică națională nu are o conotaţie 
canonică. Faptul că Biserica Ortodoxă a fost actor principal în toate momentele de 
emancipare şi de consolidare a naţiunii române dau Bisericii Ortodoxe din România 
caracterul de Biserică a neamului. Această numire poate fi considerată de către unii ca 
fund triumfalistă, dar nu trebuie pierdut din vedere că în timpurile recente, societatea 
trece printr-o perioadă de disoluţie a tot ceea ce înseamnă valori tradiţionale. Din acest 
motiv, Biserica a considerat necesar să sublinieze rolul său în apărarea valorilor neamului 
românesc. 

Sublinierea dimensiunii naţionale a Bisericii Ortodoxe Române nu face din 
aceasta o Biserică etnică. Primul articol al Statutului arată că nu există un criteriu etnic de 
apartenenţă la Biserica Ortodoxă Română. În acelaşi timp tradiţia bimilenară a Bisericii 
Ortodoxe Române a făcut ca să se dezvolte anumite particularităţi exprimate, atât în cult, 
cât şi în organizare şi tradiţii locale, fără a aduce atingere Conștiinţei doctrinare liturgice 
şi canonice a întregii Biserici Ortodoxe. Această identitate proprie este considerată ca o 
valoare adăugată de Biserica Ortodoxă Română patrimoniului ortodoxiei universale. 

Articolul 4 precizează că Biserica Ortodoxă Română este autonomă față de 
Stat şi față de alte instituții, dar ea se află în dialog cu Statul pentru împlinirea misiunii 
sale. Autonomia Bisericii față de Stat este exprimată prin faptul că Statul nu este 
competent pentru a interveni în organizarea internă a Bisericii, aşa cum arată şi canonul 3 
de la Sinodul VII Ecumenic'%%. În acelaşi timp, Biserica îşi desfăşoară activitatea în 


12% Canonul 3 Sinodul VII ecumenic: „Orice alegere de presbiter, sau de diacon, făcută de 
către dregători lumeşti, să rămână fără tărie, după canonul care zice: «Dacă vreun 
episcop, folosind dregători lumești, şi prin aceştia s-ar face stăpân pe o biserică, să se 
caterisească şi să se afurisească (de asemenea) şi toți părtaşii lui». Căci se cuvine ca cel 
ce vrea să fie înaintat la episcopie să se aleagă de către episcopi, după cum s-a orânduit 
(hotărât) de către sfinții Părinţi cei de la Niceea în canonul care zice: «Se cuvine ca 
episcopul să se aşeze mai cu seamă de către toți (episcopii) cei din eparhie (mitropolie); 
iar dacă ar fi greu vreun lucru ca acesta, fie pentru vreo nevoie strâmtorătoare (presantă), 
fie pentru lungimea drumului, adunându-se în orice chip trei la un loc, împreună alegători 
făcân- du-se şi cei care lipsesc (absenţi), şi încuviințând (consimţind) prin scrisori, atunci 
să se facă hirotonia. Iar întărirea celor făcute să se dea în fiecare eparhie (mitropolie) 


mitropolitului »”. 

cadrul sistemului juridic statal, și astfel prin această manifestare autonomă într-un sistem 
Juridic se exprimă de fapt principiul subsidiarităţii. 

II. Aspecte statutare privind organizarea canonică şi administrativ-teritorială 


Aşa cum am arătat mai sus, Biserica nu este o realitate constituită din 
însumarea mai multor părți, ci este o unitate organică manifestată de Biserici locale, 
deplin identice ca valoare eclezială, ce constituie un Trup unic, cu un Cap unic: 
Hristos!%, 

Articolul 6 prezintă eparhiile din cadrul Patriarhiei Române grupate în 
mitropolii, iar articolul 7 subliniază că organizarea teritorială este un mijloc pe care 
Biserica şi-l pune în slujba misiunii. 

Organizarea canonică şi administrativ-teritorială poate să evolueze prin 
decizia canonică a Sfântului Sinod şi poate să fie pusă în practică cu ajutorul tuturor 
organismelor decizionale din Biserică'*. Statutul vorbeşte de o organizare unitară, dar 
aceasta nu înseamnă o nesocotire a particularităților. Având în vedere că eparhiile din 
afara graniţelor ţării au un parcurs istoric şi de organizare canonică specific, Statutul de 
organizare şi funcționare al Bisericii prevede în articolul 8 posibilitatea acordării unei 
autonomii lărgite pentru anumite eparhii sau mitropolii. Această autonomie se manifestă 
în cadrul autocefaliei, în primul rând, prin dreptul de a avea un statut de organizare şi 
funcționare propriu, adoptat de forurile de conducere ale eparhiei sau Mitropoliei 
respective şi validat de Sfântul Sinod. Procedura de validare a Statutelor eparhiilor 
autonome este de fapt o confirmare a canonicităţii acestora. 

Un aspect important în cadrul organizării şi reorganizării bisericeşti este 
jurisdicția teritorială şi titulatura eparhiilor şi mitropoliilor. Fiind cea mai înaltă autoritate 
în Biserică, Sfântul Sinod este instanţa ce are competenţa de a decide în toate aspectele de 
organizare şi reorganizare bisericească, el fiind competent şi pentru stabilirea limitelor 
jurisdicției teritoriale şi a titulaturilor eparhiilor şi mitropoliilor. 

Chiar dacă în aparenţă, stabilirea unei titulaturi pentru o mitropolie poate fi 
considerată o problemă de detaliu de organizare, trebuie să subliniem faptul că titulatura 
unei eparhii sau mitropolii are o profundă conotaţie canonică. O episcopie trebuie să fie 
întotdeauna desemnată ca fiind în legătură cu oraşul mai important din teritoriul canonic 
al eparhiei respective. Este impropriu ca din titulatura unei eparhii să nu facă parte 


129 : = _ A , P ; A 
loan Zizoulas dezvoltă această idee în lucrarea sa L Fucharistie, l’ Evêque et 


l'Eglisedurant les trois premiers siècles, Ed Théophanie, Desclses de Brouwer, Paris, 
1994, p. 250. 

130 Canonul 38 Sinodul VI ecumenic: „Şi noi păzim canonul aşezat de părinţii noştri, cel 
care rânduieşte astfel: dacă vreo cetate s-a reînnoit prin puterea împărătească, sau dacă s- 
ar reînnoi de acum înainte (în viitor), (atunci) şi orânduirea lucrurilor bisericeşti să 


urmeze alcătuirile politice (de stat) şi obşteşti”. 

metropola mai importantă, deoarece episcopul îşi are titulatura legată de cetatea în care 
îşi are catedrala. 

În privinţa organizării sau reorganizării teritoriale, trebuie să precizăm că 
organizarea şi reorganizarea bisericească nu este condiționată de organizarea 
administrativ-teritorială a Statului, dar Biserica ia în considerare organizarea Statului 
pentru a-şi facilita misiunea. Chiar canonul 17 al Sinodului IV Ecumenic, ce prevede că 
organizarea bisericească urmează organizarea civilă, nu impune un raport de cauzalitate 
implicită, ci prezintă acest lucru ca fiind legat de lucrarea Bisericii. În acelaşi timp nu 
trebuie pierdut din vedere că organizarea de Stat poate să pună la dispoziţia Bisericii 
mijloace care pot facilita misiunea. 

Statutul prevede posibilitatea acordării titlului de arhiepiscopie unei episcopii 
care are o însemnătate mai mare. Din punct de vedere strict canonic, doar eparhia care 
este sediul mitropoliei ar trebui să aibă rangul de arhiepiscopie, deoarece este prima 
dintre episcopiile dintr-o regiune. Cu toate acestea, având în vedere că tradiţia canonică a 
rânduit cinstirea eparhiilor cu un prestigiu şi experiență bisericească aparte!”!, de 
timpuriu au fost pomenite şi pe teritoriul țării noastre arhiepiscopii, inclusiv o 
arhiepiscopie autocefală din primele veacuri creştine!“, iar acordarea acestor titulaturi nu 
contravine rânduielii canonice. 

Paragraful 3 al articolului 7 prevede posibilitatea acordării unor titluri 
onorifice ad personam unor episcopi eparhioţi şi anume cel de arhiepiscop pentru episcop 
şi cel de mitropolit pentru arhiepiscop, cu precizarea că titlul acesta nu schimbă rangul 
eparhiei. Cu toate că este de înţeles introducerea unei astfel de prevederi pentru a marca 
unele responsabilități de reprezentare atribuite unor chiriarhi, trebuie să subliniem 
faptului că acordarea acestor titluri onorifice trebuie să îşi păstreze caracterul excepţional. 
Aşa cum am precizat mai sus, în cadrul sinodalităţii, că episcopul nu se reprezintă pe sine 
în Sinod, ci reprezintă Biserica pe care o păstoreşte, din acest motiv rangul episcopului 
este de fapt rangul eparhiei păstorite. În cazul titlurilor personale apare o contradicţie în 


151 Canonul 7 Sinodul I ecumenic: „Deoarece a avut tărie obiceiul şi vechea predanie 
(tradiţie) ca episcopul din Elia (Ierusalim) să se cinstească (să se bucure de cinste), să 
aibă urmarea (continuarea) cinstei (acesteia), păstrându-se însă pe seama mitropoliei 
propria ei vrednicie (demnitate)”. 

132 Vezi E. Popoescu, „Începuturile îndepărtate ale autocefaliei Bisericii Ortodoxe 
Române: 'Tomisul, Arhiepiscopie autocefala”, în: Centenarul Autocefaliei Bisericii 
Ortodoxe Române, EIBMO, Bucuresti, 1987, p. 333. Arhiepiscopia autocefală era o 
eparhie care era încadrată direct în sistemul patriarhal, fără a fi integrată în sistemul 
mitropolitan general. Vezi J. H. ERIKSON, „„Autocephaly in Orthodox Canonical 
Literature to the Thirteenth Century”, în: St. Vladimir's Theological Quarterly, XV 


(1971), 1-2, p. 29. 

reprezentare, mai ales dacă titlurile onorifice schimbă locul în diptice al episcopului 
respectiv, aşa cum prevede articolul 7 (4). Adoptarea acestei prevederi face să se creeze 
confuzii în ceea ce priveşte caracterul pe care îl are prezenţa episcopului în sinod şi 
deformează sensul spre apropierea Sinodului de ceea ce este în Biserica romano-catolică 
o conferinţă episcopală. De asemenea, nu putem să nu observăm contradicţia din acelaşi 
paragraf 3, unde, deşi titlul este personal şi nu influenţează rangul eparhiei, unul din 
criteriile de acordare este legat de prestigiul eparhiei respective. 

Articolul 8 subliniază competența Sfântului Sinod pentru organizarea 
canonică și pastorală a credincioşilor ortodocși români din afara graniţelor României. 
Acesta prevede că unităţile bisericeşti din afara graniţelor ţării sunt organizate şi 
funcționează în conformitate cu statutele proprii, aprobate de Sfântul Sinod, concordante 


3 i 3 z TES A, 133 
cu Statutul pentru organizarea şi funcționarea Bisericii Ortodoxe Române ~~. 


1. Organizarea centrală a Bisericii Ortodoxe Române 


Tradiţia de organizare a Bisericii Ortodoxe Române este marcată de sistemul 
mitropolitan, în cadrul Patriarhiei. Organizarea centrală nu ţine de natura Bisericii, ci de 
mijloacele pe care Biserica şi le pune la dispoziție pentru o mai bună organizare a 
comuniunii şi a unităţii. 

Conform tradiției proprii Bisericii Ortodoxe Române, există două organisme 
deliberative şi două organisme executive. Noul Statut introduce şi organisme centrale 
administrative. 

Statutul precizează în articolul 9 că în Biserica Ortodoxă Română, la nivel 
central funcționează: 

I. Organisme centrale deliberative: 

A. Sfântul Sinod, 

B. Sinodul Permanent, 

C. Adunarea Naţională Bisericească. 

II. Organisme centrale executive: 

A. Patriarhul, 

B. Consiliul Naţional Bisericesc, 

C. Permanenţa Consiliului Naţional Bisericesc. 

III. Organisme centrale administrative: 

A. Cancelaria Sfântului Sinod, 

B. Administraţia Patriarhală. 


133 Prin hotărârea de amendare a Statutului BOR din 17 februarie 201 1, s-a introdus un 


nou paragraf (3) care prevede că: „În cazul înființării de noi eparhii în afara graniţelor 
țării, mitropolitul locului sau delegatul Sfântului Sinod va proceda la organizarea 
eparhiilor nou-înființate, inclusiv întocmirea statutelor eparhiilor respective, informând 


periodic Patriarhia Română despre stadiul misiunii sale”. 

1.1. Dispoziţiile comune privind organizarea şi funcţionarea organismelor centrale 
bisericești 


Articolul 10 al Statutului prevede unele dispoziții comune pentru organismele 
centrale ale Bisericii Ortodoxe Române. 

Organismele centrale deliberative şi executive bisericeşti sunt valabil 
constituite cu prezenţa a cel puţin două treimi din numărul membrilor lor'*%şi decid de 
regulă cu votul a jumătate plus unu din numărul membrilor prezenți”. Având în vedere 
că Adunarea Naţională Bisericească şi Consiliul Naţional Bisericesc au membri aleşi, 
validarea sau invalidarea mandatelor membrilor clerici şi mireni aleşi se face de către 
Adunarea Naţională Bisericească. Aliniatul 3 al articolului 10 prevede că organismele 
deliberative sunt convocate de către preşedinte, cu cel puțin 14 zile înainte de data fixată 
pentru şedinţă, iar în cazuri excepţionale în cel mai scurt timp posibil'*%. Preşedintelui 
organismelor centrale deliberative şi executive îi revine competenţa de a deschide şi de a 
închide ședințele de lucru şi de a semna alături de secretarii desemnaţi procesele verbale. 
Paragraful 6 al articolului 10 arată că „hotărârile organismelor centrale deliberative şi 
executive sunt obligatorii pentru întreaga Biserică Ortodoxă Română”. 


134 Aceste reguli de cvorum au fost stabilite în baza hotărârilor ANB nr. 3161/26 
februarie 1950 şi nr. 9084/26 septembrie 1990. Prin Hotărârea Sfântului Sinod din 17 
februarie 2011 se aduc precizări privind cvorumul şi votul, astfel „se iau hotărâri cu 
jumătate plus unu din voturile valide, cu excepţia cazurilor prevăzute de art. 14 lit. g), k), 
m) — alegerea de Patriarh, p) şi q) din prezentul statut. Pentru situațiile care privesc 
alegerile sau retragerile de ierarhi, votul organismelor centrale deliberative sau executive 
este secret, iar pentru situaţii de procedură, votul este deschis”. 

135 Textul Statutului adoptat prin Hotărârea Sfântului Sinod din 17 februarie 2011 aduce 
noi precizări afirmând că organismele centrale bisericești decid statutar cu jumătate plus 
unu din voturile valide, cu excepţia cazurilor prevăzute de art. 14 lit. g), k), m) — alegerea 
de Patriarh, p) şi q) din prezentul statut. Pentru situațiile care privesc alegerile sau 
retragerile de ierarhi, votul organismelor centrale deliberative sau executive este secret, 
iar pentru situații de procedură, votul este deschis. 

136 


Hotărârea Sfântului Sinod din 17 februarie 2011 precizează că este vorba despre 14 


zile calendaristice. 

1.2. Prevederi statutare privind organismele centrale deliberative şi modul lor de 
organizare şi funcţionare 


1.2.1. Sfântul Sinod 


Sfântul Sinod este cea mai înaltă autoritate a Bisericii“ în toate domeniile de 
activitate. Această afirmaţie făcută în articolul 11 arată că, deşi există competențe ale 
altor organisme bisericești, Sfântul Sinod are capacitatea canonică de a interveni, atunci 
când se consideră necesar, în toate domeniile de activitate a Bisericii'*%, deoarece nu 
există aspect al vieţii bisericeşti care să poată fi sustras autorităţii Sfântului Sinod. 

Toţi episcopii în funcție, de la Patriarh până la arhiereii-vicari, sunt membri ai 
Sfântului Sinod şi toți au în sinod un vot egal. Aceste prevederi subliniază rolul 
colegialității episcopale în organizarea bisericească, dar în acelaşi timp pune câteva 
probleme de ordin canonic. Dacă episcopul şi episcopul-vicar au vot egal şi pot să voteze 
în mod diferit, constatăm că Sinodul, care este cadrul de manifestare a comuniunii 


137 Canonul 9 Antiohia: „Episcopii din fiecare eparhie trebuie să recunoască pe episcopul 
proestos din capitala metropolă şi care deţine purtarea de grijă a toată eparhia, pentru că 
în capitala metropolă se întrunesc din toate părțile toţi cei ce au afaceri de aranjat. Pentru 
aceea s-a hotărât ca aceasta să aibă precădere în cinste şi ceilalți episcopi să nu facă nimic 
mai însemnat fără de dânsul, potrivit vechiului canon în vigoare al Părinților noştri, decât 
numai cele ce privesc fiecare parohie în parte şi ţinuturile de sub dânsa. Iar fiecare 
episcop să aibă stăpânire peste parohia sa şi s-o cârmuiască potrivit evlaviei cuvenite 
fiecăruia şi să aibă grijă de tot ţinutul supus cetăţii sale; aşa ca să şi hirotonească atât 
presbiteri, cât şi diaconi, şi să dispună toate cu judecată; dar mai mult nimic să nu se 
apuce să facă fără episcopul capitalei metropolei, nici acesta fără de socotinţa celorlalți”. 

15 Canonul 19 Sinodul IV ecumenic: „A venit la urechile noastre (la auzul nostru) că în 
eparhii (mitropolii) nu se fac sinoadele episcopilor statornicite (hotărâte) de Canoane şi că 
din pricina aceasta multe lucruri bisericeşti care au trebuinţă de îndreptare se părăsesc 
(neglijează). Drept aceea, sfântul sinod a orânduit (hotărât) ca, potrivit Canoanelor Sfinţilor 
Părinţi, episcopii din fiecare eparhie (mitropolie) să se adune laolaltă de două ori pe an, 
acolo unde ar socoti episcopul mitropoliei (mitropolitul), să se îndrepteze toate câte s-ar 
ivi. Iar episcopii care nu ar veni (la sinod), aflându-se în cetăţile lor şi în acelea petrecând în 
stare de sănătate şi fiind slobozi (liberi) de orice treabă de neînlăturat (inevitabilă) şi 


strâmtorătoare, să se mustre frăţeşte”. 

Bisericilor locale, este și singurul cadru în care episcopul-vicar are posibilitatea de a 
participa la luarea unor decizii majore fără a fi în acord cu chiriarhul său. 

Din punct de vedere ecleziologic şi canonic ar putea exista două abordări. 
Prima abordare porneşte de la faptul că episcopii-vicari îşi manifestă slujirea arhierească 
în cadrul episcopatului eparhiei în care sunt instalaţi şi împreună cu episcopul chiriarh 
reprezintă în Sfântul Sinod eparhia pe care o păstoresc. Această abordare este susținută de 
faptul că atunci când un chiriarh solicită Sfântului Sinod înfiinţarea unui oficiu de 
episcop-vicar, el cere de fapt ca să-i fie acordat un sprijin în cadrul exercitării slujirii 
episcopale şi îşi asumă astfel ca eparhia să fie condusă în cadrul acestui tip de comuniune 
episcopală. Posibilitatea ca episcopul vicar sau arhiereul vicar să exprime un vot diferit 
de cel al chiriarhului transformă sinodalitatea în simplă colegialitate. 

Cea de-a doua abordare subliniază caracterul colegial. Afirmând faptul că toți 
membrii Sfântului Sinod au capacitatea de participare la conducerea Bisericii în virtutea 
hirotoniei întru arhiereu, sinodalitatea episcopală ar deveni pur şi simplu manifestarea 
colegialității celor învestiţi cu slujirea și responsabilitatea arhieriei. 

În abordarea raportului dintre colegialitate şi sinodalitate există o dificultate 
provocată în primul rând de faptul că teologii şi canoniștii răsăriteni nu folosesc noțiunea 
de colegiu. Ea provine din dreptul asociativ roman, desemnând puterea unui grup de 
persoane în sânul Bisericii . La Sfântul Ciprian al Cartaginei întâlnim pentru prima dată 
noțiunea juridică de colegiu al episcopilor pentru a arăta că un episcop nu poate să se 
manifeste decât în coresponsabilitate cu ceilalți episcopi şi că un episcop izolat nu are 
nici putere, nici demnitate!“. Cuvântul colegium este folosit de papi începând cu secolul 
al V-lea pentru a desemna totalitatea episcopilor în comuniune cu episcopul Romei, 
pentru ca, odată cu trecerea timpului, să se ajungă în Occident ca prin colegialitate 
episcopală să se înţeleagă exercitarea unei puteri primite prin hirotonie, având drept 
criteriu de eclezialitate comuniunea cu episcopul Romei. 

În Orient a fost preferată noţiunea de sinodalitate episcopală, prin care se 
manifestă puterea primită prin hirotonie, dar nu în nume personal, ci în numele Bisericii 
păstorite. Bisericile locale mandatează pe episcopii lor să le reprezinte în Sinod şi, acolo 
unde este prezent episcopul, este prezentă Biserica păstorită de el. În sinodalitatea 
episcopală, episcopii sunt fraţi şi îl numesc pe primat frate!“!, recunoscându-l totodată ca 
vector de unitate şi concordie. 


15 Vezi pentru mai multe detalii privind colegialitatea: A. de HALLEUX, „La collegialite 


dans l'Eglise ancienne”, în: RTL, 24 (1993), 4, p. 434. 
1% Vezi Sf. Ciprian al Cartaginei, Epistola LV, 24. Cf. N. DURĂ, Le regime de la 
Sinodalite..., p. 237. 

141 Sfântul Chiril al Alexandriei vorbește despre Sfântul Sinod reunit în marea Romă, sub 


președinția preasfântului și preaiubitului de Dumnezeu frate și împreună slujitor, 

Deciziile în Sinod se iau în principiu prin consens, dar atunci când nu există 
unanimitate de opinie, votul celor mai mulţi este determinant!”. De la această practică 
sinodală de decizie prin vot atunci când nu se poate exprima consensul, votul majorității 
s-a extins și la celelalte organisme deliberative şi executive, așa cum prevede articolul 10. 
Consensul se exprimă însă şi prin asumarea de cei ce au avut o poziţie minoritară a 
votului majorității. Astfel, Hotărârile organismelor bisericeşti, odată adoptate în condițiile 
prevăzute de Statut, au valoare normativă pentru întreaga Biserica Ortodoxă Română”. 

Articolul 12 (1) subliniază obligaţia episcopilor de a se manifesta în 
cooperare sinodală!* şi arată că disciplina sinodală se extinde şi la episcopii care nu mai 
sunt în funcție. 

Preşedintele Sfântului Sinod este Patriarhul!'“, iar în absenţa acestuia, Statutul 


prevede că preşedinte al Sfântului Sinod este, în ordine, mitropolitul Moldovei şi 


episcopul Celestin. Vezi Acta Conciliorum Oecumenicorum, ed. E. Schwartz-Straub J., 
Berolini-Lipsiae, 1914 ss., p. 27. 

142 Canonul 6 Sinodul I ecumenic: „Să se ție obiceiurile cele vechi, cele din Egipt şi din 
Libia şi din Pentapole, aşa încât episcopul din Alexandria să aibă stăpânire peste toate 
acestea, pentru că acesta este şi obiceiul episcopului Romei. De asemenea, şi în Antiohia 
şi în celelalte eparhii (provincii) să li se păstreze Bisericilor întâietăţile (privilegiile). Este 
apoi cu totul învederat lucrul acela, că dacă cineva ar deveni episcop fără încuviințarea 
mitropolitului, marele sinod a hotărât că unul ca acesta nu se cade să fie episcop. lar dacă 
alegerii comune tuturor, fiind ea (cu temei) bine întemeiată şi după canonul bisericesc, i 
s-ar împotrivi doi sau trei din vrajbă (pizmă) proprie, să aibă tărie votul (hotărârea) celor 
mai mulţi”. 

1% Articolul 10. 

144 Canonul 9 Antiohia: „Episcopii din fiecare eparhie trebuie să recunoască pe episcopul 
proestos din capitala metropolă şi care deţine purtarea de grijă a toată eparhia, pentru că 
în capitala metropolă se întrunesc din toate părțile toţi cei ce au afaceri de aranjat. Pentru 
aceea s-a hotărât ca aceasta să aibă precădere în cinste şi ceilalți episcopi să nu facă nimic 
mai însemnat fără de dânsul, potrivit vechiului canon în vigoare al Părinților noştri, decât 
numai cele ce privesc fiecare parohie în parte şi ţinuturile de sub dânsa. Iar fiecare 
episcop să aibă stăpânire peste parohia sa şi s-o cârmuiască potrivit evlaviei cuvenite 
fiecăruia şi să aibă grijă de tot ţinutul supus cetăţii sale; aşa ca să şi hirotonească atât 
presbiteri, cât şi diaconi, şi să dispună toate cu judecată; dar mai mult nimic să nu se 
apuce să facă fără episcopul capitalei metropolei, nici acesta fără de socotinţa celorlalți”. 


1% Articolul 12 (2). 

Bucovinei, mitropolitul Ardealului, mitropolitul Clujului, Albei, Crişanei şi 
Maramureşului, mitropolitul Olteniei, mitropolitul Banatului, ceilalți mitropoliți, 
arhiepiscopi sau episcopi în conformitate cu ordinea canonică a eparhiilor din Patriarhia 
Română. Această precizare pune unele probleme de ordin canonic, deoarece Tradiţia 
canonică arată că nu putem vorbi despre primat fără sinod şi de sinod fără primat. Acest 
aliniat ar trebui să fie interpretat în sensul că în Biserica Ortodoxă Română există o 
ierarhie a demnităţilor şi că aceasta se manifestă și în plan sinodal. Deși dintr-o 
interpretare literală a acestui paragraf ar reieşi că ar fi posibil ca Sfântul Sinod să se 
întrunească în absența Primatului şi chiar în absența mai multor mitropoliți, preşedinţia 
fiind preluată în aceste condiţii de primul episcop în ordinea dipticelor, trebuie să 
subliniem că o astfel de situaţie este cu totul excepţională. Dacă Patriarhul este absent 
din motive de sănătate sau de forță majoră, apare o problemă serioasă inclusiv în privinţa 
convocării Sfântului Sinod. Paragraful acesta ar trebui să fie interpretat în sensul că 
preşedinţia interimară a Sfântului Sinod este asigurată de primul episcop în ordinea 
dipticelor Bisericii Ortodoxe Române. Considerăm că ar fi fost deosebit de util ca 
Statutul să se pronunţe şi asupra modului în care Sfântul Sinod poate fi convocat atunci 
când Patriarhul se află în incapacitatea de a convoca acest organism. 

Având în vedere că articolul 17 (1) prevede că Sinodul Permanent este 
organismul central delberativ care funcționează în timpul dintre şedinţele Sfântului 
Sinod, când importanţa unor probleme impune examinarea lor fără întârziere şi că 
Preşedintele Sinodului Permanent este Patriarhul, iar în lipsa Patriarhului, şedinţele 
Sinodului Permanent sunt prezidate în ordinea prevăzută la articolul 12, alin. 2, pentru a 
evita decizii arbitrare privind capacitatea sau incapacitatea Patriarhului de a convoca şi 
prezida Sfântul Sinod, atunci când majoritatea Sinodului Permanent constată 
incapacitatea Patriarhului de convocare a Sfântului Sinod, din mandatul acestuia, acordat 
prin vot majoritar, primul episcop în odinea dipticelor, în calitatea de Președinte 
interimar, poate convoca Sfântul Sinod. 

În acest context apare problema interpretării noţiunilor de Preşedinte 
interimar și locţiitor de Patriarh. Considerăm că președinția interimară poate fi exercitată 
în temeiul articolului 12 (2), pentru o perioadă de cel mult trei luni, în cazul în care 
Patriarhul se găseşte în incapacitate de conducere, perioadă după care Sfântul Sinod ar 
trebui să decidă dacă prelungeşte conducerea interimară sau constată incapacitatea 
definitivă a Patriarhului şi pronunţă retragerea acestuia. 

Articolul 13 stabileşte că Sfântul Sinod se întruneşte în sesiuni ordinare de 
două ori pe an, toamna şi primăvara, şi în sesiuni extraordinare de câte ori este nevoie. 
Această precizare este o transpunere statutară a canonului 37 Apostolic!*. 


146 i a r v A : i ; $ A paa 

Canonul 37 Apostolic: „De două ori pe an să fie (întrunit) sinodul episcopilor, şi ei să 
cerceteze împreună dogmele dreptei credinţe şi să rezolve problemele (controversele) 
bisericeşti care se vor ivi: o dată, adică, în a patra săptămână a Cincizecimii, iar a doua 


oară, în a douăsprezecea zi a lui octombrie.”. 

Atribuţiunile Sfântului Sinod prevăzute de Statutul din 2008 au fost 
dezvoltate prin Hotărârea Sfântului Sinod din 17 februarie 2011, mai ales pentru 
sublinierea manifestării comuniunii şi coresponsabilităţii sinodale’. Având în vedere 
raportul dintre cele două texte, precizat mai sus, considerăm că prevederile Statutului 
adoptat prin hotărârea Sfântului Sinod din 17 februarie 2011 sunt aplicabile ca text de 
interpretare oficială a Statutului aprobat prin HG 53/2008. Doar prevederile Statutului din 
2011 care intră în conflict flagrant cu prevederile Statutului din 2008 şi include aspecte în 
care sunt implicate și persoane din afara Bisericii Ortodoxe pot fi considerate ca având 
preponderență asupra textului din 17 februarie 2011. 


147 Pentru forma aprobată de HG 53 din 8 ianuarie 2008 vezi Statutul pentru organizarea 


și funcţionarea Bisericii Ortodoxe Române, EIBMO, București, 2008. 

Astfel, competențele Sfântului Sinod formulate în articolul 14 sunt 
următoarele: păstrează unitatea dogmatică'%5, liturgică şi canonică!” în Biserica Ortodoxă 
Română, precum şi comuniunea cu întreaga Biserică Ortodoxă; promovează 
coresponsabilitatea, consultarea şi cooperarea între ierarhii săi, în timpul şi între şedinţele 
de lucru, prin conslujire la diferite evenimente bisericeşti centrale şi regionale, prin 
scrisori de felicitare, prin conlucrare permanentă între sinoadele mitropolitane învecinate, 
la nivel pastoral-misionar, social-filantropic şi cultural, prin întrajutorarea frățească a 
eparhiilor mai sărace din interiorul şi din afara graniţelor ţării şi prin solidaritate spirituală 
şi materială exprimată în cazuri de urgență (dezastre, calamităţi naturale etc.) "°; 
examinează orice problemă de ordin dogmatic, liturgic, canonic şi pastoral-misionar, pe 
care o soluţionează în conformitate cu învățătura Bisericii Ortodoxe şi hotărăşte, potrivit 


Sfintelor Canoane, asupra problemelor bisericeşti de orice natură; se îngrijeşte de 


1% Canonul 7 Sinodul III ecumenic: „După ce s-au citit acestea, Sfântul Sinod a orânduit 
(hotărât) ca nimănui să nu-i fie îngăduit să dea la iveală sau să scrie sau să întocmească 
(alcătuiască) altă credinţă, afară de aceea care s-a orânduit (hotărât) de către Sfinţii 
Părinţi, care, împreună cu Sfântul Duh s-au adunat în cetatea Niceenilor. lar cei ce 
îndrăznesc fie să întocmească (alcătuiască) o altă credinţă, fie să o aducă sau să le-o 
înfăţişeze (propovăduiască) celor ce voiesc a se reîntoarce la cunoaşterea adevărului, fie 
că sunt din păgânism sau din iudaism sau din orice fel de erezie, aceştia, dacă ar fi 
episcopi sau clerici, să fie înstrăinaţi (să se lipsească), episcopii de episcopie şi clericii de 
starea clerului; iar dacă ar fi laici, să se dea anatemei. lar dacă unii, fie episcopi, fie 
clerici, fie laici, întocmai în acelaşi chip s-ar vădi, fie cugetând, fie învățând cele din 
arătarea (expunerea) adusă înainte de către presbiterul Harisios despre întruparea Unuia 
Născut Fiul lui Dumnezeu, adică spurcatele şi pidosnicele (condamnatele, stricatele) 
învățături (dogme) ale lui Nestorie, care au şi fost doborâte, să fie supuşi hotărârii 
sfântului şi ecumenicului acestui sinod, adică, aşa, ca episcopul să fie înstrăinat 
(îndepărtat) de la episcopie şi să fie caterisit, iar clericul de asemenea să cadă din starea 
clerului, iar dacă cineva ar fi laic, şi acesta să fie dat anatemei, după cum s-a zis mai 
înainte”. 

'% Prin Hotărârea Sfântului Sinod din 17 februarie 2011 s-a explicitat sensul expresiei de 
comuniune canonică prin sublinierea comuniunii statutare şi regulamentare. Noua formă 
a art. 14 a) este: „păstrează unitatea dogmatică, liturgică şi canonică, statutară şi 
regulamentară, în Biserica Ortodoxă Română, precum şi comuniunea cu întreaga Biserică 
Ortodoxă”. 


150 În forma aprobată de HG 53 din 8 ianuarie 2008, acest paragraf nu a existat. 

sfințirea Marelui Mir'”!, potrivit cerințelor pastoral-misionare din Biserica Ortodoxă 
Română; aprobă canonizarea sfinților şi emite tomosul sinodal de canonizare; exprimă 
poziția oficială a Bisericii Ortodoxe Române asupra proiectelor de acte normative ale 
statului referitoare la activitatea cultelor, la învăţământul teologic şi religios, la asistenţa 
socială şi religioasă, la patrimoniul cultural-naţional, în special cel bisericesc, precum şi 
în alte domenii de interes bisericesc şi social; aprobă, prin vot deschis, cu o majoritate de 
două treimi din numărul membrilor prezenţi, Statutul pentru organizarea şi funcţionarea 
Bisericii Ortodoxe Române şi hotărăşte în privința modificării acestuia; aprobă, prin vot 
deschis, regulamentele bisericeşti întocmite în conformitate cu prezentul statut şi 
hotărăşte în privinţa modificării acestora; iniţiază şi aprobă acorduri şi parteneriate cu 
statul şi cu alte instituţii în domenii de interes general bisericesc; exprimă poziția oficială 
a Bisericii Ortodoxe Române în probleme de interes general ale societăţii; aprobă, cu o 
majoritate de două treimi din numărul membrilor prezenţi, înfiinţarea, desfiinţarea, 
modificarea teritorială şi schimbarea titulaturii mitropoliilor, arhiepiscopiilor şi 
episcopiilor din cadrul Patriarhiei Române, iar, în cazul înființării de noi eparhii, emite 
tomosul sinodal de înfiinţare; are dreptul şi îndatorirea de a se îngriji de păstorirea 
credincioşilor ortodocşi români din străinătate, în care scop aprobă sau retrimite, motivat, 
spre amendare statutele mitropoliilor, arhiepiscopiilor şi episcopiilor şi ale altor unităţi 
bisericeşti din afara graniţelor României şi adresează acestora îndemnuri pastorale; alege, 
cu două treimi din totalul voturilor valide, pe Patriarh, iar cu jumătate plus unu din totalul 
voturilor valide, pe mitropoliţii, arhiepiscopii şi pe episcopii eparhioți pentru eparhiile 
aparținătoare Patriarhiei Române; alege, cu jumătate plus unu din totalul voturilor valide, 
pe episcopii-vicari patriarhali, pe episcopii-vicari şi pe arhiereii-vicari, emite gramata 
sinodală pentru întronizarea Patriarhului; hotărăşte, cu o majoritate de două treimi din 
numărul membrilor prezenţi, cu privire la retragerea ierarhilor şi stabileşte drepturile 
acestora; hotărăşte, cu o majoritate de două treimi din numărul membrilor prezenţi, cu 
privire la trimiterea în judecată canonică a acelora dintre membrii săi care sunt învinuiți 
de abateri de la învăţătura şi disciplina Bisericii; stabileşte criteriile după care 
arhimandriţii sau preoţii văduvi (prin deces) sunt eligibili pentru slujirea de arhiereu; 
aprobă propunerile privind componenţa Consistoriului Superior Bisericesc; aprobă sau 
respinge hotărârile Consistoriului Superior Bisericesc privind recursurile clericilor în 


'5! Canonul 6 Cartagina: „Episcopul Fortunat zise: «Ne aducem aminte că la sinoadele 
ținute mai înainte s-a hotărât ca Sfântul Mir sau grațierea penitenţilor sau sfințirea 
fecioarelor şi a locurilor şi a bisericilor să nu se facă de presbiteri. Dar dacă cineva se va 
dovedi că face aceasta, ce trebuie să hotărască în privinţa lui?» Episcopul Aureliu a 
răspuns: «Vredniciile voastre au auzit cele propuse de fratele şi coliturghisitorul nostru 
Fortunat; ce ziceţi în privinţa aceasta?» Zis-au toţi episcopii: «Pregătirea Sfântului Mir şi 
consacrarea fecioarelor să nu se facă de presbiter; nici nu este îngăduit presbiterului să 


împace pe cineva la liturghia publică; aceasta este părerea tuturor”. 

materie de caterisire şi se pronunţă asupra cererilor de iertare ale acestora; îndrumă şi 
supraveghează ca activitatea organismelor deliberative şi executive de la episcopii, 
arhiepiscopii, mitropolii şi Patriarhie să se desfăşoare potrivit prevederilor statutare şi 
regulamentare bisericeşti; inițiază şi cultivă relaţii frăţeşti interortodoxe, relaţii de dialog 
şi cooperare intercreştină şi interreligioasă pe plan naţional şi internaţional; aprobă, la 
solicitarea chiriarhului, înfiinţarea, organizarea, funcţionarea şi desfiinţarea unităților de 
învățământ teologic preuniversitar (şcoli de cântăreţi bisericeşti/şcoli de arte şi meserii, 
seminarii teologice liceale) şi universitar (facultăți de teologie) şi a altor unităţi de 
învățământ organizate de Biserica Ortodoxă Română, precum şi normele privind predarea 
religiei în şcolile de stat, particulare şi confesionale. Stabileşte normele privind 
învățământul confesional de toate nivelurile, precum şi programele pentru catehizarea 
tinerilor şi adulților; aprobă înfiinţarea şi desfiinţarea instituţiilor media scrise (reviste, 
ziare şi periodice oficiale) şi audiovizuale (radio, televiziune şi altele) ale Patriarhiei 
Române şi ale centrelor eparhiale, la propunerea temeinic motivată a Patriarhului 
României sau a chiriarhilor eparhiilor din ţară şi din afara graniţelor ţării, în scopul 
păstrării, promovării şi apărării unităţii de credinţă şi a unităţii vieţii bisericeşti; aprobă 
normele activităţii misionar-pastorale şi pe cele pentru promovarea vieţii religioase şi 
morale a clerului; stabileşte normele activității de asistență social-filantropică pentru 
întreaga Biserică Ortodoxă Română şi aprobă măsurile pentru organizarea asistenţei 
religioase în armată, penitenciare, spitale, cămine pentru copii şi pentru bătrâni, 
aşezăminte sociale şi medicale destinate persoanelor defavorizate etc.; aprobă înfiinţarea, 
organizarea şi desfiinţarea asociaţiilor şi fundațiilor bisericeşti cu caracter naţional care 
sunt constituite şi conduse de către Biserica Ortodoxă Română; acordă sau retrage 
binecuvântarea (aprobarea scrisă) pentru înfiinţarea, organizarea şi, respectiv, desfiinţarea 
asociaţiilor şi fundațiilor cu caracter naţional, altele decât cele bisericeşti, care au 
fondator unic sau membri asociaţi unităţi de cult, având conducere proprie formată din 
creştini ortodocşi şi contribuie la opera misionară, socială, culturală, educativă din 
Patriarhia Română, activând în eparhiile acesteia; inițiază, autorizează şi supraveghează 
traducerea, diortosirea, editarea şi difuzarea Sfintei Scripturi, tipărirea şi răspândirea 
cărților de cult şi acatistelor, a calendarului bisericesc, manualelor de teologie şi a 
manualelor de religie; supraveghează din punct de vedere dogmatic, liturgic şi canonic 
lucrările de arhitectură, pictură, sculptură şi alte forme de artă bisericească ortodoxă şi ia 
măsurile cuvenite în caz de abateri; aprobă anual modul de constituire şi de repartizare a 
Fondului central misionar; instituie fonduri speciale şi stabileşte modul de constituire şi 
destinaţia acestora; interpretează, în formă definitivă şi obligatorie, pentru toate 
organismele bisericeşti, dispoziţiile statutare sau regulamentare. Asociaţiile şi fundaţiile 
care funcționează cu aprobarea Sfântului Sinod au obligaţia de a prezenta Cancelariei 
Sfântului Sinod, de două ori pe an (primăvara şi toamna), rapoarte privind activitatea 
desfăşurată şi, o dată pe an, raportul privind situaţia financiară. 

În rândurile de mai jos ne vom opri asupra unor competenţe ale Sfântului 
Sinod care necesită o punere în evidență. 

Una dintre cele mai importante modificări aduse de noul statut este legată de 
procedura de alegere a episcopilor. 

Prin articolul 14 (m) şi (n) din Statut se conferă Sfântului Sinod competenţa 
de a alege episcopii, în urma unei proceduri de consultare a Sinodului mitropolitan din 
care episcopul va face parte şi a Adunării eparhiale respective'”. Sfântul Sinod este 
instanţa care are ultimul cuvânt, dar în fazele anterioare sunt prevăzute două etape de 
consultare. 

Această procedură de alegere a episcopilor de către Sfântul Sinod este 
fundamentată pe canonul 4 al Sinodului I ecumenic care arată că „se cuvine ca episcopul 
să fie aşezat de către toţi episcopii din acea eparhie (mitropolie). Dacă din pricina unei 
nevoi stăruitoare sau din cauza lungimii drumului, acest lucru ar fi greu de împlinit, 
atunci să se adune în orice chip trei episcopi la un loc şi să-l hirotonească, numai după ce 
şi cei absenţi s-au făcut împreună alegători prin scrisori de consimţire. Întărirea celor 
făcute să fie dată mitropolitului în fiecare eparhie”. 

Articolul 14, lit. q)'* vorbeşte despre competenţa Sfântului Sinod de a ierta 
pe cei caterisiți. Această afirmaţie pune unele probleme de interpretare. Caterisirea este 
cea mai gravă măsură luată de Biserică, cel caterisit primind această pronunțare în urma 
constatării că, prin faptele lui, a dovedit o lepădare de responsabilitatea slujirii. În această 
situaţie cel caterisit nu e oprit de la Sfânta Împărtășanie, pentru a nu-l împinge spre 
deznădejde!**. De fapt, cel în cauză, alegând conştient să săvârşească fapte incompatibile 
cu preoția, se îndepărtează pe sine însuşi de starea de iconom al lucrării sacramentale şi, 
prin caterisire, Biserica nu face decât să constate şi să pronunţe public această îndepărtare 
de slujire şi trecerea în rândul laicilor. Cel caterisit revine în rândul mirenilor, iar această 
pierdere a stării clericale este definitivă'*5. Chiar dacă persoana caterisită se căieşte şi 
dovedeşte îndreptare, el nu poate fi reaşezat în slujire în urma pocăinţei. Cel mult el poate 
să poarte un semn al stării din care a căzut!*. 


15 Vechiul Statut prevedea ca episcopii să fie aleși dintre candidaţii propuşi de către 


Sfântul Sinod, de către un Colegiu electoral mixt constituit din clerici și laici. 
153 În forma adoptată prin Hotărârea Sfântului Sinod din 17 februarie 2011, 14 (t). 

154 Canonul 25 Apostolic: „Episcopul ori presbiterul ori diaconul, prinzându-se în 
desfrânare sau în jurământ strâmb (sperjur) sau în hoţie să se caterisească, dar să nu se 
afurisească, căci zice Scriptura: să nu urgiseşti de două ori pentru acelaşi lucru (Nm. 1, 
9). Asemenea şi ceilalți clerici”. 

155 Vezi N. MILAŞ, Canoanele Bisericii Ortodoxe însoţite de comentarii, vol. 1/1, trad. de 
Uroș Kovinveici și Nicolae Popovici, Arad, 1930, p. 196. 

'5 Canonul 21 Trulan: „Cei ce s-au făcut vinovaţi de grele fărădelegi (infracţiuni) canonice 


şi din pricina aceasta au fost supuşi caterisirii desăvârşite şi pentru totdeauna (perpetue), şi 


dați (împinşi) în starea (locul) laicilor, dacă însă de bunăvoie pornind spre întoarcere 

În urma caterisirii se poate ajunge la o reaşezare în slujirea preoțească, dar 
doar atunci când se dovedeşte că persoana în cauză nu era vinovată de faptele imputate, 
când sunt identificate aspecte care, dacă ar fi fost luate în considerare la judecarea cauzei, 
nu s-ar fi ajuns la caterisire sau atunci când Sinodul constată un abuz de putere din partea 
instanţei de fond sau din partea episcopului. De aceea, în astfel de situaţii în mod normal 
nu se vorbeşte despre iertare, ci de reaşezare în slujirea din care clericul respectiv a fost 
injust îndepărtat. 

Articolul 15 arată că pentru studierea şi formularea propunerilor asupra 
problemelor ce urmează să fie supuse deliberării, Sfântul Sinod alege, dintre membrii săi, 
patru comisii sinodale. Paragraful 2 al acestui articol prevede că fiecare comisie este 
prezidată de un mitropolit şi are un raportor. De asemenea, se prevede că, dacă dintr-o 
comisie fac parte şi alți mitropoliți, aceștia sunt copreședinți. 

Această prevedere este atipică, deoarece în Biserica Ortodoxă nu există 
instituţia copreşedinţiei. În Biserica Ortodoxă Română, mitropoliţii sunt recunoscuţi ca 
fund în ranguri diferite, în ordinea dipticelor. Chiar dacă sunt doi mitropoliți în aceeaşi 
comisie, ceilalți mitropoliți care s-ar adăuga mitropolitului preşedinte al comisiei 
respective ar putea fi vicepreşedinţi. Altfel însăşi natura funcţiei de preşedinte riscă să fie 
relativizată şi acest cadru ar suspenda recunoașterea ordinii stabilite prin dipticele 
Patriarhiei Române. 

Articolul 15 (3) din Statutul BOR enumeră comisiile Sfântului Sinod: 

a. Comisia pastorală, monahală şi socială, 

b. Comisia teologică, liturgică şi didactică, 

c. Comisia canonică, juridică şi pentru disciplină, 

d. Comisia pentru comunităţi externe, relaţii interortodoxe, 
intercreştine şi interreligioase. 

Sfântul Sinod poate decide dacă o problemă trebuie examinată în comun de 
două sau mai multe comisii. Pentru anumite probleme, cu caracter permanent sau 
temporar, Sfântul Sinod decide instituirea unor subcomisii speciale afiliate uneia din cele 
patru comisii. Din subcomisii pot face parte şi ierarhi din alte comisii şi pot fi cooptați 
profesori de teologie, clerici, monahi, mireni, specialişti în domeniul abordat, după 
modelul Subcomisiei pentru canonizarea sfinților români. 

Observăm că doar subcomisiile sinodale sunt deschise participării 
specialiştilor clerici sau mireni. În Statutul din 2008 articolul 16 se preciza că Sfântul 
Sinod poate invita în Comisiile sale, pentru consultare, profesori de teologie, clerici, 
monahi, mireni, specialişti în domenii abordate. Statutul modificat în 2011 arată în 


(pocăință) leapădă păcatul pentru care au căzut din har şi se fac pe ei cu desăvârşire străini 
de acela, atunci să se tundă în chipul clerului. Iar dacă nu vor alege de bunăvoie aceasta, 
atunci să-şi lase părul să crească întocmai ca laicii, ca cei ce au prețuit mai mult 
petrecerea în lume decât viaţa cea cerească (au preferat vieţii cereşti, petrecerea în 


lume)”. 

articolul 16 că Sfântul Sinod poate invita la lucrările comisiilor sale, pentru consultări, 
chiar profesori de teologie şi specialişti din alte domenii. Această modificare subliniază 
că invitarea în comisiile sinodale este punctuală, specialiștii respectivi nefiind considerați 
ca făcând parte din comisia sinodală, ci fiind consultați pentru unele subiecte sau 
probleme specifice. 

Chiar dacă autoritatea cea mai înaltă a Bisericii Ortodoxe Române este 
Sfântul Sinod, activitatea Sfântului Sinod nu este izolată de activitatea întregului corp 
eclezial. Partajarea competenţelor deliberative între Sfântul Sinod şi Adunarea Naţională 
Bisericească subliniază acest aspect. 

În cadrul atribuţiilor Sfântului Sinod observăm existenţa unor prevederi care 
sunt semnul conjugării competenţelor. Sfântul Sinod aprobă, inițiază, păstrează, dar 
lucrarea Sfântului Sinod se manifestă în cadrul coresponsabilităţii tuturor organismelor 
bisericeşti. 


1.2.2. Sinodul Permanent 


Articolele 17 şi 18 prezintă şi încadrează instituția Sinodului Permanent care 
este instanţa ce asigură sinodalitatea deciziilor importante pentru Biserică, ce nu îngăduie 
amânare, între sesiunile Sfântului Sinod. Conform articolului 17 (2), din Sinodul 
Permanent fac parte, pe lângă mitropoliți, un arhiepiscop şi doi episcopi desemnaţi de 
Sinodul plenar pentru un termen de un an. Sinodul Permanent exprimă o manifestare a 
sinodalității şi pentru faptul că fiecare mitropolit reprezintă în Sinodul Permanent şi 
sinodul mitropolitan pe care îl prezidează. Desemnarea arhiepiscopului şi a celor doi 
episcopi ca membri ai Sinodul Permanent pune o problemă de coerență canonică, 
deoarece Sinodul Permanent nu mai este o reprezentare a sinoadelor mitropolitane, ci 
devine un sinod restrâns. Cu toate acestea, formula asumată poate să aibă şi aspecte 
pozitive, deoarece rând pe rând şi alți episcopi ajung să participe la întrunirile Sinodului 
Permanent şi astfel se exprimă o deschidere spre o colaborare mai largă în luarea 
deciziilor. 

Până acum activitatea Sinodului Permanent nu a fost foarte vizibilă, deoarece 
Biserica a considerat că este mai potrivită întrunirea mai deasă a tuturor episcopilor în 
Sfântul Sinod. Cu toate că participarea regulată a tuturor episcopilor la lucrările Sfântului 
Sinod este o lucrare benefică, prin care toți arhiereii sunt invitați la o atitudine de 
coresponsabilitate, dacă Biserica își va consolida sistemul mitropolitan și va înfiinţa noi 
eparhii, în timp, va fi inevitabil ca prerogativele Sinodului Permanent să fie asumate cu 
mai mare regularitate şi să crească rolul sinoadelor mitropolitane, iar Sfântul Sinod să se 
întrunească de două ori pe an, ocazie cu care să se procedeze și la ratificarea hotărârilor 


Sinodului Permanent!*”. 


157 Articolul 18 (4). 

Statutul modificat în 2011 introduce în primul paragraf al articolului 17 unele 
precizări privind competențele sale şi anume: Sinodul Permanent exercită, în timpul 
dintre şedinţele Sfântului Sinod, următoarele atribuţii: exprimă poziţia oficială a Bisericii 
Ortodoxe Române în relaţiile ei cu Statul şi în probleme de interes general ale societăţii; 
sprijină, în diferite forme, predarea religiei în şcolile de stat, particulare şi confesionale; 
inițiază şi sprijină traducerea, diortosirea, editarea şi distribuirea Sfintei Scripturi şi a 
cărților de cult, inclusiv a acatistelor, a calendarului bisericesc, a manualelor de teologie 
şi a manualelor de religie; semnalează Sfântului Sinod literatura teologică şi spirituală 
sincretistă şi confuză. 

Această introducere este un pas pentru precizarea şi dezvoltarea 
competenţelor specifice acestui tip de organism de manifestare a sinodalității. 


1.2.3. Adunarea Naţională Bisericească 


Articolele 19-23 sunt consacrate Adunării Naţionale Bisericeşti, care este 
definită în articolul 19 ca fiind „organismul central delberativ al Bisericii Ortodoxe 
Române, pentru problemele administrative, sociale, culturale, economice şi 
patrimoniale”. Din această formulare s-ar putea înțelege că Adunarea Națională 
Bisericească ar avea o competență deliberativă exclusivă în aceste domenii. Însă din 
analiza generală a prevederilor statutare reiese că Adunarea Națională Bisericească are o 
competență complementară Sfântului Sinod. Din acest motiv ar fi fost mai potrivită 
formularea nearticulată: „Adunarea Național Bisericească este organism central 
deliberativ al Bisericii Ortodoxe Române, pentru problemele administrative, sociale, 
culturale, economice şi patrimoniale.”. 

Adunarea Naţională Bisericească este organismul central, în care sunt 
reprezentate, prin clerici şi mireni, eparhiile şi instituțiile Bisericii Ortodoxe Române. 
Competenţele Adunării Naţionale Bisericeşti au de fapt o natură consultativă, deoarece 
hotărârile nu devin definitive decât după asumarea lor de către Sfântul Sinod. Adunarea 
Naţională Bisericească nu este o adunare generală de tipul Adunării Generale a unei 
Asociaţii. Ea îşi desfăşoară activitatea în cadrul comuniunii bisericeşti şi astfel nu este 
organul reprezentativ în sensul calificativ al termenului, ci este reprezentativă în sensul 
că, în cadrul acesteia, fiecare eparhie este reprezentată de către o delegație compusă dintr- 
un cleric şi doi laici. 

Este interesant faptul că membrii Sfântului Sinod nu fac parte din Adunarea 
Naţională Bisericească, deşi, conform articolului 20 (3), Patriarhul este Preşedintele 
acesteia, iar paragraful (3) arată că în cazul în care Patriarhul este indisponibil, 
preşedinţia este asigurată de către un alt ierarh în ordinea dipticelor. În acelaşi timp 
articolul 20 (2) arată că membrii Sfântului Sinod participă la reuniunile Adunării 


Naţionale Bisericeşti, dar Statutul nu precizează dacă participă sau nu la vot.” În 


15 Articolul 20 (4). 

Statutul în vigoare până în anul 2007 era prevăzut că membrii Sfântului Sinod fac parte 
din Adunarea Naţională Bisericească, având vot deliberativ. 

Ne putem întreba care este motivaţia soluţiei alese în noul Statut, pentru ca 
membrii Sfântului Sinod să nu aibă drept de vot? Fără avea pretenţia de a cunoaște 
motivația Sfântului Sinod pentru o astfel de opțiune, ne permitem să avansăm o ipoteză 
de argumentare a acestei alegeri. Având în vedere că Adunarea Naţională Bisericească 
este considerată de către Sfântul Sinod ca un organism consultativ și că hotărârile 
Adunării Naţionale Bisericești devin definitive doar după ratificarea lor de către Sfântul 
Sinod, probabil că legiuitorul bisericesc a considerat că nu ar fi potrivit ca sinodalii să 
voteze în cadrul acestui organism, iar apoi să aibă posibilitatea de a refuza ratificarea unei 
hotărâri la care au participat. 

Într-adevăr, o astfel de situaţie în care o hotărâre adoptată în Adunarea 
Naţională Bisericească ar putea fi respinsă de către Sfântul Sinod ar pune o problemă de 
coerență decizională. În acelaşi timp subliniem faptul că Sfântul Sinod este cea mai înaltă 
instanță de reprezentare a Bisericii Ortodoxe Române, dar şi Adunarea Naţională 
Bisericească este organism constituit din reprezentanți ai fiecărei eparhii, așa cum arată 
articolul 20 (1). Dacă în Adunarea Naţională Bisericească sunt reprezentate eparhiile, este 
potrivit ca dintre acești reprezentanţi să nu facă parte chiriarhul? Este o întrebare retorică 
la care probabil că va răspunde Sfântul Sinod prin modificările pe care le va aduce 
Statutului de organizare şi funcționare a Bisericii Ortodoxe Române în anii următori. 

Atribuţiile Adunării Naţionale Bisericești sunt enumerate de articolul 22. Din 
conținutul acestuia reiese clar că Adunarea Naţională Bisericească este un organism 
consultativ al Sfântului Sinod și care susține activitățile Bisericii. Adunarea Naţională 
Bisericească sprijină Biserica în asumarea drepturilor şi obligațiilor sale, participă la 
activitatea jurisdicțională prin avizarea regulamentelor de aplicare a Statutului cu privire 
la domenii de activitate date în competenţa sa de către Sfântul Sinod, iar la propunerea 
Patriarhului, alege membrii Consiliului Naţional Bisericesc. Participă la lucrarea 
administrativă adoptând măsuri generale pentru sprijinirea aşezămintelor culturale, 
social-filantropice, economice şi fundaţionale ale Bisericii; stabileşte mijloacele de 
ajutorare ale organismelor şi instituțiilor centrale bisericeşti; examinează şi aprobă 
Raportul general anual al Consiliului Naţional Bisericesc, privind activitatea din Biserica 
Ortodoxă Română, şi hotărăşte cu privire la măsurile ce trebuie luate pentru buna 
desfăşurare a vieţii bisericeşti; aprobă contul de execuţie bugetară şi bilanţul financiar- 
contabil al Administraţiei Patriarhale, al Institutului Biblic şi de Misiune Ortodoxă şi al 
instituţiilor centrale bisericeşti cu scop misionar; aprobă bugetul general al Administraţiei 
Patriarhale, al Institutului Biblic şi de Misiune Ortodoxă şi al instituţiilor centrale 
bisericeşti cu scop misionar; aprobă măsuri unitare privind administrarea bunurilor 
mobile şi imobile, aflate în proprietatea sau folosinţa unităților de cult din întreaga 
Biserică Ortodoxă Română, precum şi a celor fundaţionale; participă la lucrarea pastoral- 
misionară a Bisericii prin aprobarea de proiecte sociale, culturale, educaţionale şi 
comunicaționale; stabileşte mijloacele de ajutorare a românilor din afara graniţelor ţării. 
Sfântul Sinod al Bisericii Ortodoxe Române este competent să dea Adunării Naţionale 

Bisericeşti şi alte competenţe, prin regulamentele de aplicare ale Statutului şi prin hotărâri 
sinodale. 

Articolul 23 arată că pentru studierea problemelor şi formularea propunerilor 
ce urmează a fi supuse deliberării, Adunarea alege, la începutul fiecărui mandat de patru 
ani, dintre membrii ei clerici şi mireni, cinci comisii de lucru permanente care au câte un 
preşedinte, vicepreşedinte şi raportor desemnaţi de plen, la propunerea Preşedintelui. 
Comisiile Adunării Naţionale Bisericeşti sunt: 

a. Comisia administrativ-juridică şi de validare, 

b. Comisia socială şi pentru comunicaţii media, 

c. Comisia culturală şi educaţională, 

d. Comisia economică, bugetară şi de patrimoniu imobiliar (bunuri 
bisericeşti), 

e. Comisia pentru românii ortodocşi de peste hotare!*. 

Observăm că în articolul 22 (e) este menționată comisia pentru românii 
ortodocşi de peste hotare, iar în articolul 23 (2) se arată că la această comisie pot fi 
invitaţi reprezentanţi clerici şi mireni ai eparhiilor ortodoxe române din afara graniţelor 
țării, când ordinea de zi impune acest lucru. Formularea acestor paragrafe pune câteva 
semne de întrebare, deoarece Articolul 20 (1) prevede că „Adunarea Naţională 
Bisericească este alcătuită din câte trei reprezentanţi ai fiecărei eparhii, un cleric şi 2 
mireni, delegaţi de adunările eparhiale, pe termen de 4 ani”, deci eparhiile din afara 


graniţelor țării nu sunt excluse de la participarea la acest organism. Cu toate acestea, din 
lecturarea articolului 23 (2) reiese că participarea reprezentanţilor eparhiilor din afara 
graniţelor are loc doar atunci când ordinea de zi impune acest lucru. 

Este interesant de observat că la convocarea Preşedintelui, comisiile Adunării 
Naţionale Bisericeşti se pot întruni şi între şedinţele acesteia, potrivit cerinţelor, şi astfel 
lucrarea comisiilor poate fi extinsă nelimitat, în funcţie de nevoile concrete ale Bisericii. 


1.3. Prevederi Statutare privind organismele centrale executive 


Secțiunea a doua a Statutului este destinată Organismelor Centrale executive 
ale Bisericii Ortodoxe Române: Patriarhul împreună cu Consiliul Naţional Bisericesc 
(CNB)'“. Organismele executive au competenţe de decizie imediată sau de punere în 
aplicare a normelor bisericeşti stabilite de autoritatea deliberativă. Chiar dacă există două 
organisme centrale executive, Patriarhul şi CNB, ele nu se dublează în misiunea lor, ci îşi 
desfăşoară activitatea în cadrul comuniunii ierarhice. Consiliul Național Bisericesc nu 


'5 Prin hotărârea din 17 februarie 2011, Comisiei pentru românii ortodocşi de peste 


hotare i-au fost extinse competențele, fiind intitulată Comisia pentru românii ortodocşi 
de peste hotare și pentru relaţii externe bisericeşti. 


160 Articolele 24-34. 

poate să fie considerat ca organism ce îşi desfăşoară activitatea în mod independent faţă 
de Patriarh, în primul rând pentru că Patriarhul este Preşedintele, dar şi pentru faptul că 
Patriarhul este organism executiv al Sfântului Sinod. 


1.3.1. Patriarhul 


Patriarhul, organism executiv al Sfântului Sinod, este întâiul dintre episcopii 
Bisericii autocefale, în calitatea lui de arhiepiscop al celei mai importante eparhii din 
Patriarhie. Din acest motiv titulatura Patriarhului porneşte de la slujirea sa fundamentală, 
aceea de Arhiepiscop al Bucureştilor. Această calitate este la temelia celei de mitropolit 
şi Patriarh. Patriarhul este cel care prezidă comuniunea episcopilor din Biserica 
autocefală. Primatul Patriarhului este un primat al slujirii în bună înţelegere, aşa cum 
arată canonul 34 Apostolic. 


Patriarhul și funcţia sa primaţială 


Noţiunea de protos s-a dezvoltat în strânsă legătură cu vocația de vector de 
armonie şi coresponsabilitate a celui ce exprimă autoritatea bisericească la nivel local şi 
la nivel regional. Sfintele canoane şi canoniștii bizantini nu utilizează în mod expres 
noțiunea de primat în sensul de funcție canonică a celui care se află în fruntea unui sistem 
de organizare bisericească. Deşi cuvântul a presbeia din canonul 28 Calcedon!“ a fost 


161 Canonul 28 Calcedon: „Urmând întru totul orânduirilor (hotărârilor) Sfinţilor Părinţi şi 
cunoscând canonul abia citit al celor 150 de Dumnezeu prea iubitori episcopi, care s-au 
întrunit în împărătescul Constantinopol, în noua Romă, sub marele Teodosie, fostul 
împărat de pioasă amintire, aceleaşi le orânduim (hotărâm) şi le statornicim şi noi, despre 
întâietăţiie (privilegiile) preasfintei Biserici a aceluiaşi Constantinopol, a noii Rome, de 
vreme ce şi scaunului Romei vechi părinţii după dreptate i-au dat (conferit) întâietatea 
(privilegiul) pentru (motivul) că cetatea aceea era cetate împărătească. ŞI cei 150 episcopi 
prea iubitori de Dumnezeu, îndemnați (împinşi) de acelaşi ţel (scop, considerent), au 
dăruit (conferit) întâietăți (privilegii) egale Preasfântului scaun al Romei noi, socotind a fi 
cu dreptate ca cetatea care s-a cinstit (onorat) cu împărăţia şi cu senatul (sinclitul) şi care 
a dobândit întâietăţi (privilegii) deopotrivă (egale) cu ale vechii Rome împărăteşti; 
întocmai ca şi aceea să se facă de mare (mărească, să se înalțe) şi în lucrurile cele 
bisericeşti fiind a doua după aceea. De asemenea (s-a hotărât) ca numai mitropoliţii 
diecezei Pontului, a Asiei şi a Traciei, precum şi episcopii din ţinuturile barbare ale 
diecezelor numite mai înainte să se hirotonească de către pomenitul preasfânt scaun al 


Preasfintei Biserici din Constantinopol; şi adică, fiecare mitropolit al diecezelor 

tradus în Prisca cu primatum, cuvântul presbeion-ou semnifică de fapt primatul de onoare 
sau privilegiul acordat unei persoane pe baza vârstei înaintate. Acelaşi termen exprimă şi 
privilegiul de care se bucură cei care se află în fruntea unei cetăți venerabile, așa cum 
arată canonul 6 al Sinodului I Ecumenic!“ care ne arată că nu este vorba de un primat al 
persoanei, ci al Bisericii. 

În secolul al IX-lea, Patriarhul Fotie vorbeşte despre mitropolit, patriarh și 
despre cei care, în Africa, sunt numiţi primaţi'”. Faptul că, într-o perioadă marcată de 
dispute aprinse privind natura autorității episcopului Romei, Patriarhul 
Constantinopolului aşază primatul alături de mitropolit şi patriarh dovedeşte că noțiunea 
de primat şi conținutul ei funcțional nu erau considerate necanonice. Privilegiile 
dobândite în timp de anumite scaune episcopale erau respectate de Biserică, dar în acelaşi 
timp erau integrate în sistemul sinodal. 

Putem să ne întrebăm care este natura canonică și sacramentală a slujirii de 
primat? Puterea primațială este ea o harismă a Bisericii? Părintele Alexandre Schmemann 
afirmă că puterea primațială nu poate fi considerată o harismă a Bisericii, diferită de cea a 
episcopului. Această afirmație este bazată pe faptul că Biserica nu cunoaşte o harismă 
mai importantă decât cea a episcopului, care să fie conferită prin hirotonie. Dacă există o 
putere a primatului, spune Părintele Schmemann, aceasta este de altă natură decât cea 


sacramentală!**. 


pomenite, împreună cu episcopii din eparhie (mitropolie) hirotonind pe episcopii din 
eparhie (mitropolie) după cum se rânduieşte (porunceşte) prin dumnezeieştile Canoane; 
iar mitropoliţii pomenitelor dieceze să fie hirotoniți, după cum s-a spus, de către 
arhiepiscopul Constantinopolului, după ce potrivit obiceiului s-au făcut alegeri într-un 
glas (unanime) şi i s-au adus lui la cunoştinţă”. 

162 Canonul 6 Sinodul I ecumenic: „Să se ție obiceiurile cele vechi, cele din Egipt şi din 
Libia şi din Pentapole, aşa încât episcopul din Alexandria să aibă stăpânire peste toate 
acestea, pentru că acesta este şi obiceiul episcopului Romei. De asemenea şi în Antiohia 
şi în celelalte eparhii (provincii) să li se păstreze Bisericilor întâietăţile (privilegiile). Este 
apoi cu totul învederat lucrul acela, că dacă cineva ar deveni episcop fără încuviințarea 
mitropolitului, marele sinod a hotărât că unul ca acesta nu se cade să fie episcop. lar dacă 
alegerii comune tuturor, fiind ea (cu temei) bine întemeiată şi după canonul bisericesc, i 
s-ar împotrivi doi sau trei din vrajbă (pizmă) proprie, să aibă tărie votul (hotărârea) celor 
mai mulţi”. 


1% Vezi N. DURĂ, Le regime de la Sinodalite..., p. 837. 


164 Vezi pentru mai multe detalii A. SCHMEMANN, „The Idea of Primacy in Orthodox 


Ecclesiology”, în: St. Vladimir 's Séminary Quaterly, IV (1960), 2-3, p. 51. 

În tradiţia canonică a Bisericii nedespărţite avem câteva texte relevante pentru 
a putea înţelege natura funcției primațiale şi cadrele canonice în care ea se manifestă, în 
special raportul dintre funcția primaţială şi organizarea sinodală. 

Canonul 55 Cartagina'” menţionează faptul că episcopului din Cartagina îi 
era acordat un privilegiu, dar conștiința Bisericii a considerat că acest privilegiu nu este 
unul discreționar, ci unul exercitat în comuniune sinodală. În acelaşi sens, canonul 98 
Cartagina '“ vorbeşte de primatul unei eparhii (mitropolii) care trebuie să-şi dea 
consimțământul pentru înființarea unei episcopii, dar această decizie trebuia să fie dată de 
comun acord cu Sinodul complet al eparhiei (mitropoliei). 

În tradiția canonică observăm și existenţa unui primat care se manifestă 
distinct de sinodalitate, care exprimă o cinstire onorifică, prin care este respectată 
memoria unei cetăți, dar fără a se prejudicia în vreun fel funcția administrativă a 
sistemului din care acel primat onorific face parte. Un exemplu în acest sens este cel dat 
de canonul 7 al Sinodului I Ecumenic, unde se face distincția între primatul de onoare al 
cetății Ierusalimului şi primatul mitropolitului Capadociei. 

Canonul 9 Antiohia'“merge mai departe, prezentând şi conţinutul funcţiei 
canonice a primatului mitropolitan, anume acela de a veghea la armonia slujirii în 


165 Canonul 55 Cartagina: „Episcopul Aureliu zise: «Fraţilor, ascultați cuvântul meu. De 
multe ori s-a întâmplat că clericii, dacă aveau nevoie, cereau de la mine diaconi, sau 
presbiteri, sau episcopi; şi eu, aducându-mi aminte de cele hotărâte, urmez acestora, aşa 
că mă înţeleg cu episcopul acelui cleric care este cerut şi-i arăt acelui episcop că clericul 
său a fost cerut dintr-o biserică oarecare. Şi iată că până acum într-adevăr nimeni nu s-a 
opus; dar ca nici în viitor să nu se întâmple aceasta...y. Episcopul Numidiu zise: «Scaunul 
acesta totdeauna a avut puterea ca de unde vrea şi în numele oricărui 1 se adresează să 
hirotonească episcopi după dorința fiecărei biserici». Episcopul Epigoniu zise: 
«Bunăvoinţa ta moderează puterea, căci tu, frate, îndrăzneşti mai puţin decât ai putea... 
Drept aceea, noi nu-ţi dăm ţie puterea, ci o confirmăm cu învoirea ta...»”. 

166 Canonul 98 Cartagina: „S-a hotărât şi aceea că popoarele care niciodată nu au avut 
episcopii săi proprii nicidecum nu vor primi episcopi, nici în viitor, decât numai dacă se 
hotărăşte de sinodul complet al fiecărei eparhii şi de primatul cu cădere şi cu 
consimțământul aceluia sub a cărui cârmuire se află acea biserică”. 

'*'Canonul 9 Antiohia: „Episcopii din fiecare eparhie trebuie să recunoască pe episcopul 
proestos din capitala metropolă şi care deţine purtarea de grijă a toată eparhia, pentru că 
în capitala metropolă se întrunesc din toate părţile toţi cei ce au afaceri de aranjat. 
Pentru aceea s-a hotărât ca aceasta să aibă precădere în cinste, şi ceilalți episcopi să nu 


facă nimic mai însemnat fără de dânsul, potrivit vechiului canon în vigoare al Părinților 


71 


întreaga provincie. Prin instalarea sa în oficiu, mitropolitul nu dobândea un privilegiu 
absolut, ci în virtutea poziționării mitropoliei în centrul vieții administrative a acelei 
regiuni, această funcția putea fi eficient asumată și în acelaşi timp i se asocia și un primat 
de onoare. 

Tot în acest registru de eficacitate canonică integrată în sinodalitate se 
încadrează și problematica dreptului de a primi apelul, exercitat de episcopul Romei — 
conform canonului 5 Sardica 1%, de episcopul diocezei sau de episcopul 
Constantinopolului — conform canoanelor 9'% şi 1717 ale Sinodului IV Ecumenic. 


noştri, decât numai cele ce privesc fiecare parohie în parte şi ţinuturile de sub dânsa. Iar 
fiecare episcop să aibă stăpânire peste parohia sa şi s-o cârmuiască potrivit evlaviei 
cuvenite fiecăruia şi să aibă grijă de tot ţinutul supus cetăţii sale; aşa ca să şi hirotonească 
atât presbiteri, cât şi diaconi, şi să dispună toate cu judecată; dar mai mult nimic să nu se 
apuce să facă fără episcopul capitalei metropolei, nici acesta fără de socotinţa celorlalți”. 
168 Canonul 5 Sardica: „....dacă vreun episcop s-ar pârî şi, întrunindu-se episcopii acelui 
teritoriu, l-ar scoate din treapta lui, şi el, ca şi când ar fi fost chemat, s-ar refugia (cu apel) 
la preafericitul episcop al Bisericii Romei şi acesta ar voi să-l asculte şi ar socoti că este 
cu dreptate a se cerceta din nou pricina lui şi va crede de cuviinţă, să scrie episcopilor 
învecinaţi cu eparhia, ca aceştia să cerceteze totul cu de-amănuntul şi cu temeinicie, şi să 
aducă sentinţă în chestiune, potrivit fidelității adevărului. Iar dacă vreunul dorind să se 
asculte din nou pricina lui şi la rugămintea lui episcopul Romei ar socoti să judece, şi 
acesta ar trimite presbiteri din partea sa, să fie în puterea acestui episcop de a judeca ori 
de este bine şi de a se hotărî dacă trebuie să trimită judecători împreună cu episcopii 
învecinaţi, ca judecători vor avea puterea aceluia de a judeca, care i-a trimis; şi aceasta 
este a se primi. lar dacă episcopul Romei ar socoti că pentru cunoaşterea pricinii 
episcopului ajunge şi sentința dată mai înainte împotriva episcopului, să facă ceea ce s-ar 
părea preaînţeleptului său sfat că este bine». Episcopii au răspuns: «Se primesc cele 
spusey”. 

1% Canonul 9 Sinodul IV ecumenic: „Iar dacă un episcop sau cleric ar avea neînțelegere 
cu mitropolitul aceleiaşi eparhii (mitropolii), să fie luat (solicitat judecător) exarhul 
diecezei sau scaunul împărăteștii cetăţi a Constantinopolului şi de către acesta să se 
judece”. 

170 Canonul 17 Sinodul IV ecumenic: „lar dacă cineva s-ar nedreptăți de către 
mitropolitul său propriu, să se judece de către exarhul diecezei sau de către scaunul 


Constantinopolului, după cum s-a zis mai înainte. lar dacă vreo cetate s-ar fi înnoit prin 

Atribuţiile acordate Patriarhului de către Statutul Bisericii Ortodoxe Române 
sunt legate, în cea mai mare parte a lor, de asigurarea comuniunii între eparhii, a unităţii 
de organizare şi de lucrare şi a comuniunii dintre Biserica autocefală în fruntea căreia se 
află şi celelalte Biserici autocefale. 

Articolul 25 stabileşte titulatura Patriarhului Bisericii Ortodoxe Române şi 
principalele acte prin care acesta îşi exercită slujirea. Titulatura sa este: „Prea fericirea Sa, 
Preafericitul Părinte (N), Arhiepiscopul Bucureştilor, Mitropolitul Munteniei şi Dobrogei, 
Locţiitorul tronului Cezareei Capadociei şi Patriarhul Bisericii Ortodoxe Române” sau 
„Patriarhul României”. 

Observăm că în titulatura Patriarhului României apare titlul de Locţiitor al 
tronului Cezareei Capadociei. Această precizare în cadrul titulaturii trebuie înţeleasă ca 
un titlu onorific acordat de Patriarhia ecumenică, pentru a se sublinia legătura dintre 
Mitropolitul Munteniei şi Dobrogei şi apoi Patriarh al Bisericii Ortodoxe Române cu 
Tronul Cezareei Capadociei. Cu ocazia Pelerinajului Patriarhului României în Capadocia, 
în mai 2009, Patriarhul Bartolomeu al Constantinopolului a subliniat semnificaţia acestui 
titlu onorific spunând: „Dar aţi venit aici şi ca Locţiitor al Tronului mitropolitan al 
Cezareei Capadociei, deoarece, prin acest titlu scurt, dar de foarte mare cinste, a 
binevoit Preasfântul nostru Scaun Ecumenic, Apostolic şi Patriarhal să onoreze pe 
Preafericiţii Patriarhi ai României. Titlul acesta s-a acordat cu scopul de a reaminti 
legăturile istorice sfinte indisolubile dintre Constantinopol şi Bucureşti, de a 
sublinia că este necesar să păşim împreună pe calea desăvârşirii duhovniceşti, să fim 
uniți în cuget şi să dăm împreună mărturia cea bună, spre a exprima adevărul că 
pururea «un trup suntem în Hristos şi fiecare suntem mădulare unii altora». Există 
un fel de «cordon ombilical» care leagă Biserica Mamă de Biserica fiică. În timp, aceasta 
din urmă s-a emancipat şi, în urmă cu 124 de ani, a fost proclamată din Biserică fiică, 
Biserică soră, egală în rang. Mai târziu a fost proclamată Patriarhie, ocupând locul al VII- 
lea în ordinea canonică. Toate acestea constituie mărturii despre faptul că, între bisericile 
noastre, «dragostea nu cade niciodată». Mulţi patriarhi ecumenici, între care şi Atanasie 
al III-lea Patelaros, trecut recent în calendarul Bisericii Ortodoxe Române, vrednicii de 


puterea împărătească, sau dacă s-ar înnoi de acum înainte (în viitor), atunci alcătuirilor 
politice şi obşteşti să urmeze şi orânduirea parohiilor bisericeşti”. 

pomenire Partenie I, Partenie al II-lea, Calinic al II-lea, Sfântul Nifon ş.a. care au păstorit 
odinioară diferite regiuni ale Bisericii Ortodoxe Autocefale Române de astăzi”. 

În conformitate cu articolul 26 din Statut, Patriarhul Bisericii Ortodoxe 
Române are atribuţii legate de toate slujirile Bisericii! 7: În domeniul deliberativ și 
executiv, el convoacă şi prezidează organismele centrale deliberative şi executive 
bisericeşti şi veghează pentru ducerea la îndeplinire a hotărârilor acestora, convoacă 
Sfântul Sinod în cazuri de urgenţă şi de forță majoră, în cel mult trei zile; are competența 
de a interveni atunci când se constată că aplicarea unei hotărâri a Sfântului Sinod nu mai 
este favorabilă vieţii bisericeşti şi îşi exercită această competenţă convocând Sinodul 
Permanent, într-o şedinţă extraordinară, pentru a formula şi propune Sfântului Sinod, spre 
dezbatere şi aprobare, o nouă hotărâre prin care se modifică sau se completează hotărârea 
precedentă; în cadrul lucrării sacramentale dispune măsurile necesare, potrivit hotărârii 
Sfântului Sinod, pentru pregătirea şi sfinţirea Marelui Mir la Patriarhia Română; 
hirotoneşte împreună cu alți ierarhi şi întronizează pe mitropoliți; în cadrul lucrării 
jurisdicționale efectuează vizite canonice (statutare) în eparhiile Bisericii Ortodoxe 
Române, la invitația chiriarhilor acestora; se îngrijeşte de îndeplinirea prevederilor 
statutare pentru completarea eparhiilor vacante; prezidează Sfântul Sinod pentru alegerea 
mitropoliţilor ortodocşi români din ţară şi din afara graniţelor; emite gramata patriarhală 
pentru întronizarea mitropoliților şi a chiriarhilor din afara graniţelor ţării care se află în 
jurisdicția directă a Patriarhiei Române, gramata pentru acordarea de ranguri onorifice 
unor ierarhi (arhiepiscop sau mitropolit onorific), precum şi tomosul patriarhal pentru 
proclamarea ridicării în rang a unei eparhii, pe baza aprobării Sfântului Sinod; numeşte 
locțiitori de mitropoliți în cazul vacanței scaunelor mitropolitane; sfătuieşte frăţeşte pe 
ierarhii eparhiilor ortodoxe române din ţară şi din afara graniţelor şi conciliază eventuale 
neînţelegeri dintre aceştia!'3; examinează, în Sinodul Permanent, plângerile împotriva 


II Vezi Cuvântul  Sanctităţii Sale Bartolomeu, Patriarhul Ecumenic al 
Constantinopolului, la Sfânta Liturghie oficiată împreună cu Preafericitul Părinte Patriarh 


Daniel, în Catedrala Sfântul Mare Mucenic Gheorghe din Constantinopol, la sărbătoarea 


Înălţării Domnului (28 mai 2009), http://www. basilica.ro/stiri/ 
cuvantul _sanctitatii_sale_bartolomeu_patriarhul_ecumenic_al constantinopolului_la_sf 
anta_liturghie_oficiata_impreuna_cu_preafericitul_parinte_patriarh_daniel_la_sarbato 
area_inaltarii_ domnului. html (consultat la 30 iunie 2012). 

172 Am introdus aici atribuţiunile aşa cum sunt prezentate de forma statutului adoptată în 
17 februarie 2011 și subliniem pasajele modificate față de prevederile Statutului BOR 
aprobat prin HG 53/2008. 

173 Canonul 17 Sinodul IV ecumenic: „Parohiile cele de la ţară (de pe câmp) sau de prin 
alte sate să rămână nestrămutate la episcopii care le ţin (deţin, stăpânesc) şi mai ales dacă 


stăpânindu-le pe ele fără silă, le-au cârmuit timp de treizeci de ani. Iar dacă în cuprinsul 

ierarhilor, iar rezultatul îl aduce la cunoştinţa Sfântului Sinod; în consultare cu Sinodul 
Permanent, propune Sfântului Sinod candidați de episcop-vicar patriarhal şi prezidează 
alegerea acestora; numeşte, sancţionează şi revocă, într-o şedinţă a Permanenţei 
Consiliului Naţional Bisericesc, personalul de conducere, precum şi celelalte categorii de 
personal clerical şi neclerical de la Cancelaria Sfântului Sinod, de la Administraţia 
Patriarhală, de la Institutul Biblic şi de Misiune Ortodoxă, de la celelalte instituţii centrale 
bisericeşti cu scop misionar, precum şi personalul de la unităţile bisericeşti din interiorul 
țării şi de la reprezentanţele, comunităţile şi unităţile bisericeşti din afara graniţelor ţării, 
aflate în jurisdicția directă a Patriarhiei Române; prin decizie patriarhală dizolvă 
adunările eparhiale în vederea organizării de noi alegeri şi confirmă noile adunări 
eparhiale; în cazul unor acțiuni potrivnice Bisericii din partea Adunării eparhiale, la 
solicitarea chiriarhului locului sau a locţiitorului acestuia, Patriarhul, prin decizie, dizolvă 
respectiva adunare eparhială în vederea organizării de noi alegeri! '*; exercită dreptul de a 
primi apel şi dreptul de devoluţiune în mitropolii şi în eparhiile aflate în jurisdicția directă 
a Patriarhiei Române pentru restabilirea ordinii canonice şi administrative; în mod 
excepţional şi cu motivații justificate, în acord cu tradiţia ortodoxă şi cutuma românească, 
poate întemeia stravropighii în interes bisericesc, cu acordul prealabil al chiriarhului 
locului şi cu aprobarea Sfântului Sinod, pe care le organizează şi administrează prin 
delegaţii săi; conferă distincţii patriarhale clericilor şi mirenilor din Biserica Ortodoxă 
Română, precum şi unor personalități din ţară şi de peste hotare, care sprijină activitățile 
Patriarhiei Române; în cadrul misiunii de reprezentare a Bisericii Ortodoxe Române 
efectuează vizite irenice la celelalte Biserici Ortodoxe şi adresează scrisori irenice 
întâistătătorilor acestora, în scopul menţinerii unității Ortodoxiei şi al promovării 
comuniunii frăţeşti; efectuează vizite oficiale la alte Biserici creştine, la organizaţii 
creştine, religioase şi civile în interesul Bisericii Ortodoxe Române; exercită şi alte 


(înăuntrul) celor treizeci de ani s-a iscat (născut) sau s-ar putea isca (naşte) vreo 
neînțelegere asupra lor, să fie îngăduit celor ce spun că se nedreptăţesc (năpăstuiesc) să 
facă pâră (să introducă acţiune) despre acest lucru la sinodul eparhiei (mitropoliei). Iar 
dacă cineva s-ar nedreptăţi de către mitropolitul său propriu, să se judece de către exarhul 
diecezei sau de către scaunul Constantinopolului, după cum s-a zis mai înainte. lar dacă 
vreo cetate s-ar fi înnoit prin puterea împărătească, sau dacă s-ar înnoi de acum înainte (în 
viitor), atunci alcătuirilor politice şi obşteşti să urmeze şi orânduirea parohiilor 
bisericeşti”. 

174 Această competenţă trebuie să fie înțeleasă ca manifestându-se în temeiul dreptului de 
devoluțiune, și poate fi supusă controlului Sfântului Sinod. Dacă o astfel de competență 
ar fi exercitată altfel decât din mandatul Sfântului Sinod, ar fi vorba de o încălcare a 
Principiului autonomiei şi subsidiarității. 

atribuţii prevăzute de Sfintele Canoane, de prezentul statut, de regulamentele bisericeşti şi 
cele încredințate de Sfântul Sinod. 

Pentru desfăşurarea activităţii curente, la dispoziția Patriarhului se află 
Cabinetul Patriarhului, coordonat de un consilier patriarhal, cu personalul corespunzător 
şi serviciile aferente: secretariat, registratură, arhivă, bibliotecă etc. 

Revenind asupra prevederilor articolului 26, observăm că Statutul prezintă 
atribuţiile patriarhului, insistând asupra rolului de consolidare a unităţii în cadrul 
sinodalităţii, urmând ca detaliile să fie prezentate de Regulamente. Din cele de mai sus 
observăm că întreagă slujirea patriarhală este încadrată în manifestarea sinodală a 
Bisericii. 

Dintre atribuțiile Patriarhului, două necesită nuanţare şi clarificare: articolul 
26 lit. u) şi v) şi articolul 26, lit. w). 

Articolul 26, lit. u) precizează: prin decizie patriarhală, [acesta] dizolvă 
adunările eparhiale în vederea organizării de noi alegeri şi confirmă noile adunări 
eparhiale. În cazul unor acţiuni potrivnice Bisericii din partea adunării eparhiale, la 
solicitarea chiriarhului locului sau a locţiitorului acestuia, Patriarhul, prin decizie, dizolvă 
respectiva adunare eparhială în vederea organizării de noi alegeri. 

Prima frază a acestui alineat trebuie să fie înțeleasă pur şi simplu ca o 
procedură formală de declanșare unitară a alegerilor pentru constituirea Adunărilor 
eparhiale. Deşi textul acestui paragraf nu este restrictiv, din iconomia întregului statut 
reiese clar că această dizolvare nu poate fi arbitrară. Patriarhul României nu poate dizolva 
la orice moment o adunare eparhială pentru a declanșa procedura pentru noi alegeri. 
Dizolvarea intervine la momentul încheierii mandatului statutar stabilit pentru Adunarea 
Eparhială. Cea de-a doua frază din paragraf introduce o procedură care nu a mai existat în 
vreo formă precedentă a Statutului Bisericii Ortodoxe Române: „În cazul unor acţiuni 
potrivnice Bisericii din partea adunării eparhiale, la solicitarea chiriarhului locului sau a 
locțiitorului acestuia, Patriarhul, prin decizie, dizolvă respectiva adunare eparhială în 
vederea organizării de noi alegeri”. 

Din text reiese că la baza acestei proceduri stau unele acțiuni potrivnice pe 
care o adunare eparhială le-ar putea întreprinde, și solicitarea chiriarhului. Astfel s-ar 
putea înțelege că Patriarhul şi chiriarhul ar avea competența de a dizolva un organism 
statutar, fără a da socoteală pentru această măsură Sfântului Sinod şi Sinodului 
mitropolitan din care eparhia respectivă face parte. Este evident că această măsură 
vizează situaţii cu totul excepționale, dar ea trebuie interpretată în contextul tuturor 
atribuţiilor Patriarhului, ale Sfântului Sinod și ale Sinodului Mitropolitan. Astfel, chiar 
dacă nu este precizat în mod expres, având în vedere că Patriarhul este organismul 
executiv al Sfântului Sinod, toate prerogativele sale sunt supuse controlului sinodal. 
Această acțiune excepţională se prezumă că este în asentimentul Sfântului Sinod care are 
competenţa de a analiza circumstanţele în care procedura de dizolvare a fost îndeplinită. 

Patriarhul îşi exercită autoritatea şi prin intermediul dreptului de 
devoluţiune!'5, dar acest drept consacrat de articolul 26, lit. (v) este manifestat tot în 
respectul subsidiarității şi sinodalităţii'*. Conform dreptului de devoluţiune, Patriarhul 
poate să se autosesizeze atunci când unele nereguli din cadrul unei eparhii sau mitropolii 
nu sunt rezolvate convenabil de către organismele locale responsabile, dar modul de 
rezolvare al acestora este supus autorității mitropolitului şi Sfântului Sinod. Competența 
aceasta nu este una facultativă, ci face parte din mijloacele pe care le are sistemul de 
organizare bisericească pentru a regulariza situații care nu sunt rezolvate corect la nivelul 
local. 

Articolul 26, lit. w) prevede că în mod excepţional şi cu motivații justificate, 
în acord cu tradiţia ortodoxă şi cutuma românească, poate întemeia stavropighii, în interes 
bisericesc, cu acordul prealabil al chiriarhului locului şi cu aprobarea Sfântului Sinod, pe 
care le organizează şi administrează prin delegaţii săi. 

Dreptul de întemeiere a unei stavropighii este un drept patriarhal consacrat 
prin obicei canonic, neexistând niciun Sfânt canon care să prevadă posibilitatea 
discreționară de a întreprinde o astfel de acţiune canonică. Patriarhul, cu aprobarea 
Sfântului Sinod, are competenţa de a interveni în organizarea internă a unei eparhii, 
primind în jurisdicţia sa directă o mănăstire, cu scopul de a prezerva pacea Bisericii şi 
pentru a susține misiunea comunității respective. Această măsură a fost statornicită de 
Biserică pentru a interveni eficient în situațiile în care mănăstiri cu tradiție s-ar fi găsit 
într-o situație de neînțelegere cu episcopul locului, şi după epuizarea tuturor căilor de 
acțiune, Patriarhul împreună cu Sinodul o pot declara stavropighie. Aceeaşi procedură era 
inițiată și în cazul în care o mănăstire se afla într-o situație de tensiune față de autoritatea 
lumească, şi pentru a o proteja, era luată în directa jurisdicție a episcopului capitalei 


Imperiului"? 


175 Canonul 11 Sinodul VII ecumenic: „Fiind cu toţii îndatoraţi (obligaţi) să păzim 
dumnezeieştile Canoane, suntem datori să-l ţinem cu orice chip nevătămat şi pe cel care 
zice să fie economi în fiecare biserică. Şi dacă fiecare mitropolit aşază econom în biserica 
lui, bine este. Iar de nu, episcopului (patriarhului) Constantinopolului îi este îngăduit ca 
din propria sa putere să rânduiască (instituie) econom în biserica aceluia. Aşijderea şi 
mitropoliţilor, dacă episcopii supuşi lor nu voiesc (nu se hotărăsc) să aşeze economi în 
bisericile lor, acelaşi lucru (aceeaşi rânduială) să se păzească (observe) şi în privinţa 
mănăstirilor”. 

''SVezi V. ŞESAN, Dreptul de devoluțiune al patriarhului şi al mitropolitului, Cernăuţi, 
1937 şi C. PÎRVU, „Dreptul de devoluţiune”, în: Studii Teologice, 1954, 7-8. 

Vezi pentru mai multe detalii privind geneza dreptului de stavropighie J. DARROUZES, 


Documents inédits d 'ecclesiologie byzantine, Paris, 1966, p. 47. 


TT 


Celelalte situaţii, în care o stavropighie era întemeiată din interes material sau 


pur şi simplu funcţional, au fost considerate întotdeauna ca fiind la limita canonicităţii! 5. 


1.3.2. Prevederi Statutare privind organizarea și funcţionarea Consiliul Naţional 
Bisericesc (CNB) 


Consiliul Naţional Bisericesc, ca organism central executiv al Sfântului Sinod 
şi al Adunării Naţionale Bisericeşti, se compune din 12 membri ai Adunării Naţionale 
Bisericeşti, câte un cleric şi câte un mirean reprezentând fiecare mitropolie din ţară, 
desemnaţi pe o perioadă de patru ani şi pentru cel mult două mandate. Consiliul Naţional 
Bisericesc se întruneşte, la convocarea Preşedintelui, cel puţin de două ori pe an sau ori 
de câte ori este nevoie. 

Preşedintele Consiliului Naţional Bisericesc este Patriarhul, iar în lipsă 
locțiitorul său, conform prevederilor articolului 12, alin. 2 din Statut. Membrii Sfântului 
Sinod pot participa cu vot deliberativ la şedinţele Consiliului. 

Prevederea din ultimul alineat are o importanță aparte, deoarece atunci când 
membrii Sfântului Sinod participă, ei pot să încline decizia Consiliului Naţional 
Bisericesc. Acest aspect este important ținând cont de faptul că unele dintre atribuţiile 
sale au impact direct asupra administrării patrimoniale a instituţiilor centrale bisericeşti. 
Articolul 30 e) arată că acest organism executiv „hotărăşte cu privire la modul de 
administrare a bunurilor mobile şi imobile ale Administraţiei Patriarhale, ale Institutului 
Biblic şi de Misiune Ortodoxă, ale celorlalte instituţii centrale bisericeşti cu scop 
misionar şi ale fundațiilor bisericeşti centrale”; iar articolul 30, lit. f) arată că „hotărăşte, 
cu aprobarea prealabilă a Sinodului Permanent, în privinţa înstrăinării în orice mod!” 
(vânzare, schimb, donaţie, cedare de drepturi litigioase etc.) a bunurilor imobile 
bisericeşti ale Patriarhiei Române, cu excepţia bunurilor sacre care sunt inalienabile”. 

Episcopii-vicari patriarhali sunt membri de drept ai Consiliului Naţional 
Bisericesc, cu vot deliberativ. Vicarul administrativ patriarhal, consilierii patriarhali şi 
inspectorul general bisericesc sunt membri permanenţi, cu vot consultativ. 

Între şedinţele Consiliului Naţional Bisericesc funcţionează Permanenţa 
Consiliului Naţional Bisericesc, ca organism central executiv. Ea se compune din 
Patriarh, ca preşedinte, episcopii-vicari patriarhali, vicarul administrativ patriarhal, 
consilierii patriarhali şi inspectorul general bisericesc, ca membri, şi ia hotărâri valide 
prin consensul membrilor prezenţi. Din încredințarea Patriarhului, Permanenţa 
Consiliului Naţional Bisericesc poate fi prezidată de unul din episcopii-vicari patriarhali. 
În această situaţie, procesul-verbal al lucrărilor este supus aprobării Patriarhului. 
Hotărârile devin executorii numai după confirmarea lor în scris, de către Patriarh. 


178 Ibidem. 


17? Pasajul subliniat modifică prevederile Statutului din 2008. 

Permanenţa Consiliului Naţional Bisericesc, prezidată de Patriarh, îl sprijină 
pe acesta în exercitarea slujirii sale și examinează orice problemă bisericească, misionar- 
pastorală, culturală, socială, administrativ-gospodărească, economic-financiară etc. din 
cadrul instituţiilor centrale bisericeşti ce urmează a face obiectul dezbaterilor 
organismelor centrale deliberative şi executive şi face propuneri statutare; examinează şi 
definitivează dările de seamă anuale asupra activităţii instituţiilor centrale bisericeşti; 
prezintă spre definitivare contul de execuţie bugetară şi bilanţul financiar-contabil al 
instituţiilor centrale bisericeşti; prezintă spre definitivare proiectul bugetului general 
anual al instituţiilor centrale bisericeşti; întocmeşte planurile anuale ale activităţii 
instituţiilor centrale bisericeşti; analizează şi face propuneri Consiliului Naţional 
Bisericesc privind modul de administrare a bunurilor mobile şi imobile ale instituţiilor 
centrale bisericeşti şi ale fundațiilor bisericeşti centrale; administrează Fondul central 
misionar, în limita bugetului aprobat de Sfântul Sinod, şi prezintă anual acestuia contul de 
execuţie bugetară; administrează fondurile special instituite la nivelul Administraţiei 
Patriarhale potrivit destinaţiei lor şi în limita sumelor colectate, informând anual Sfântul 
Sinod despre situaţia acestora; aprobă proiectele de investiţii în limita bugetului 
Administraţiei Patriarhale, al Institutului Biblic şi de Misiune Ortodoxă şi al celorlalte 
instituţii centrale bisericeşti cu scop misionar; face demersuri pe lângă autoritățile publice 
centrale şi locale şi pe lângă alte instituţii pentru obţinerea de sprijin destinat activităţilor 
interne şi internaționale organizate de Patriarhia Română prin instituţiile centrale 
bisericeşti, precum şi pentru acordarea altor forme de sprijin de la bugetul de stat sau de 
la bugetele locale alocate Bisericii, în general, sau unităţilor de cult din interiorul sau din 
afara granițelor României; hotărăşte cu privire la acceptarea donațiilor, legatelor, 
sponsorizărilor şi cumpărării de bunuri în favoarea Patriarhiei Române, pentru instituţiile 
sale centrale, precum şi în legătură cu transmiterea folosinţei bunurilor imobile bisericeşti 
(închiriere, comodat, arendare etc.), a grevării cu sarcini sau afectării de servituţi a 
acestora; aprobă înfiinţarea şi organizarea de instituţii cu caracter economic, cu sau fără 
personalitate juridică, distincte de instituțiile administrative centrale bisericeşti sau de 
unitățile subordonate lor, pentru susținerea activităților misionar-pastorale şi social- 
filantropice ale acestora, în condiţiile prezentului statut, ale regulamentelor bisericeşti şi 
legislaţiei în vigoare; exercită şi alte atribuţii care îi sunt date prin statut, regulamente şi 
prin hotărâri ale Sfântului Sinod, ale Sinodului Permanent şi ale Adunării Naţionale 
Bisericeşti!50. 

Articolul 34 prevede că Hotărârile Permanenţei Consiliului Naţional 
Bisericesc sunt aduse la îndeplinire de Cancelaria Sfântului Sinod şi de sectoarele 
celorlalte instituţii centrale bisericeşti. 

Este interesant că din Permanenţa Consiliului Naţional Bisericesc fac parte 
persoane care nu sunt membre ale Consiliului Naţional Bisericesc. Această situație ar 
putea provoca neînţelegeri, deoarece atunci când este vorba de o permanenţă a unui 
organism, din ea trebuie să facă parte persoane cu drept de decizie în organismul 


180 Pasajul subliniat modifică prevederile Statutului din 2008. 


79 


respectiv. Patriarhul României este organism executiv al Sfântului Sinod şi cel ce asigură 
exercitarea permanentă a atribuţiunilor Consiliului Naţional Bisericesc. Permanenţa 
Consiliului Naţional Bisericesc este de fapt un organism care îl sprijină pe Patriarh în 
exercitarea atribuţiunilor sale executive între sesiunile Consiliului Naţional Bisericesc. 
Astfel este de înțeles că pot face parte din Permanenţa Consiliului Național Bisericesc 
persoanele care asigură exercitarea oficiilor de sprijinire a Patriarhului. 

1.4. Prevederi statutare privind organizarea și funcționarea Organismelor centrale 
administrative 


În exercitarea atribuţiilor sale executive de Preşedinte al organismelor 
centrale bisericeşti deliberative şi executive şi de Primat al Bisericii Ortodoxe Române, 
Patriarhul este ajutat de organismele administrative!5!: Cancelaria Sfântului Sinod și 
Administraţia Patriarhală. 


1.4.1. Cancelaria Sfântului Sinod 


Paragraful (2) al articolului 35 prevede că, din încredințarea Patriarhului, 
Cancelaria Sfântului Sinod, sectoarele Administraţiei Patriarhale şi celelalte instituţii 
centrale bisericeşti sunt coordonate de episcopii vicari patriarhali sau de către un delegat 
al Patriarhului. 

Astfel este precizată existenţa episcopilor-vicari patriarhali, care se aleg de 
către Sfântul Sinod în conformitate cu prevederile articolului 131 din prezentul statut şi 
sunt asimilați în drepturile de pomenire şi cinstire cu episcopii eparhioţi. Episcopii vicari 
patriarhali îndeplinesc atribuţiile delegate lor, prin decizie, de către Patriarh şi 
„desfăşoară activități liturgice în Capitală şi în Arhiepiscopia Bucureştilor, ca delegaţi ai 
Patriarhului României, de reprezentare în faţa autorităţilor centrale şi locale, precum şi în 
relaţiile cu organizaţii din ţară şi din străinătate” /%?. 

Atunci când se afirmă că episcopii vicari patriarhali sunt asimilați în 
drepturile de pomenire şi cinstire cu episcopii eparhioţi, este introdusă în organizarea 
Bisericii Ortodoxe Române instituția episcopilor titulari care au o slujire legată strict de 
funcția de Patriarh. Prin introducerea în Statutul modificat în 2011 a prevederilor legate 
de slujirea episcopilor-vicari patriarhali în Capitală şi în Arhiepiscopia Bucureştilor şi ca 
delegaţi ai Patriarhului României, de reprezentare în faţa autorită-ţilor centrale şi locale, 
precum şi în relațiile cu organizaţii din ţară şi din străinătate, se precizează faptul că 
aceștia sunt asociaţi slujirii Patriarhului ca Arhiepiscop al Bucureştilor, dar au şi un statut 
special de reprezentare. 

Din încredințarea Patriarhului, Cancelaria Sfântului Sinod, sectoarele 
Administraţiei Patriarhale şi celelalte instituţii centrale bisericeşti sunt coordonate de 
episcopii vicari patriarhali sau de către un delegat al Patriarhului. 


181 Articolul 35. 
'% Pasajul subliniat a fost introdus prin modificările aduse la Statut în ședința Sfântului 


Sinod din 17 februarie 2011. 

Cancelaria Sfântului Sinod este organism central administrativ al Sfântului 
Sinod, al Sinodului Permanent, al Adunării Naţionale Bisericeşti, al Patriarhului, al Con- 
siliului Naţional Bisericesc şi al Permanenţei acestuia 155. 

Secretarul Sfântului Sinod, prin Decizie Patriarhală, coordonează Cancelaria 
Sfântului Sinod având colaboratori pe vicarul administrativ patriarhal şi consilierul 
patriarhal de resort. Vicarul administrativ patriarhal împreună cu consilierul patriarhal din 
Cancelaria Sfântului Sinod, sub conducerea episcopului vicar patriarhal, pregătesc 
lucrările pentru convocarea organismelor centrale deliberative şi executive bisericeşti şi 
cele care se supun examinării acestora. 

Competenţele Cancelariei Sfântului Sinod sunt legate de pregătirea Sesiunilor 
Sfântului Sinod şi de urmărirea implementării Hotărârilor acestuia. 


1.4.2. Administraţia Patriarhală 


Administraţia Patriarhală, ca organism central administrativ!5, are atribuţii în 
toate domeniile în care Patriarhul României are competenţe. 

Prin sectoarele administrative de specialitate şi prin serviciile aferente, 
Administraţia Patriarhală studiază problemele bisericeşti specifice acestora, care intră în 
competenţa organismelor centrale deliberative şi executive, comunică centrelor eparhiale 
hotărârile acestora şi ţine evidenţa modului de aducere a lor la îndeplinire. 


15 Articolul 36. 
184 Articolul 37. 

